
(devi sred polja ili u šumi često bude, te u 
o =. jedared zaplovi istom kaka lagacka stru- 
a 0) Jica u zraku, ili se zalije u lice zadah 
nA trave ili zadršće kaki tanki sitni zik iz 
e drača, ili se pak pročuje nejasni povik 
iz daljine, — a sve to, istom što je neznano 
kako nastalo, u isti tren probudi u duši nešto, 
od česa se srce zagiblje. I ne znam onda, je 1 
to osjećaj, je 1 to misao, je li spomen ; tek znam, 
da je nešto, što istom šapće a ne govori jasno, 
a opet izpunja grudi 1 čežnjom i bolom i slut- 
njom, da najzad pred očima zabride sve više 
opredieljeni oblici — mile prikaze — davno 
minuli il davno prosanjareni časovi. Onda se 
neka gorko-sladka tuga spusti na dušu kano 
jesenska magla na večernju okolicu, i često — 
često bude, da bi čovjek najvolio zaplakati. 1I 
davno bih se jur povratio u svoj kut i odbjegnuo 
samoći tihoj vanjske prirode, al' zaman — tamo 
duboko — duboko dolje u grudima jednako još 
nešto titra. Pa kad se prvi mrak razkrili 1 nadje 
me u naslonjaču, obkoljena sjenama sobe, zatom- 
ljene dragom tišinom, onda tek treba da iz 
vana — sa ulice — odakle li — domnije kakav 
glas bud čovječji bud ptičji, ii da se razdade 
istom jedan akord muzike kake, makar 1 naj- 
jadnijega ,verkleca“, — a ja opet kano ono prije 

u polju, opet se gubim u pogledima daleke da- 
ljine minulosti, opet i nejasno čeznem i neznano 
kuda želim, za nečim žudim, a tek znadem, da 
gledam licem u lice prošlim danima. 

Eto — tako nastaše ove priče, što ih sa- 
stavih u ovaj svezak. Biedne su i nevoljne. Ne 
pričaju o velikim i sjajnim ljudima, spominju 
tek pogažene i poništene sirotane. I ja ne znam, 
da li estetika u dalekoj svojoj mudrosti dozvo- 
ljava, da se novela bavi tiem kukavnim otrca- 
nim svietom, al' jedno znadem: — Često me je 
naime u sjećanju na moje biednike i na bied- 
nike svega svieta zateklo večernje zvono iz 
božije crkve: Svaki put mi je onda bilo, k6 da 
slušam neke titraje vječne sveobće ljubavi i kao 
da ćutim blizinu Onoga, koji je pastorčad ze- 
maljske sudbe iz nadčovječna smilovanja znao 
utješiti svojom divnom izrekom: ,Blaženi oni, 
koji su ovdje progonjeni...“ I moga očaja ne- 
stane:.u srce bi mi uljezla silna daleka sućut za 
svu biedu i po Njegovu primjeru ja osjećah 
pravo duboko smilovanje sa cielom nedoglednom 
množinom, koja se broji k plienu nesreće. A u 
taki trenutak iz svega osjećah, kako mi ovo 
smilovanje — ova sućut dušu uzdiže ! 

Ako tek jednoga čitaoca nadjem, koji će 
u sliedu ovieh priča slično osjetiti, onda nie- 
sam uzalud pisao; ako li mu pak istom jedna 
suza — suza smilovanja — prosja u zjenicama, 
onda moji jadnici niesu više uzalud trpjeli. Ta 
jedan dobri čas u ljudskome srcu više vriedi no 
hiljadu — hiljadu dana radosti i veselja ! 


—FM6=—- 


prjećica na grobu. 


predvečerje Dušnoga dana izašao sam bio na groblje 

male varošice, u kojoj se od nedavna desih. Na 
ravnom ogromnome prostoru sabrala se bila sva sila 
svieta i svi su grobovi bili razsvietljeni i svi su bili 
nakićeni, a sa zvonika sviju erkava orila se močna ne- 
prekidna zvonjava pogrebna. Tutnjilo to kobno i tuga- 
ljivo. U prvim redovima na najizbornijim mjestima sja- 
0Jili se i gizdali široki grobovi i razkošne neukusne grob- 
nice malovaroških gavana — bez tužna roda; a što 
dalje. to manje sjaja i manje vidjela, no pred svakijem 
križem — tko to kleči i zamišljeno bulji na goli uzki 
humak. | | 

U najzadnjem kutu cieloga groblja pred zapušte- 
nim grobom s bielim prostim križem klečalo dvoje 
djece. Veće je bilo žensko od kojih deset do dvanaest 
godina, a manje bilo mužko i za pć mladje. Grob ne 
bijaše razsvietljen. Tek pred samim propelom  goraše 
jedna jedita svjećica, ubodena u golu zemlju. Do svje- 
čice ležaše mala fotografija u uzku crnu okviru. Oko 
okvira bio je složen sitni vjenčić iz na p6 uvela cvieča. 
I plamenom svjećice živo igrao vjetar — hladni jesenski 
sjeveroiztočnjak, — no za čudo: — svjećica se ne bi utr- 
nula. Tek je svjetlost jednako talasala i svaki čas je po 
sličici dugim valom zalizala. A dječica kano ukopana 
klečala jedno do drugoga. Lišca im ravno i jednako 

bijahu okrenuta prama križu. Izgledala je siročad čisto 
ukočena i nekako zastrašena — što li. Usnice im se nepre- 
stance micale i dobro sam razumio šapat molitve. A i dr- 
žahu ručice, — od zime pomodrile ručice čvrsto sklopljene 
na molitvu! Podrktavahu od studena vjetra, no — tanki 
tanki djetinski laktići unatoč tome nepomično i daleko 


od grudi dizahu se prema križu. — Ja sam sustavio 
korake i ostao ko upiljen na mjestu. Pred ovim bied- 
nim grobom to dvoje osamljeno siročadi — ah, — bila 


je to b6na slika, no sva obasjana svetom ,aureolom“ 
nesreće i nedužne patnje. Ne znam, da li sam onaj čas 
baš tako mislio, no odkinuti se niesam mogao. 

Djevojčica je uviek jednako mirna ostala; ne bi se 
ni malo maknula. Do vrata spuštenom jasno-plavom kosom 
nabaciv6 se vjetar i razmahivao kratki laki plaštić cr- 
vene boje, da se sva jasna opravica tanke ljetne tka- 
nine pokazivala, te se vidio slabi djetinski struk. Prstići 
su i dlanovi od zime posve pomodrili i lice je bilo silno 
bliedo, a slabašno tielo svaki čas se od drktanja po- 
treslo. No — uza sve to jednako se moljaše Bogu. Dje- 
čarac isto htio da bude kano djevojčica, na koju bi se 
kad godj ogledao. Dakako — najzad bi ipak spustio 
ruke i uzeo pred sobom čupati travu i brčkati po zemlji, 
ili bi daleko se do zemlje prigibajući stao tražiti posla 
oko svjećice — bajage on popravlja Negra: No ipak se 
uviek brzo primirio. 


Napokon uzme fotografiju u ruke i — no da — 
stane se igrati njome. Ta — bio je tako malen još! 

— Milane! — opomene ga šaptom djevojče. 

— Zna li mama, da smo ovdje kod nje, — čuješ 
li, Anko? — upita on na to. 

— Pst — Milane — šuti i moli se Bogu, — od- | 


vrati mu djevojče, ali mali nestrpljeno sažme ramenima 
i opet zapitao isto. | 


7 = rea TJ“ 

— Kako ne bi znala? Vidi nas ona, — odvrati 
sada Anka i prodje rukom po križu dragajući ga i 
milujući. 

— A gdje je mama — je IV ona tu u grobu? Reci 


de, Anko — kako ona to kroz zemlju vidi? 

— Ona je na drugom svietu — njezina je duša 
— da — ona je i ovdje dolje — pa spava. Joj — al 
pusti sada — daj moli se radje za sirotu mamicu. 


— Zar ne, molit ću se, da bi je gospodin Bog vo- 
lio — je 1 tako? — nastavi udilj mali. — Nut, Anko 
i za tatu ću ja da se molim. A gdje je on? Anko — 
reci mi, gdje je on? Je li on sada kod mame — Anko 
— čuješ li — gdje je naš tata? 

— Ah .— biedni bahajko! — i djevojčica zapade 
u grčevit plač. Onda u plaču podigne fotografiju sa 
zemlje i prinese je k ustima. Zatim dade dječarcu, da 
poljubi sličicu te mali sa na p6 smrznutim prstićima 
ulovi okvirce i gotovo sa smiešnim znaličnim lišcem 
gledaše na crne i tamne poteze, gladeći i tiskajući 


po slici. 

— Kako se prave take slike? Je I tata sam to 
pravio ? Gle — kakvo je to cvieće i velik lonac po- 
kraj tate. 

— Pst — moli se za tatu! — Mali se umiri. Da- 
što — istom na čas. 


— Anko — a gdje je tatin grob? — uzeo opet 
mali pustom brbljavošću nedužna djeteta. 

— Daleko — daleko. Ah težko da će mu na grobu 
svieća biti — uzdahne djevojče. 

— A zašto da ne bude? 


— Tko da mu je stavi? Ondje nije no stranih ljudi. 


Hm — da imademo barem jednu još svječicu, te bi 


tako jedna mami, a jedna opet tati gorjela! 

— Siromah tata — a hoće li se ljutiti, što za njega 


nema svieće? — i mali gotovo nestrpljen već zijevne 
i protegne se cielim gornjim tielom. — Eh — Anko 
— gledaj ti — kako su razsvietljeni oni grobovi ondje. 


E — gle gle — kako je liepo! — Dječarac od uzhita 
zaplešće u ručicu. 

— Smijem li, Anko, da pogledam? Daj — daj me 
pusti! Ah — kaži, da smijem! Ne budi taka. Uh — ala 
si mi baš prava. Pa ajde i ti! 

Iz daljine u istinu prosjalo u mraku hiljadu i hi- 
ljadu plamečaka i izgledalo, kao da se spustilo u nedo- 
glednu ravan nebo sa svojim zviezdama i svojim 
sjajem. 

I mala Anka malo se ogledala i časkom ostala 
tako okrenutom glavom, no onda se brzo sabere. 

— Ne — ne — Milane — ta budi dobar! Dat ću 
ti — dat ču ti — no da — budi dobar. Ostajmo liepo 
ovdje kod naše mamice. Ah — gle — svjećica je 
dogorjela ! 

Ja sam medjutim odlučio. Pohitim k ulazu groblja, 
gdje je stara nekaka zgrbljena bakica prodavala vošta- 
nice. Kupim nekoliko snopića i vratim se žurnim ko- 
rakom k djeci, da mi ne odu. 

Baš još svjećica toliko gorjela, da nije eto na iz- 
dahnula. 

— Evo — djeco — tu ima za vas svieća. Na — 
mala — pa ćemo redom upaliti, — približim im se. 

Djeca me i zadivljeno i prestrašeno gledahu. Mali 
se sakrio za sestru. Morao sam da još jednoč kažem i 
onda ne čekajući dalje uzmem sam upaljivati i u okrug 
po grobu uticati voštanice. 

— Sada je bar svjetlo — spalio jednaku još 
šutnju djece, koja su ustala i postrance se postavila, da 
mi prepuste cielo mjesto. 

— No — pristupite bliže! Vi ste dobra dječica — 
pa eto — dobri Bog izpunio vam želju — osokolim ih 
“dosta nespretno i nevješt djeci. 

Sad se primaknu. Oči im sjale od zadivljenosti i 
užitka. — Ah — sad je liepo! — otme se najprvo 
djevojčici, onda malomu. Na to opet poklekoše pred | 
grob. No niesu više onaka bila kano prvo. Svaki čas 
se zagledavahu na me. 

U boljoj razsvjeti vidio sam sada, da su dječica 
premilena izgleda. Djevojčica imala fino gotovo već dje- 
vičansko lice opredieljenih poteza. Nešto slaboče i blie- 
dosti, istina, bilo je u obrazima, no zato je ipak sjalo 
lišce ljepotom i dragošću. Najviše me zanimale [oči — 
krupne tamne oči, zasjenjene dugim trepavicama i ne- 
kako vlažne i sjajne. Mali je bio nalik na sestru, no nije 
bilo one plemenitosti u licu — no da, lice tek petgo- 
dišnjega djeteta. 

Videći liepa dva — baš angjeoski liepa lišea, još 
više se potresem u duši, stojeći tude pred cielim ogrom- 
nim užasom, što se valja i što grmi iz ciglih rieči: 
»bez otca i matere!“ ... ,Koliko je veselja i bajne sreće 
ovdje prekinula smrt jednima, a koliku ljubav — sigur- 
nost otela drugima!“ — bolno i očajno šaptah onaj tre- 
nut. I dugo niesam mogao da se posve saberem i 
k djeci pristupim. A opet sam želio ne tek iz puste 
znaličnosti, da saznam ma što od njih i o njihovima. 
Barem da progovorim s djecom ! — govorio sam u sebi. 

— Djeco — ne će Y biti prehladno ? Vi ste dugo 
već ovdje, — uzmem najzad. 

— Nama je naša gospodja dozvoljela, — a — mo- 
lim, koliko je sada sati? — odvrati mi djevojče milim 
i sigurnim glasom. I prije no što sam mogao odgovoriti, 
ustane te mi se približi. 

— Ljubim ruke, gospodine — hvala za svjećice! -— 
reče mi onda i pokloni se sigurnim načinom dobro odgo- 
jene djevojke, no i nekako ponizno i krotko, kako umiju 
samo djeca, kojih nesreća jur hladnim svojim dahom 
dotakla i koja ne poznadu ni po imenu, što je razma- 
ženost. Kad sam pogledao na sat i rekao, da je već 
sedam prošlo, zahvali se siroče i nadoveže, — da imadu 
do osam i po dozvolu ostati na groblju. 

— Tako dugo! Zar vas ne će biti strah? 


— Ah — ta ja niesam više mala! 
— A kako vam je ime — djeco? 
— Ja sam Anka — a brat mi je Milan. Prezi- 


menom smo Milinoviči. 

— Pa kod koga ste? Tko je vaša gospodja, za 
koju govoriš ? 

— Ne znam pravo, kako se piše. Zovu je u mjestu 
svi krstnim imenom Manda. 

— Nije vam dakle u rodu? 

— Nije. Mi nemamo ovdje roda. Kad je majka 
umrla — onda nas je gospodin ravnajući učitelj ili 
gospodin načelnik dao gospi Mandi. 

Sad mi djevojčica u daljemu razgovoru pametno i 
razumno izpripovjedi sve, što je o sebi i o svojim ro- 
diteljima znala. A nesretna djeca znadu zrelo misliti. 
Ta život ih sam rano uči pameti i otvara im oči! 

Otac njihov Milinović bio je činovnik kod suda. 
Mala Anka znala je reći, da su ga ljudi zvali gospo- 
dinom sudcem. I bijaše više godina ovdje u mjestu. No 
— samo se Milan ovdje rodio, ona je još na sviet 
došla u K., gdje je otac najprvo služio. Ali ne sjeća se 
više ništa na rodno svoje mjesto, jer je još k6 posve 
mala — mala došla opet s roditeljima u drugo neko 
mjesto, kojemu ne zna više imena. Onda prije više go- 
dina dodjoše ovamo i tu bijahu jednako, dok prije dvie 

godine otca ne premjestiše nekud silno daleko. Majka 
je kod toga mnogo plakala, a i otac je bio žalostan — 
i srdit. Oni, t.j. majka i djeca, ne podjoše s otcem, jer 
je bila silna zima i jer otac nije imao novaca i što je 
majka bila slaba zdravlja. Tako podje otac sam. Onda 
je otac umro, jer.je bio ,uviek žalostan za njima“ i 
što mu je škodio ondje zrak, a nije imao novaca, da 
ode, niti su ga htjeli da premjesto odanle. I majci je 
poslije otčeve smrti bivalo sve gore i postala je suha — 
suha — i blieda — i jednako je za otcem plakala. 
Minuloga proljeća umre. 

— A nas onda — dala gospoda gospi Mandi, jer 


nemamo nigdje roda, — svakud se pisalo, —- al nije se 
našlo, — dovrši djevojče svoju kratku tužnu poviest. 
— Idete li u školu? — upitam je ne mogući joj 


kazati više ,ti“, jer tako je umno i pametno govorila, 
da je čisto niesam mogao uzeti k6 diete. 


— Idem u četvrti razred. — O naša je milostiva 
dobra, — odvrati djevojče. — Bila je s majkom pri- 
jateljica. — Sada se opet okrene grobu i opet klekne. 


Još se dugo niesu djeca dala kući. Morao sam 
čekati, dok je upravo osam i pć odbilo. A opet im je 
bilo nekako težko, da ih same pustim. ,Neka nijesu barem 
bez svake pratnje!“ — mislio sam u sebi i podjem s njima. 

Stan gospe Mande bijaše daleko na drugome kraju 
varošice. Bilo je već devet blizu, kad stigosmo u kučicu, 
nizku, slamom pokritu blatušu. Vrata od ulice bila su 
zatvorena ključem. | 

— O — gospa Manda nije kod kuće, — pripo- 
mene djevojčica i prigne se do zemlje, gdje uzme pod 
podsjekom praga rukom tražiti ključ. Nadje ga u skro- 
vitoj škuljici. Tako uljezosmo u dvorište. No i ovdje 
vrata, što su vodila u kuću, bijahu zaključana, a ključa 
nije moglo diete da nadje. Moradosmo napolju ostati, 

a bijaše hladno. Izprvice čevrljala mi djeca o svem i 
svačem. Najviše je bilo u tome spominjanja na sretnije 
dane. Mali je Milan dobio prvu rieč, prekidao redovno 
sestru i ona mu je uviek popustila. Kazivao mi je, kako 
je prije imao liepa konja — sa dlakom i uzdom, — 
kako bi to liepo bilo, da bi opet imao takova šta, — 
da bi on dobar — dobar onda bio. 

— Oh — kaki jeliep bio konj moj! Zar ne, Anko, 
— pa znao sam jahati! — Mali poskoči u okrug, udari 
dlanom o dlan, pa si onda najzad otare očice, šapnuv 
sestri, da je pospan. Sestra ga uzela miriti i zabavljati. 
No — gospe Mande dugo još ne bijaše. Mali je stao 
najzad plačnim glasom zahtievati, da ide spavati. Nije 
bilo mira, dok nije Anka sjela na stube i mali sjeo do 
nje, polažući glavu u njeno krilo. Neko se vrieme tužio 
na zimu, nu najzad tvrdo usnuo. Sad mi je opet Anka 
stala pripoviedati o roditeljima i o svome prijašnjemu 
životu. Govorila je to spokojno i nešto pridušenim glasom, 
da si brata ne probudi. O — iz svega se pričinjala dje- 
vojčica kano pametno — obzirno — ne diete, več baš 
odraslo čeljade. Tako isto nije me se dojimalo njeno 
pričanje kano pričanje djeteta, koje si ne bi sviestno bilo | 
tužnih svojih prilika i ne bi osjećalo žalosti svoje. Iz 
prostih joj kratkih rieči gotovo se rivala tuga, no sve 
to bijaše bez suvišna naglasa — i bez svakoga pretje- 
rivanja. Čisto je pak prosjala žarom u licu i očima, dok 
je pričala, kako je majka dobra bila. U istom slabom 
svjetlu, što dolazaše preko ograde iz ulične svjetiljke, 
ja sam zamietio živahnost u crtama lica i kries u očima. 
Kad je pak pripoviedala, kako je za vrieme materine 
bolesti ona kuhala i ,gospodarila“ (!) i kako je majka 
uvijek bila zadovoljna, — onda je iz rieči njenih gotovo 
prosievalo ponosa. 


15 


— A što vaša gospa Manda tako dugo ne dolazi? 
Biva li to često tako? 

— O — mora često da otidje. Ljudi je zovu k bo- 
lestnicima. Višeputa izbiva po ciele noči. | 


— A Vi sami? 

— Da — sami. Prvih dana odmah poslije pogreba 
bilo nam je težko — no da — bojali smo se, ali — 
molila sam Boga uviek. I sad tako činim — ako mi 


san ne dodje. 


Moglo je već biti oko deset sati, kad se napokon 
vratila gospodja Manda. Bila je to visoka, krupna žen- 
skinja, zamotana u ogromni plašt i sa kožnim torbakom 
u ruci. Dobokim gotovo mužkaračkim glasom progovori : 


— O — joj — djeco moja biedna! — Vi sirote ovdje 
na polju — a zima je. Niesam mislila, da ću se toliko 
zadržati — bio je težak porod, — namučila sam se — 


uh! O moj mali Milane, je l' ti zima — no čekaj — 

čekaj — dobit češ tople kave, — i ženskinja se prigne 

do maloga, koji je ostao spavajući. Pridigne ga k sebi 
i ujedno uzme otvarati vrata. U to zamieti mene. 

— Tko je božji? Oprostite gospodine — niesam 
Vas prije spazila. Što želite? Valjda opet da idem? 
Tek minut potrpite se. Istom sam došla, a moram ovu 
siročad spremiti. Izvolite dakle unutra. 

U sobi — običnoj sirotinjskoj sobi malogradjanskoj 
— razjasnismo si. Gospa Manda naime bila je občinska 
primalja, pa je mislila, da sam je došao zvati. Kad joj 
kažem, da sam došao tek ovako s djecom, razveseli se 
poput čovjeka preizmučena, kad se rieši posla. Nije 
čekala dalnjega razjašnjaja, nego pohiti odmah k peći, 
da prigrije_ mlieka i kave. Kad je svršila posao kod | 
peći i sitnu limenu svjetiljku stavila na smedje oličeni | 
stol u kutu, postavi se ravno preda me. Bila je to žena 

srednje još dobi, široko veliko lice tamne puti poka- 
zivalo se dobrim i iskrenim. 


— Dakle gospodine! — ma izvolite sjesti, da mi 
djeci ne odnesete sna. Vi dakle — što sam htjela da 
kažem — ? 

— Došao sam s djecom, — zanima me biedna 


siročad. 

— Jeste " im možda u rodu? Dodjoste po njih? 
No hvala Bogu višnjemu. 

— Niesam u rodu niti sam u zgodi, da ih sobom 
povedem, ali opet opet sam došao pitati.... 

— Nieste dakle u rodu? Baš mi je žao. Poveselila 
sam se, da ćete ih povesti. Ovako me baš u dušu boli, 
kad vidim, kako nejačad nema nigdje ni ma koga toga 
svoga. Kod mene su; — čisto ću da kažem — na teret 
su mi — makar je dobro i jedno i drugo, ali što ću? 
Ja sam siromašna, a občina dala djecu k meni — plaća 
mi za oboje pet forinti mjesečno. A tko će danas za 
ove novce dvoje čeljade hraniti i odievati? Ja sam ih 
morala uzeti k sebi, jer služim obćini, rekao je gospodin 
načelnik, da moram — pa moram. Da je barem za svako, 
pet forinti! Onda bi još nekako bilo. Nu občina je si- 
romašna, te i za ovih kukavnih pet forinti moram čuti 
i slušati rieči, da je prava pokora. Vele naime naši 
obćinari, da naša obćina nije dužna da ona plaća za 
tu djecu. Ne znam, nekaki je, vele, zakon te bi morala 
uzdržavati djecu ona obćina, gdje im je otac u zadnje 
vrieme služio. I tako se sada pravdaju. Piše se ovamo 
i onamo, a tko najgore prolazi, to sam ja. Pa da mi se 
barem ovo nekoliko kukavnih krajcara redovno i tačno 
plaća! I zato moram da trčim deset puta na občinu, 
dok dobijem, — i svakiput moram slušati one rieči 
— onaj grieh, zašto da plaća naša občina za stranu 
čeljad. — Mali je u to na rpi nekakih cunja na klupi 

i zaspao, ne čekajući kave. Ančica pak sjedila s nama 
kod stola i uprtom glavom o laktove slušala gospu Mandu. 
Svojim krupnim sjajnim očima gledaše pomno u ženu i 
tek kojiput kano zastidjena na mene. Siroče malo sve 
je razumjelo i svaki je čas glavicu žalostno preda se 
spustilo. 
— Mi niesmo krivi, — otme joj se najzad slab 
udušen uzklik i ona se privije objema rukama oko 
Mandina pasa te joj poljubi košćatu crnu ruku. 
— Znam ja — znam — ti si dobra! — odvrati žena 
i nešto se zastidi, da je pred djetetom sve izkazala i 
onda dodade: — Eh — kad sam i ja siromašna. 


— A zar nema nitko u mjestu, koji bi se zauzeo 
za djecu? Ta — dalo bi se možda, da dodju u koju 
imućniju kuću, — upitam ja. 

— A — ta gospodin kapelan svakako je kušao. 
Nije išlo. Ma znate, gospodine, što tko imućniji, to tvrdji. 
A ja — što ću ja suprot obćine? Pa i djeca su mila, 
— dobra su, gotovo te ne znam, da su mi u kući. 

— Velite dakle, gospodin kapelan — on je hotio ? 

— On — on. Bio je s pokojnim prijatelj, — čini mi 
ge, iz istoga su mjesta rodjeni — tako nešto. U to se 
iz peći javilo mlieko, da kipi. Gospa Manda skoči onamo 
Anka probudi maloga, koji se u prvi mah nekako u licu 
kiselio, ali kad. mu Manda donese šalicu, iz koje se 
silno dimilo, razveseli se i sa smieškom na obrazima 
uzme onako vruće srkati. I Manda je uzela piti. Samo 
mala Anka — ona se nije niti dotakla svoje šalice. 
> Kad sam odlazio, posvietlila mi djevojčica do ulice. 
Na razstanku niesam mogao nego prignuti se i.polju- 
biti je u čelo. Kod toga sam očutio, da joj niz lice 


pada suza. 
* 


Gjalski: Bieđne priče. o 

Sutradan sam pošao da potražim kapelana. Nadjem 
ga u sobici njegovoj u župnoj kući. Bio je to čovjek 
ne više mlad. Krupno seljačko lice širokih crta odliko- 
valo se izražajem energije, oko usta mu se slegao potez 
neke ogorčenosti a okrugle crne očice sievale su od 
žara. Na prvi mah dojimao se nesimpatično i podsjećao 
me ponešto na one lude karikature modernih humo- 
rista — risača, kojima stereotipno prikazuju vojsku ,ec- 
olesiae Romanae.“ Ali — tek što sam izmienio s njim 
prve rieči, bijah već u duši uvjeren, da govorim s čo- 
vjekom čestitim i dobrim. Glas mu je imao neizkazano 
mnogo: prijatnosti u sebi a očima pogledavaše na čo- 
vjeka nekako blago i dobro. A najzad — vidjeti ga 
onako ne više mlada a još uviek toli nizka u hierar- 
kiji, — to već bijaše nešto, što je zanj govorilo. Bio 
sam siguran barem, da ne spada k onoj drugoj mnogo- 
brojnoj četi ,pregalaca,“ kojim je uzpinjanje prema 
gore glavno, i da ne spada k onim izabranim sretnicima 
našega doba, koji brzo postizavaju svoje cilje, jer su 
»u milosti“ i jer ,su zaslužni.“ 

U kratko mu kažem, zašto sam došao. On se naj- 
prvo bolno nasmieši. 


. o — Nesreća je to — ciela rodjena nesreća — uzme 
onda. — A ne znam, kako je s Vama. al' ja — glete, 
ja sam siromah. — i ne mogu ništa da učinim. Rado 


bih — e rado bih, — Bog mi je svjedok. | 

—. Čujem, Vi poznajete i obitelj te Da Ne bili 
tim putem pomogli? 

— Kaka obitelj! Nigdje ni ma koga. Ta — do- 
pustite, ja ću Vam izpričati poviest Milinovićevu. Najzad 
ja bih je najvolio naštampati i u sve škole razposlati, 
da se mladići okane zla. 


Poslije kratke stanke nastavi kapelan : 

— Milinović i ja poznavasmo se od djetinstva. Ro- 
djeni smo u istom selu, — i ja i on od seljačkih ro- 
ditelja. Obojica bijasmo dobri učenici te je naš školnik 
skupa sa župnikom kod svake zgode i prigode govorio 
svakome, kako bi bila prava grjehota, da nas sviet 
pusti na selu, da ostanemo seljaci. Ta znate, kako 
to često biva u nas, — misli se to kod svakoga nešto 
budnijega momčića seoskoga, da Bog zna što u sebi 


krije, ida je kakav papa Siksto ili kralj Bernadotte ili barem 


kakav ,dvorski savjetnik“ sakrit u njegovim ,talentima.“ 
Tako je bilo i s nama. Jer se nešto laglje učasmo od 
ostale djece — eto od nas umah cieloga čudovišta. I daj 
leti ovamo — leti onamo, nagovaraj, moljakaj — i mi 
moradosmo u grad u latinske škole. Kod Milinovića išlo 
to po gotovo lako. Otac mu je bio jedan od najimuć- 
nijih seljaka, stekao novaca krčmarenjem , trgovanjem 
sa blagom — bio je u obće čovjek poduzetan i kako 
se u nas kaže, čovjek ,šegav.“ Surinu je bio već odavna 
odbacio i nosio je onu strašnu nagrdnu robu, što je čivuti 
po sajmovima prodavaju. Najvolio je biti u družtvu sa 
seoskom gospodom (!) i najsretniji je bio, kad bi mu 
koji vlastelinski kasnar ili seoski notarijuš ili kaki purgar 
iz varoša uljezao pod krov i s njim koju čašicu vina 
izpraznio: Njega je dakle lako bilo nagovoriti, da svoga 
sina dade u školu. Ta godilo je njegovoj. sujeti, što će 
mu sin postati ,gospodinom“ i riešiti se ,seljačke: sra- 
mote.“ No školovanje je tražilo silu novaca. Meni 
je bilo laglje. Mene .su uzeli fratri k sebi _ Ali kod njega 
nije tako moglo da bude. Napokon — otac mu je bio 
poznat, da je imućan čovjek. Nije: nm. o na Ire 
doči da dobije podpore. 

Bilo je tu uviek. više okudaik si njega : i. ihvšla 
onoj navali naših siromašnih dječaka u školu, Tako je 
jednako morao stari Milinović sam namirivati sav:trbšak 

* 

školovanja. A bome i najjačemu seljaku presahnut će 
najzad. Gdje može taki čovjek redovno svakoga mjeseca 
šiljati stalnu svotu gotovine — pa ma kako čednu? 
Stari Milinović počeo praviti dugova, samo da sina iz- 
škola, sve u vjeri, kako će mu sin danas sutra posve 
lako dugove izplatiti. Ali moj Milinović još nije svršio 
nauka, kad mu je otac već sa cielim svojim imetkom 
došao na bubanj. 

Išao je učiti pravo. Učio je vazda marljivo i izpite 
svoje polagao sjajno, unatoč mnogoj biedi. Mnogoputa 
sam odkinuo sebi od obroka u sjemeništu i dao njemu. 
Ma — trpio je siromah mnogo. Zato kad je svršio 
pravo, podje odmah u službu. Pisao mi je, da mu je 
dotežčala daljnja bieda i oskudica.  Naravski — što 
ćete ? Nekoliko mjeseci kašnje javi mi, da se oženio dje- 
vojkom dobrom, čednom i koju je još uzljubio kano 
djak. Od tada se mnogo godina ne vidjesmo. Kad su 
me prije dvie godine dali za kapelana ovamo, nadjem 
ga ovdje kano pristava kod suda. Već mi se onda ne- 
kakav izmučen pričinjao, no bio je zadovoljan, akoprem 
mi je svakiput pravo davao, kad bih se znao izjadati, 
što me je sudba otela selu. 

> Napokon — zadovoljan je bio samo u obitelji. A 
služba mu zadavala sto jada. Nije još Bog zna kako 
dugo. služio, a bio je već Bog zna gdje ne sve. Izmu- 
čili ga onda već! — Drugovali smo mnogo. Kako bi i 
moglo inače biti? No — no da — za njega to _uprav 
nije bila najveća sreća. Mene politička oblast nije oso- 
bito voljela. Radilo se tad u Hrvatskoj, da se Krajina 
posve sa materom zemljom sjedini, a naši poglavari, 
koji tek bijahu uredili svoju posebnu ,krajišku upravnu 
oblast“, zazirali od tog sjedinjenja. Okružni predstojnik 
branio, da obćinska zastupstva o tom i rieč povedu, a 
nastojao je na svaki način, da se vojnomu glavaru u 


21 


Zagrebu odašalju pouzdanice i izrazi hvala za novo ure- 
djenje ovoga diela naše Hrvatske. Ja sam po svom 
osvjedočenju zagovarao ujedinjenje Hrvatske, te sam na- 
rodu svakom sgodom tumačio korist narodnog jedin- 
stva. Bio i nekakav izbor pouzdanika. Ja sam i taj put 
uz neke svoje drugove živo kod izbora sudjelovao. 
Okružni predstojnik malo da nije svisnuo od jada. Na- 
lagalo se i sudbenim činovnicima, da volju glavara u 
Zagrebu narodu protumače. Nije čudo dakle, da su 
službeni ljudi zamjerali Milinoviću, što obći sa mnom. 
I ja ga sAm upozorih. Al on — nije za sve to hajao. 
Osim toga nije ga trpio s njim zajedno službujući 
sudac, jer je Milinović zazorno gledao na razna prija- 
teljevanja sudčeva s nekojim odvjetnicima. Tako se 
urote protiv njega i opišu ga, navale mu na vrat iz- 
tragu, u kojoj mu se spočitnulo medju ostalim  ta- 
kodjer ,demonstrativno drugovanje s mjestnim kape- 
lanom.“ Iztraga se svrši, da ga kazne radi premjeste 
odavle tija onamo u Liku — usred zime. Morao je od- 
mah odputovati. Novaca nije imao, da preseli i obitelj, 
a i zima, — pa tako dalek put, — što će dakle, — 
pusti svoje ovdje i krene sam onamo. Za kratko već 
uvjerio se, da mu u novoj postojbini nema obstanka. 
Oštri mu zrak škodio, a glavno — mučila ga čežnja 
za svojima. Listovi, što ih je pisao ženi i meni, bili su 
puni toga čeznuća — a nemogućnost, da se izbavi od 
muke, činila ga u mnogim pismima čisto očajnim. Od 
naravi je bio čovjek meke čudi i zapadao lako u me- 
lankoliju. Još kano djak bio je uviek tih i uklanjao 
ge družtvu. A najmanja opomena učitelja utjerala bi ga 
u plač. Ja sam se dakle odmah od prvoga početka stao 
pobojavati za njega. Pišem mu, neka moli premještenje. 
Dakako — on je iz početka odklanjao taj savjet. Od- 
govorio mi, da bi se u tom slučaju opet morao seliti na 

svoj trošak, a duguje još od prve selitbe. No — ja mu' 
ne dadoh mira. I napokon me posluhne, kad mu javih, 
da je sudac ureda radi premješten k sudbenomu stolu, 
gdje ga čeka viećničko mjesto. Nu — možebit još uviek 
ne bi bio molio premještenja, da nije liečnik njegov 
zahtievao od njega, da to učini. Podnese dakle molbe- 
nicu, priloži liečničku svjedočbu; za tri mjeseca podnese 
opet molbenicu i opet obloženu svjedočbom, — za 
šest mjeseci opet tako. I još uviek nije dobio odgovora. 
Napokon je morao da zatraži dopust, jer mu je liečnik 
posve ozbiljno rekao, da ga njegova melankolija i tu- 
robnost moraju ubiti, gdje mu slabo tielo i onako ne 
podnosi tamošnjega podneblja. Ali i na tu molbu ne 
dobije riešenja. Ne dobije odgovora ni na drugu molbu, 
nije ga dobio ni na treću. Listovi, što ih je za to vrieme. 
u tome vječnome izčekivanju pisao kući, bijahu gotovo, 
da proplačeš. Tako je silno siromah trpio. A žena ovdje 
ništa manje trpi. Savjetovah mu, neka se naprosto javi, 
da je bolestan i da ne može službe vršiti, te da dodje 
ovamo. Niesam znao, da i bez toga više službe ne vrši, 
da je već obležao. Napokon se odlučim, da idem u Za- 
greb, da molim za njega. Uzajmim novaca i odem. Ali 
— malo je bilo hasne od toga. ,Martin u Zagreb, Martin 
iz Zagreba.“ Od reda sam obredao svu gospodu sa: 
sabljom i bez sablje. Kod sviju mogućih predstojnika, 
predsjednika, savjetnika, viećnika, što više i kod taj- 
nika i perovodja pokucah na vrata, potucah se od jed- 
noga do drugoga, letijah iz jedne u drugu pisarnu, 
svagdje moljakah i zaklinjah — i svagdje bijaše uzalud ! 
Gotovo s nekim strahom ili sa _ majstorski izraženom . 
mržnjom primali me ovi ljudi, i svagdje sam morao_ 
čuti, kako je čisto nemoguće ,i tek jednu jedincatu 
rieč“ u korist moga prijatelja na odlučnome mjestu 
uložiti, ,»jer — jer — jer — velik je krivac!“ 1 kad 

se učinih lud i upitah, u čemu sastoji ta silna krivnja, 
nije niti jedan odgovorio, tek neki gospodin udariv na 
svoju sablju, sažme ramenima i izdere se na mene: ,Ta 
— dosta je, da se znade, kaki je, kad Vi za njega mo- 
lite.“ A jedan ,presvietli“, koji je naslov sad već i ovoj 
nErajiškoj“ gospodi laskao, ljutito me pouči, da se ob- 
zira ne smije imati spram takovih ljudi, da je njegova 
deviza: neumoljno i sa skrajnom strogosti progoniti — 
makar uništiti — svakoga, koji se i jednoč samo stavio 
u opreku s ,višim intencijama“. ,Al — gospodine — 
ja ne molim Vaših obzira, — tek Vas sjećam na krš- 
ćansku dužnost, da se bolestnome čovjeku pomogne i 
da ga se ne tjera silomice u smrt!“ — prekinem nje- 
. govu presvietlost. On me tek zadivljeno pogleda i od- 
mjeri od glave do pete. Tek za čas uzme kano mahnit 
vikati, da je on ,liberalac — liberalac — liberalac“, 
koji se otresao popovskih predsuda. Poslije sam saznao, 
da je taj klasični liberalac, dok je to bilo u modi, svaki 
dan polazio crkvu i da je svoje sudrugove činovnike 
javljao čak i u Beč, ako niesu radili kano on, a sada 
— da se svoje liberalne nazore usudjuje samo proti crkvi 
katoličkoj naglasivati, a inače da svojim podčinjenima 
propisuje, i.u koju kavanu da idu. 

Tako ne opravih ništa. Kod kuće me medjutim 
dočekao list Milinovičev, u kom mi javlja, da je morao 
leći u krevet. Molio me, neka ženu ne prestrašim, ali 
da gledam svakako, da bi došla k njemu na nekoliko 
dana, dok se oporavi. Da se mogosmo dati na put, 
morali smo i ona i ja mnogo toga poprodati, založiti 
— eh — kukavština. Ta nije šala tako dalek put! A 
kad stigosmo onamo — bilo je već posve zlo. Uz me- 
lankoliju razvila se običajna kod ove bolesti slaboća or- 
gana utrobe, koji su sve više propadali a tim i privadjali 
cieli organizam svome razspu. Na prvi pogled uvjerio 

sam se, da biedniku nema pomoći, a izkaz liečnika 
podkriepio me posve. I zbilja — još isti dan opazio 
sam, da nesretnik bulazni — gotovo mahnita. Silomice 
htjede i nas i sebe uvjeriti, da mu je premještenje stiglo 
i da će što prije na put. Prvi čas, što mu je ta misao 
došla, poveseli joj se, no za kratko vrieme — opet se 
tužio i govorio, da je i ovo premještenje za njega nesreća 
te se nema čemu radovati. Sirota žena nije znala, da je 
to kobni znak. Suho i upalo lice plašilo ju, no opet se | 
nadala sretnome izlazu. Bol u trbuhu raztumačio joj 
liečnik kano prehladu. Osam dana kašnje bila je udovica. 

A nije bilo jošte deset godina, što se vjenčala. 
Manjkala dva ili tri mjeseca. Ne imadjaše dakle prava 
na mirovinu. Tek putem milosti mogla bi bila dobiti 
kaku pripomoć. Al tko je i smio misliti na to? No opet 
se pokušalo. Uspjeh .bio nikaki. Tako zapade sirota 
žena u krajnu biedu. Sve — a ma sve je redom mo- 
rala porazprodati, da se tako prehrani za prvo vrieme. 
Onda oboli i smrt je rieši dalnjih patnja. Umrla je u 


dvadeset i sedmoj godini; — pomislite — umrla je od 
slabosti i nemoći! | 

— Strašno! — prekinem kapelana. 

— Strašno — strašno. — A istom jadna dječica, 


što ostadoše sama samcata na svietu. Nigdje nije bilo 
ni ma koga njihova, da ih primi k sebi. Obratih se na 
strane ljude. Oh — gospodine — tu sam imao opet 
prigode, da upoznam ljude i da se uvjerim, kaka je 
silna nesreća za sviet, što je evangjelje toliko izgubilo 
u sadašnjem svietu od svoje moći. Vjerujte, ne velim 
tako, jer sam pop! Da — hoćete li mi vjerovati, da sam 
mnogim ljudima uzalud govorio, jer se bojahu — kako 
mi rekoše, — da bi zlo svjetlo na njih bacalo, ako se 
zauzmu za djecu čovjeka, koji je ,zlo opisan“ bio? 
Drugi jednostavno niesu imali sućuti. 

Isti moji neki prijatelji, kojim je bilo geslo ujedinjenja 
Hrvatske sa mnom zajedničko, odbijahu me — pak 
znadete, što mi rekoše? ,Eh — što ćemo! Što nije bio 
pametan ? Zašto je bio neoprezan? Tko služi, neka se 
i sjene plaši. Što ćemo da mi sada hranimo djecu nje- 
govu?“ — okrenuli bi se od mene i stresli široka svoja 
dobro ugojena pleća. Nije bilo druge — padoše jadna 
djeca obćini na teret. Ja sam nijesam mogao ništa da 
učinim. Občina ih je dakle morala preuzeti. No — djeca 
po zakonu ne spadaju ovamo. Spadaju obćini, u ko- 
joj im je otac u zadnje vieme služio. Š toga se uzpro- 
tivi naša občina, da budu njoj djeca na brizi. Htjede 
pod svaki način, da se siročad odmah iz mjesta od- 
premi i odpošalje onamo u Liku. Niesu htjeli niti da če- 
kaju, dok stigne odgovor odanle. Tu se onda ja zauzmem, 
da bar za čas taj strašni put odklonim. Mala Anica — 
istina, diete je još dobom i tielom, — al srce joj i duša 
kao u odrasla čeljadeta. Znao sam, nju bi ubio taj put. 
Ponudim dakle, da ću ja od svoje strane doprinašati za 
djecu koji dio troškova, samo da mogu ostati, dok bude 
barem bolje vrieme — i dok se djeca nešto primire i 
zaborave. Ni to ne htjede občina. I djeca bi bila odprem- 
ljena još onda, da nije medjutim iz Like stigao odgovor, 
gdje se obćina tamošnja opet sa svoje strane uzprotivila 
dužnosti, da preuzme djecu. Tako dodje do pravde 
kod oblasti, — djeca ostaju do riešenja ovdje, — a čini 
mi se, još nije riešeno. Eto — to Vam je poviest 
njihova. 

— Što mislite, da pokušamo djevojčici kakvu ze- 
maljsku podporu pribaviti — a poslije takodjer malomu ? 

U prvi mah me kapelan pogleda zadivljeno. Onda 
makne glavom dva tri puta i ne reče ništa, no učini 
rukom u zraku kretnju, kao da je htio reći, kuda ja 
to mislim. No — ja se ne dadoh odvratiti. Nekoliko dana 

poslije bio sam u Zagrebu. Što da o tom govorim? Ah 
— doživio sam sa svojom molbom sve isto onako, kano 
što je bio ono_sa svojom doživio kapelan. Ista lica — 
iste sablje, isti kaputi — isti odgovori s istim razlozima. 

Vratim se baš bez svakoga uspjeha. Bio sam s toga 
silno zlovoljan. A da pravo kažem, i stidio sam se čisto. 
Ta kapelan mi je unapried rekao, da će tako biti. Niesam: 
niti pošao, da njega prvoga potražim, već drugo jutro: 
nakon povratka odem ravno k djeci. Ni sam niesam znao, 
što ću. — Tu su bila vrata od ulice širom otvorena. U 
dvorištu su stajala kola, u kojima prepoznah priliku za- 
kupnika javne predprege. Tek nešto zaprljane slame po“: 
krivalo sjedalo. Postrance stajaše obćinski pandur, a na. 
hodniku jaukala pred obćinskim načelnikom gospa Manda. 
i djeca jedno i drugo tiskala se oko nje, držeći se ru- 
čicama za suknju njenu te iz svega grla naričući i plačući. 

— Što je za Boga? — proviknem još na pragu. 

— Ah — gospodine, dobro što dodjoste, — uzme 
Manda prema meni i sklopi ruke visoko nad glavom. 
— Evo dječica mi odlaze. 

— Pa zar tako? — i okrenem se kolima. Sad sam 
sve. pogodio: — ,prate se u zavičaj!“ — 

Načelnik, debeo i nizak čovječac, obrati se k meni 
i potvrdi mi, da odprema djecu ,kući.“ 
— Ma — kakoj kući? — odkine mi se bolno: 
pitanje. i 

— E — došlo je još prije tri dana od okružja, da 
je vlada potvrdila odluku, da djeca spadaju onoj 
občini, gdje im je otac u vrieme smrti služio i da ona 
obćina_ mora da ih uzdržaje. Sad nije druge nego da 
ih onamo šaljemo. 

— Pa zar tako i sada u tome gadnom vremenu? 

— Dašto. — Drugčije ne možemo. Pitao sam gos- 
podina predstojnika, bi li drugčije odpremili, — a on: 

mi je rekao, da se drugačije ne odprema. Svaki drugi 
način iziskivao bi troška od obćine, što ga ne bi mogla 
kotarska oblast dozvoliti. Napokon — odpremaju se u 
zavičaj. A da je zlo vrieme — ta jesen je — pa šta 
ću im ja? 

— Oprostite — gospodine — ali ja cienim, da naj- 
zad mogu djeca ovdje ostati. Tamošnjoj je obćini napokon 
svejedno, da li ovdje za djecu plaća ili pak ondje. 

— Ne — ne. Imademo već od prije izjavu tamošnje 
občine, da će djecu kod sebe uzdržavati, jer da ovdje 
preskupo stoji. Osim toga pak ni mi ne ćemo, da ostanu 


ovdje. Jer kako da kažem — jest — zakoni se mie- 
njaju — pa bi se i sadašnji zakon mogao promieniti — 
pa bi — no da — mogla bi djeca ipak najzad obćini 


pripasti, ako ovdje ostanu. Tu nema dakle druge, nego 
da odu. Dajte — dajte dakle, Mando, iznesite stvari 
dječije i neka sjedaju na kola. 


Manda posluhne i za koji časak iznese iz sobe sitnu 
u običnu maramicu povezanu robu dječiju. To im je sve 
bilo. Na sebi imadjahu isto lagacko odielo kano ono 
prije deset dana na groblju. Kakvo toplo ruho, u koje da 
se na putu uviju, — ni za liek! A vjetar je hladno 
Pirio i spremalo se na kišu. 

— Ne — gospodine načelniče — pustite djecu ovdje, - 
— ja ću rado da preuzmem trošak. Mando, ja ću Vam 
plaćati. | 

— Oprostite. — i načelnik me postrance odmjeri. 
— Vi ste od danas do sutra ovdje. I gospodin je kapelan 
tako htio, al i njemu sam morao odbiti. Kod svega toga 
morala bi djeca još občini na teret pasti. — I nije 
se dalje obazirao na mene. Pozove iz nova, da djeca 
podju na kola. A siročad mala od straha sva drktala i 
mali je silno — silno plakao. Anka pak bacila se na 

koljena i stala moliti, neka je ne tjeraju Zavapila je 
nekoliko puta za majčinim grobom ! 

U to se pojavi u dvorištu kapelan, baš u čas, kad 
je već pandur Joza segnuo, da dječarca silom spravi u 
taljige. Bilo mi je već prije za čudo, što ga nema i mislio 
sam, da je načelnik svoj posao jutrošnji pred njim sa- 
krivao bio. Sa kapelanom došla nekaka stara zgrbljena 
seljakinja u dugu bijelu gunjcu. 

— Ne treba svega toga — gospodine načelniče — 
bile su kapelanu prve rieči. Evo — ovdje ova dobra žena 
— uzimlje djecu k sebi kano svoju. Svi se u čudu 
obazresmo i ugledasmo na seljakinju, koja se nešto ne- 
spretno približila djeci i onda ne pazeči više ni na koga 
od nas — uzela maloga tišati i miriti, rivajući mu u ruke 
veliku crvenu jabuku. Mali je prestao plakati — raz- 
rogačio ogromne svoje oči — onda segnuo za jabukom 
— istarici ravno pogledao u lice. Za čas mu na obrazima 
zasvietli veseli, dragi posmjeh. Ančica pak od čuda za- 
niemila i nije se seljakinji približila. 

— Ajde, dušo, i ti k meni. Sad sam ja vaša baba, 
— bit ćemo si dobri. E — ne boj se, zlato moje — mila 
moja. 

Načelnik jednako još zadivljen stajao i nije znao, 
što da učini. No kapelan mu stao dokazivati, da sad 
nema ništa više činiti. 

— Ja sam skrbnik djeci. A našao sam kuću, koja 
djecu prima kano svoju. Mandušićeva zadruga su, — 
ni jedna snaša u njih nema poroda, — ljudi su posve 
sretni, ako im djeca dodju — a zadruga je imućna. 
Bit će im uviek dosta — a glavno, sad imadu svoj dom 
— svoj krov, — koji će ih uviek čuvati i hraniti. Otac 
im je izgubio tu sreću sa svojim školama — a Bog je 
siročadi sada to povratio. Ajde, Ančice, k Barici. Ona je 
dobra i pametna. — Djevojčica posluhne, a starica sa 

suzama u očiju privine malu k sebi i dugo je gladjaše 
po zlatnoj kosi. 

— Izobraženi, školovani, gospodski sviet nije te svoje 
siročadi znao i htio osigurati. E — pa dobro: primila ih 
je natrag seljačka surina, od koje potekoše, — a vje- 
rujte mi — bit će sretniji, —- reče kapelan i lice mu od 
istine i uvjerenja sjalo i žarilo se. Imalo je taj mah go- 
tovo nešto apoštolskoga u sebi. 

Dva sata poslije sjedila djeca sa Baricom u njezinim 
seljačkim taljigama. Krasna dva podravska konja gizda- 
vim ne prebrzim korakom vukla priliku put sela Orljavca, 
udaljena jedva jedan sat od varošice. Mali Milan veseo 
mahao bičem, što mu ga je seljak prepustio i glasno je od 
radosti i pustopašnosti hohotao. Anka je sjedila otraga sa 
Baricom. Niesam je mogao vidjeti u lice, jer je duboko 
pognula glavu prema starici i promatrala njezinu krasno 
izvezenu maramu. Starica joj dragala kosu. Još sam 
vidio, kako je diete starici poljubilo ruku, — a onda 
je sve izčezlo za širokim granjem šume, za rubom, koji 
se put dalje sterao. 

Meni je sva duša i sve srce govorilo, da su djeca 
izbjegla nesreći i došla pod okrilje sreće. 


PA 





Naja. 


Daz 


| (o davna sam ja mislio, da je moj drug Pero silno 
XD nesretan čovjek. Kako je naviek bio ćutljiv, nije 

ge istina nikad spram nikoga izjavio, ali opet — tko 
je tek malko imao prilike, da s njim češće dodje, na- 
skoro se uvjerio, da ima pred sobom čovjeka, koga 
strašni boli mora da muče i dušu mu tište, jer takav je 
sav odisao s one gorostasne tuge i nevolje, koju ne mo- 
žeš ničim prikriti, jer se uhvatila i srca 1 glave i tiela, 
opa ti iste noge i iste ruke nevoljno težko stupaju po 

zemlji. | 

Jedared smo se šetali zajedno uz brieg Dunava — 

na D..skoj strani. Bila je blaga ljetna noć. U tamnim 
valovima rieke ljubko se ogledale sitne zvjezdice sa neba 

i oblačci, što su plovili kraj mjeseca. Odanle iz sela do- 
našao vjetar cilik gusala i veseli zvuk gajda, a prieko 

iz bačkih ritova orio silni poj slavulja; dolje sa vode 
šumili valovi, a iz crne nejasne mase dolazio štropot 

vodenica. Iz svega se u tihu večer ljevala voljkost i 

dragost U to se — il iz vodenica, ili iz kakva čamca, 

odakle li — zaori snažna djevojačka pjesma. Pero se 
trgne, stane, pa ni makac dalje. Primietim, da čovjek 

dršće jače od one trstike dolje medju valima rieke. 
nIsta, ista pjesma — njezina pjesma, oh!“ zavikne kao 

lud. Nije me pustio više da šećemo dalje, več jednako 

slušajući ostali smo na jednome mjestu još i tada, kad 
je pjesma davno većem izginula u noćčnome mraku. Naj- 
poslije se on okrene od rieke, uzme mene pod ruku, pa 
i nepozvan uzme mi pripoviedati. Bila je to pripoviest 
njegove nesreće. Evo je njegovim riečima : 

mm op Ja na nju mislim i cielo mi se 
srce i sva duša trese od boli, od čežnje, od sladke us- 
pomene i od strahote doživljaja. Čisto.žedno i požudno 
dozivam sebi u pamet svaku crtu divne njezine pojave, 
gotovo mi se bolnim i sladkim šapatom krade na usta 
njeno ime, te je u čežnji kanda dozivam, a znadem, da 
je nema. Bezglasno ponavljam svaki čas: ,Najo, Najo!“ 
jer u duhu vidim, vidim moju biednu siroticu Naju, 
krasnu srbsku seljanku iz zabitna brdskoga sela tamo 
u Slavoniji. Bila je prekrasna i ja nemam rieči, da Vam 
je opišem. Tek Vam mogu kazati, da mi se još sada, 
nakon tolikih mnogih godina, jednako čini, kanda onim 
krupnim šivim očima sa tamnim zjenicama ravnih očiju 
više nema, kanda — ta šta! — ni onome strojnom 
struku, ni onome gibkom glasu, ni lakom koraku, ni 
onim punim, a opet nježnim prsima, a najmanje onoj 
sladkoj tamnoj puti, onoj vranoj kosi i onome ovalnom 
licu, u kojem se i ozbiljnost i milota u sklad svela, uh, 
ta čitavoj — ne — nema joj, nit joj može biti ravne! 
A ja je niesam ljubio, — barem sam tako mislio, — dok 
je niesam izgubio, izgubio za naviek — ej, Bože silni, 
Bože užasni ! | | 

Prvi put se sretosmo u šumi. Bio sam u lovu na 
prepelice, a vrućina me natjerala, da se za koji čas sa- 
krijem u hladovinu šume. Ona je stajala nedaleko od 
stada i marljivo bola po šarolikoj pregači il nadrameniku 
ili šta je to već bilo. Od prve trenuti ja se gotovo za- 
vjesio očima za nju cielu. Čisto sam se sasvim smeo 
i tek se poslije njekoliko časova saberem toliko, te sebi 

bez krzmanja priznadem, da takve ljepote još niesam 
vidio. Malo te mi uzfali rieči, da djevojče oslovim. Istom 
se nakon podužeg ćutanja osokolim. A niesam joj ništa 
obiestna ili luda rekao, kako to biva u takvim prigodama, 
Njena divna pojava i neka plemenita ozbiljnost, što ju 
cielu obavila, branila mi, da budem s njom kao sa sva- 
kom drugom. Tek je upitah, čini mi se, za put u selo. 

U prvi mah ne odvrati mi ništa. Još većma se 
udubla u svoj posao, te ni da bi tek letimice okom se- 
gnula po meni. Ali ja ponovim opet i tada mi jednako 
odurna lica isto posve kratko i više rukom no li riečima 

pokaže, kuda da podjem. 
| — Ala je baš vrućina! — uzmem ja i skinem šešir, - 
da otarem znoj sa čela, a lankasterku sam skinuo sa 
ramena i sjeo na najbliži panj. 

Djevojka učini, kao da me i nema tu. 

— A čija si ti, seko? 

Ne odgovori mi ništa, već se pomače dalje, tobože 
da vidi, kud joj stoka hoda. 

— Pa što si takva, Bog te ubio! Ta što ne kažeš 
ime svoje? — uzmem ja onako pravo po seljački. 

— A šta će Vam? Ta, eto odavle sam iz sela, — 
otresne se na me i učini, da će se sasvim udaljiti, pa 
prestane raditi i počne zazivati junad, što se kojekuda 
razštrkala. 

— Šta će mi?! Ta kršteni smo ljudi, a čovjek čo- 
vjeku kaže, kako su mu na krstu nadieli. 

— Da, čovjek čovjeku. E, ali ja sam djevojka — 
našali se ona. 

.— Dakle djevojka! Pa bet jesi li Tejka, ili Mi- 
ljenka, ili Mara — ? 


= — Ta niesam. Ja sam Naja Toše Nedeljkovića. 
Na to sva porumeni u licu pa odleti od mene. 

»Džaba i lova i prepelica!“ nadade mi se, te za- 
krenem pravac, kud je djevojke nestalo, sve u nadi, da | 
ću je gdjegod nači. 

Od tada eto mene svakog dana u šumi i svaki dan 
sam se našao s Najom. U prvine se djevojče od mene 
divljalo, ugibalo mi se, šta više znala bi i goropadna 
biti, ako sam htio da se šalim slično seljačkim mom- 
cima. Zato sam čisto nekako plah postao uz nju, a baš 
s toga valjda priviknulo djevojče mome družtvu. Najzad 
mi se sasvim povjerovala, jer sam, veli, nekako drugčiji 
od ostale gospode. Pripoviedala bi mi brige domaće, ča- 
vrljala o zgodama i nezgodama sela, pričala mi, kako su 
momci na nju kivni, što ne će više da ide na prelo, i 
što ne će da igra u kolu. | 

— Za što ne ćeš? — upitam je. 

— Šta ja znam? Ne da mi se, pak znate, kako 
ono kažu varošani, da se iz prela svašta može izpresti, 
te onda ,djevojka suze lije za lanjske smije!“ No ja se 
šalim, ali i moj babajko kaže, da nemaju paori zašto da 
se vesele. Misli on zbog nove mjere u zemljama. 

— A, misliš komasaciju ? 

— Tako njekako ; ali ded'te, gospodine — i uzme 
me izpitivati o ,pravu i zakonu“ i o toj novoj mjeri. I 
nikad da joj se dosta nagovorim. Najzad ju jedared 
prekinem. 

— A što ti, Najo, toliko o tome? Na to su po- 
stavljeni ljudi, da se brinu. Što bi djevojka! 

— Istina. Ja to i govorim samo s Vama, ne ću 
s drugima. Ali čula sam, i sav sviet u selu govori, da 
naš popa dopušta, te je indžilir odsjekao staro groblje 
spahiji, k njegovom dielu, a novo će groblje dati daleko 
negdje u šumu. 


— Pak! Šta je tebi za to? 


Gjalski: Biedne priče. 3 

— Gle, kako nije? Naši stari, naši djedovi i pra- 
djedovi leže ondje, veli moj babajko. Još od onda služi 
selu ovo groblje, kad su stari naši došli iz Bosne. Pa sad 
da spahija svoju čordu onud tjera, a nas da ukopavaju 
sred šume, kud se vuci i lisice legu! | 

Ja je sav u čudu pogledam. Bila je sva blieda u 
licu i ja ne znam, zašto me je taj čas sasvim podsjetila 
na Čermakovu Crnogorku. 

Inače da bih štogod s njome doživio, toga nije bilo. 
Upravo s toga niesam ni mogao znati, kako je u mom 
srcu za nju. Najposlije kako sam i mogao doći na takvo 
što? Tek u posljednji čas — no 1 ono istom što je 
prosinulo ! | 

Izašao ja već u zoru iz kuće, da podjem u lov. 
Kad stignem u selo, sve je ondje mirovalo. Put me vodio 
uz selište Nedeljkovića. U šljiviku kod studenca spazim 
Naju. Baš je umila lice i uzela se češljati. Aj, Bože 
moj, kako je bila divna, kako svježa i krasna! Sinji 
sjenak jutarnjega svjetla zatalasao se na crnoj razple- 
tenoj kosi, spustio se na nješto uvijeni vrat, da se onda 
zalije kroz napolak razgaljenu košuljicu na djevičanska 
krasna njedra — eh, ja niesam mogao u taj mah sobom 
da vladam, onako razdragan skočim hitro do nje — ona 
me nije primietila — pa je zagrlim i poljubim. Ona se 
iztrgne i obiestno zacikne. Nije se razljutila ni razžalo- 
stila u prvi čas, dok je mislila, da je to kakav momak 
iz susjedstva. No kad se, visoko zamahnuvši krepki lakat, 
okrenula meni, i poznala me, onda izčezne sa lica onaj 
ljubko drzki i šaljivo osorni osmjeh, oči joj se sklope, 
te sva zbunjena i nikom ponikla skloni obje ruke i.oba 
lakta oko gologa vrata i nagih njedaraca. Sad sam se 
tek pokajao, što sam uradio, no opet samo promucao: 
»Oj, krasna Najo, mila moja!“ 

— Da sam Vam mila, Vi toga ne biste bili uči- 
nili! — gotovo bolnim, čisto drhtavim glasom odsieče 
mi ona i polaganim se korakom pusti k dvorištu. A ja, | 
luda, zablenuo se i jedva mogao pojmiti, da ovakva se- 
ljačka djevojka može tako divno misliti, pa sam se još 
više uvjerio, kako je plemeniti stvor moja Naja. Ona 
takva, a ja je uvriedio, titrao se s njom, kao sa svakom 
iz sela, — oh, meni je strašno težko! Još teže mi je bilo, 
kad sam je primietio dolje u bašči, kako stoji kraj bu- 
sena karamfilova i svaki čas tare suze. Od stida, poku- 
njenosti i zabune niesam smio da pridjem bliže. A ona 
se tada obazre prema mjestu, gdje sam ja sveudilj stajao 
i meni se pričinilo, da joj se lice njekako sjaje, da kroz 
izplakane oči prodire zraka neobično blažena pogleda. 
U to se diglo baš sunce iznad obzorja, ljubka crvena 
svjetlost poigrala po rosnom lišću šljiva, po tankom vlaću 
trave, sve se u jedan mah oblilo ružičastim i bielim 
sjajem; tek daleko prodolje drhtalo još u ljubičastu pre- 
ljevanju zore, ostalo sve razsjajilo mladom jutarnjom 
jasnoćom i sve je bilo slično dražestnom osmjehu taj 
čas preobučena djeteta u kolievci. Njegdje na grani nada 
mnom, visoko u vršku, razplinuo se sitni zvonki glasić 
ptičice jedne. Bilo mi je taj čas tako neizmjerno široko 
u grudima, tako neobično i čudesno; silna zadivljenost, 
sreća, požuda uzniela mi dušu i niesam se pitao, je li 
sjaj u licu njenu tek od sunčana odsjaja, već iz dna 
duše kliknem pobjedonosno veselo: ,Najo, Najo!“ i po- 
skočim dolje do nje. U taj me par netko zovne glasnim 
veselim smiehom. Obazrem se. Za mnom stoji prijatelj 
moj Gejza, domaći spahija, strastan lovac kao i ja, i 
obiestan kolovodja mnogoj šali. 

Zastidim se, preplašim se, da nije možda čuo moj 
uzklik, da ne pogadja možda sve, i čisto mi je — jao 
da kukavštine li! — bilo lako, kad sam iz njegova boc- 

kanja mogao razabrati, da je on cielu tu stvar shvatio 
kao obično ašikovanje. 

Odem s njim, a za Najom se niesam više ni osvrnuo. 

Toga se dana niesam usudio da podjem tražiti dje- 
vojku; isto tako ni sutra dan, pa ni trećega dana; a 
četvrti sam dan morao u službenom poslu odputovati na 
dugo vremena u sasvim protivni kraj kotara. Ondje sam 
probavio četiri mjeseca, a Bog zna, dokle bih još bio 
tamo, da najedared ne dodje poziv, da se odmah po- 
vratim u sjedište svoje oblasti, jer imam da preduzmem 
vrlo važnu službenu stvar. 

Za dvanaest sati znao sam, kakva je bila ta 
»vrlo važna službena stvar“. U selu Najinom pobunio 
se narod protiv nove razdiobe iposjeda, kako je usta- 
novljeno bilo segregacionalnom i komasacionom parnicom. 
Poubijali razjareni seljani dva ili tri vlastelinska biroša, 
jer su htjeli da oru zemlje, koje su dosad bile seljačke, 
a u komasaciji pripale vlastelinstvu. Raztjerali povjerenstvo 
koje je istoga dana imalo da zatvori staro groblje, jer 
je po novoj mjeri palo pod granice vlastelinskih šuma 
i pašnjaka. Najposlije su župnika s knezom i starješi- 
nama zatvorili u obćinsku stražaru, a čitavu vlastelinsku 
čordu uhvatili su tobože na kvaru, jer je bila na paši 
po pašnjacima, koji su prije pripadali seljanima. Gotovo 
čitava buna, te se nitko nije usudio u selo. Predstojnik 
je brzojavno pozvao vojsku, a mene je odredio, da budem 
oblastni povjerenik kod brakijalne ovrhe. Ja sam naime 
na žalost svoju — ah, na sramotu svoju! — bio na 
glasu kao neobično ,energičan čovjek.“ Tome sam glasu 
imao da zahvalim, što su me uviek u takvim opasnim, 
prilikama izašiljali. Ne znam, da li sam u istini bio ener- 
gičan, no istina je živa, da sam još najobjestniji odpor 
znao skršiti i to ne tek medju slavonskim narodom, kor 
jega miroljubnost i mlohavost nije prikladna za odpore, 

nego sam ga skršio i medju narodom zagorskim, koji u 
svojim žilama još mnogu kapljicu Gubčeve krvi nosi. 
Dakako danas — danas niesam više takav. Ali onda 
sam bio još mlad, bio sam lud, vjerovao u sve, pak 
vjerovao i u svetost, opravdanost i korist zakona, države 
i družtva. S toga sam u prilikama odpora držao, da mi 
je prva dužnost uzpostaviti snagu zakona i svaku cen- 
trifugalnu volju pokoriti volji zakona i vlasti. Ah, da 
srećne li ludosti! A takve se ludosti upravo zaodievaju ' 
u svakojake bezumne formule. Najposlije to i moraju, 
jer ne podnose golotinju razložnosti i njenu jednostav- 
nost, kako ih istina podnosi. Mene je takva luda for- 
mula sasvim savladala bila, te sam mislio, da sam na 
visini savršenstva, kad niesam u prilikama pobune na- 
rodne poznavao nikakvih obzira, koji bi mogli oslabiti 
strogost mjera, što su potrebne za mir. 


Toga puta niesam baš nimalo bio u brizi, da li ću 
moći red uzpostaviti. Držao sam, da je prijava pretje- 
rana, 1 čisto sam mirna srca mislio na čas, kad ću s ba- . 
taljonom vojnika uljezti u selo. Šta više, radovao sam 
se, što ću opet vidjeti Naju. Na onaj njen razgovor o 
segregaciji sasvim sam bio zaboravio. A ipak — mogao 
sam se sjetiti! Ali baš je često, kao da njeka viša sila 
utječe i svu običnu logiku naše dvše i naših djela u za- 
kutak gurne, pa udesi onako, kako ona hoće. Tako se 
ja niesam sjetio tog razgovora, niti sam bunu u ikakvu 
svezu dovodio s Najom, ma da su mi u stanu kazivali, 
da je za vrieme moga odsuća njekoliko puta dolazila 
seljačka njeka djevojka i silno razpitivala za me, a ipak 
nije htjela kazati, za što dolazi. 


— Da nije Naja ? 
— Ne znam, kako joj je ime, ali je bogme liepa 
bila! E, gospodine mladi, ta Vi baš znate, šta valja! — 

oi stara se moja gazdarica lukavo šaljivo nasmieši i za- 
prieti mi prstom. 

— A, ta nemojte! — i već da se otresem, al ona: 

— Čekajte, čekajte, gospodine, doniela je nješto za 
Vas! Odmah, odmah! Doniela jednu šarenicu. 

— A što joj nieste kazali, gdje sam! 

— Čemu? Ha, ha, ha! Ipak ste bili predaleko. 
Pak sam mislila. nemojte da se ljutite, jest, ja sam mi 
oslila, da Vam ne bi možda bilo drago. Jest, djavo bi 
znao, kakve su danas djevojke! Ne stidi se to ništa, 
pa da Vas traži, što se sbila neprilika! No, Vi me ra- 
zumijete. I tako sam ja Imislila, još ćete dosta rano 
saznati. 

— Ne bulaznite koješta, molim Vas! — presiečem 
rieč brbljavoj babi i pohitim napolje, da prije odlazka 
kupim Naji svilenu maramu i fine vune. Gotovo sam 
bio sav nestrpljiv, da što prije budem u selu i da se 
s Najom sastanem. Vozeći se onamo više sam mislio, 
. kako ću udesiti taj sastanak, nego li kako ću izaći na 
kraj s bunom. 

Što da govorim o buni? U prvi sam mah već uvi- 
dio, da izvještaj nije bio pretjeran. Još jedan samo čas | 
i mi bismo prekasno bili stigli za paroha i starješine- 
Stražara je već gorjela na jednom uglu. No opet u selu 
nam je bio lak posao. Bilo je tu tek nješto ljudi. Nije 
mnogo teže bilo ni u polju. Seljani —- nije ih bilo baš 
Bog zna koliko — pobacali se istina potrbuške po zemlji, 
da priepreče oranje, i objesili se za točkove vlastelin- 
skih plugova; bilo je i silne vike, da je spahija pod- 
mitio sud i gospodu i starješine; no kad se vojnici pri- 
bližii s bajonetima i dvojicu ili trojicu dogurali do zida, 
onda se razbjegao sviet. Teže je bilo u šumi i po paš- 
njacima. Ondje sam morao upotrebiti puške. No prava 
se težkoća ukazala tek kod groblja. Tu se sleglo gotovo 

cielo selo. I staro i mlado, i ljudi i žene, svi su tu bili 
i svatko najmanji, i svatko najnemočniji držao je barem 
ćulu u rukama. A vidjelo se i pušaka i kosa i sjekira. 
Njekakav zamrljan, otrcan deran lupa kao biesan po se- 
oskom bubnju. Kanda je sad došao do prave sigračke! 
Prije no što su nas primietili, bilo je svakojake vike, 
kletve, halabuke, bilo i smieha, bilo lakrdije i svake 
vragolije. , Viču ljudi — dobar znak! Pseto, koje grize, 
ne laje!“ — pomislim u sebi. Čim se mi pokazasmo, na- 
stane grobna tišina. Svjetljucanje iztaknutih bajoneta na 
puškama vojničkim imade u sebi nešto strašna, nešto 
slična vijuganju zmije, pa je djelovalo na narod. Za prvi 
se mah sve prepalo od strave. Ja upotrebim tu zgodu, 
pa ih uzmem glasno pozivati, da se odmah razidju. No 
ovoga puta, ili sam bio drugačiji no obično, ili — što 
ili — janeznam, moj glas nije imao u sebi svu snagu, 
kano drugda, a ja sam to u sebi dobro osjećao. Za to 
i bude, da se na moje rieči podiže silna vika. 

— Ne damo mi! Prodale nas starješine i paroh. 
Dobili najbolje zemlje, pa drže uza spahiju protiv naroda. 
A kuda će toliki sviet, kad mu sve oteše? Pa i svega 
toga nije dosta gladnim vucima, nego daj otimaj siro- 
tinji i ovo groblje, gdje nam djedovi i pradjedovi od 
zemana počivaju, — još od onda, kad dodjosmo iz Her- 
cegovine prije dvie stotine godina! 

Tu mi padnu na um Najine rieči, te se prestravim. 
Poskočim napried i ni na što ne pazeći uzmem uporno _ 
ogledati medju svietom, nije li i ona ondje. Odlanulo mi 
je, kad je nigdje niesam našao. Al opet se niesam sasvim 
umirio. I sad je tu prvi put bilo, da sam ušeprtljio. 
Šta više, čisto sam se ustrašio, kad sam pomislio, da 
me ona može vidjeti ovdje. Šta će ona? Zamrzit će na 
mene, kad vidi -- ta ja sam taj — oh, do djavola sve! 
Sto baš mene da odrede! 

Seljaci su dotle sve jače stali vikati. Što sam ja 
više oklievao, to su oni bili sve gori. Biesnoj životinji 
i razjarenu čovjeku ne smiješ nikad odati svoje neod- 
lučnosti ili svoga sažaljenja. Tumači ti on to kao slabost. 
Tako se i sad seljani prodrznuli, te stali bogme baš na- 
valjivati na vojnike. Kapetan je njekoliko puta zaiskao 
od mene, da učinim odredbu. Najposlije niesam imao ni 
kud ni kamo. Sa strašnom se mukom savladam i posta- 
nem hladan. Dadem zapovied, da se juriša. No seljani, 
dočekaju vojsku kamenjem, a bogme i pucnjavom. Tu 
ose već nije moglo odkloniti proljevanje krvi. Ali ipak 
— za prvi mah naredim vojsci, da puca u zrak. Ljudi 
pogodili to, pa ostali na mjestu. 

— Ta ne smiju oni pucati. Carski su ljudi, a kako će 
car, naš premilostivi otac, dozvoliti, da mu naroda ubi- 
jaju. Ne bojte se, ljudi! 

To je bio odgovor na prazni hitac, te se svjetina 
uzela rugati vojnicima i biesno se gurala protiv njih. 
U kratko da rečem, dodje bogme do pravoga okršaja. Pa- 
doše četiri vojnika i jedno petnaest seljana. Sada je 
narod stao bježati, te mi zauzmemo groblje. 

U taj se čas na najbližem brežuljku prema nama 
ukaže žensko čeljade i glasno stane pozivati narod, da 
ne bježi, nego da se vrati natrag. 

— Kukavice! Zar ste vi Srbi? Je li vas zato 
srbska sisa dojila, srbska majka odhranila? Na prvi glas 
puške bježe kao zecovi! Sram vas bilo! Tko je čovjek, 
amo do mene, pa natrag! Dokle ćete dospjeti, ako do- 
pustite, da vam otmu grobove vaših predaka? Ovamo, 
ovamo! Ta neka pucaju, evo im cilja! No, kad ste takvi 
junaci, gadjajte u ova biela njedra moja! 

Ja sam po glasu tom poznao Naju i spazio sam, 
kako se izvezeni košuljak razmetnuo, te se zasjale dvie 
divne djevojačke dojke, biele kao perje labudovo pod 

vratom, oble kao jabuke, a čvrste kao mramor. Čudno- 
vato, gotovo nevjerojatno, a opet je bilo tako. Bi jedan 
čas u meni, te niesam u sebi ništa drugo osjećao do 
ljepotu, sjaj i porazni čar ovih grudi. Tek se za njeko- 
liko trenutaka dosjetim Svoj strahoti, koju situacija u 
sebi nosi. Sav pocrvenim. Strava i bojazan učine, te 
sam bio sav nemoćan, uništen. Ta bio sam hez sviesti. 
I tek se na užasni krik kapetanov prenem. Vidim ga, 
gdje leži u krvi. A dalje ne znam, jesam li kakav na- 
log dao, bilo riečju, bilo znakom — ja ništa ne znam, 
tek strašna mi se slika vječno diže pred očima, kako 
sam vidio ondje na brežuljku, gdje Naja ruke u zrak 
diže, a iz onih njenih mliečnih grudi pokulja crven vru- 
tak krvi, te se bjelina smieša s crvenilom, a Naja pade 
na zemlju. | 

Niesam ni na šta više mislio ni motrio, nego po- 
letim do nje. Još me je poznala. Rekla nije istina ništa, 
ali kad sam se uz nju bacio na travu, digla je s težkom 
mukom nemoćnu glavicu, a spustila vedje. Ja joj ma- 
ramom zaklopim ranu, a onda pridignem jadnicu pa je 
ponesem iz meteža, trčeći prema selu. Posao je bio i 
onako svršen. I sada, noseći smrtno ranjenu djevojku 
na grudima svojim, sada, u strašni taj čas, kad sam je za 
naviek izgubio, sad sam osjetio i gorostasnom snagom 
nabujalo čuvstvo uvidio, da ja tu malu siroticu ljubim više 
nego što ljudsko srce može podnieti. Kako mi je to 
bilo strašno! Pa i sad mi je jednako tako težko! Tek 
mi pomaže kukavština ljudske prirode, koja se privikne 
svakoj nevolji i svakoj muci. Težko mi je, pretežko, i 
često pomišljam, da baš silno plaćam za grieh, što sam 
zapovied zakona više cienio nego volju narodnu, mrtvo 
bezsviestno slovo više nego žive odkucaje srca! 

Još je niesam jadnicu pravo ni metnuo na postelju, 
a već je pala u agoniju. Stala je glasno bulazniti. Iz 

rieči njenih bez sveze mogao sam ipak razumjeti, da 
jednako sniva o meni. Sjećala se vremenu naših susreta 
u šumi. Pa onda se dala u njeko bugarenje. Slabi joj 
se glas sve više skladao u pravilni ritam recitacije; naj- 
poslije je čisto bilo kao da pjeva. Nemoćni glas tanko 
je drhtao zrakom, baš kao titraj pukle strune. A za 
čas se tako lako otimao iz grudi, da je bilo čisto kao 
tužni zuj pčele, koja je daleko negdje zabludila u mreže 
paukove. Rieči niesam mogao sasvim razabrati, tek je 
dolazio jednako isti refren, u kojem sam čuo rieči : ,dika 
moja“ i ,otela mi mladi život“, a uz to napjev tužne 
narodne pjesme! Ah, nikada ne ću to zaboraviti! U 
onaj čas, u onaj prokleti čas najposlije sam zaridao i 
pao biednoj djevojci licem na ranjene grudi. 

Kad sam se trgnuo iz najveće boli, nije više siro- 
tica bulaznila, već je sa široko razrogačenim očima gle- 
dala u mene. Izprva joj je pogled bio sasvim ukočen, 
no malo po malo dobivale su oči života, te su najposlije 
u njima zatreptale suze. Htjela je ruku da digne, ali 
onije više mogla. Oči joj se sumorno svrate na moju 
ruku, a ustne joj se maknu kao da žedne za poljubcem. 
Zatim opet stane gledati mi u lice. Jao, taj mi pogled 
još jednako zre u dušu, ja ga jednako vidim, ja osje- 
ćam taj krasni i tužni i sretni i biedni i ljubavni pogled, 
nalik pogledu na smrt ranjene košute. 

Još trenutak dva, i ona nije više disala. Ja sam 
s posljednjim njenim dahom izgubio sve. Može li čovjek 
gore proći na ovom svietu? Imade li još čega tako 
strašna, kao što je strašno biti ubica svoje ljubavi ? Ja 
ubica njezin za volju — za volju onomu, koji nije bio 
uz narod! 

Ah ta man'te me i upamtite: Glas naroda, glas 
sina božjeg! 


* 

Tu je Pero umuknuo. U to smo već stigli bili i u 
njegov stan. Vidio sam, da mu se suhonjavo, upalo lice 
prevuklo smrtnim bljedilom, te sam ja iz toga lica čitao 
svu ogromnost tuge i nesreće njegove. 

Kad sam za podrugu ili dvie godine čitao, da je 
pao u bitci kod Zaječara, blagoslovio sam milost božju. 
A kadgod pomislim na tu neobičnu seljanku Naju, a ja 
osjetim nješto snažno u sebi te pomislim: narod, koji 
takove kćeri radja, zemlja, koja takve djece ima, kakva 
je bila sirotica Naja, takav narod i takva zemlja ne 
treba da očajava o budućnosti. 


—BE-— 


Zadnja četiri gornjaka. 


O » Konkretualnome statusu“ magistrata nekadašnje 
Vaia ske županije zauzimaše sredinom šestdesetih 
godina mjesto tik pred županijskim primaljama začastni 
kancelista pl. Hamilkar pl. Puhaković Mraclinski. Bijaše 
pred njim dapače povjerenik za javne predprege, — šta 
više — istome stražmeštru županijskih katana podielili 
Viši ,rang“. 

Hamilkara je to silno boljelo, a najvećma ga je 
peklo, da je taj ,stražmeštar“ pred njim. Nije on tako 
osjećao s gizde, — sam mu je Bog mogao to potvrditi, 
— al — što je pravo, — ta ovaj je stražmetar bio kod 
otca njegova pandur i nije jedanput tek Hamilkaru 
svlačio čizme. A sada gle — eto većega gospodina od 
njega. Napokon to boli, — tek kad se pomisli, da nije 
baš ni taj stražmeštar puno pametniji od njega, a glavno, 
nije stražmeštar : Puhaković-Mraclinski! Nu ma koliko 
to težko bilo Hamilkaru, on se opet ne usudi niti jednom 
ciglom rječcom da se potuži, jer je bio tihe i mekane 
ćudi, i k tome još veliki nesretnik, pa se stražmeštra 
bojao gotovo jednako toliko kano i gospodina ,viceko- 
meša“. Najposlije mogla bi se gospoda razljutiti, što im 
zanovietaš takim sitnarijama, a kake si hude sreće — pa 
ni pet ni šest eto čovjek bez službe, koja makar nosi 
samo dvadesetpet forinti na mjesec, opet donosi toliko, 
da čovjek ne umre u jedared od glada, nego — barem 

pomalo umire te ima tako vremena, da se za taj sva- 
kako znameniti posao pripravi. 

A bome nalikovao Hamilkar, kano da se sdušno i 
ozbiljno. za taj čas priredio. Svak zgoljni, tko bi ga 
sreo, prvo mu je bilo, da je pomislio: ,eto kandidata 
za....“; neki bi dakako, kojim nije taj nesnosni ,,me- 
mento mori“ uviek na pameti, dolazili opet do zaključka, 
da Hamilkar gladuje, i još se manje dali o protivnome 
osvjedočiti, kad su čuli, da je činovnik. Sad bilo kako 
mu drago, Hamikar je — ne da se tajiti — bio suh ko 
trta, blied kano krpa i zguren tako, da si svaki čas 
mogao misliti, upast će čovjek u se i ne ćeš ništa više 
pred sobom gledati. Lice mu je bilo dugoljasto, uviek 
znojno, a oči — male škure oči — duboko padale u 
u lubanju, te nos, velik kakav je bio, činio se u obrazu 
kano kaka kula. Brada bijaše riedka a kosa se svietila 
još u prvobitnoj svojoj vranoj boji, nu nije tek proriedila, 
ona je na tjemenu posve izčezla i Puhaković si poma- 
magao tako, da je sa strane lievoga uha puštao duge 
kose i tim prikrivao golu kožu. Odievao se i ljeti i zimi 
jednako, — uviek u sivim hrvatskim hlačama i smedjoj 
surci sa tamnocrvenim gajtanima. Od kada ga u va- 
rošici poznavahu, niesu ga vidjeli u drugoj odjeći, — 
i opet nije on to s gizde il s politike il s čudakluka 
pravio. Jedini je uzrok bio, što još nikad nije toliku 
svotu sabrao, da si odiela kupi, a ovo, što je nosio, bilo 
je još iz boljih dana. Oni bolji njegovi dani! Eto ih. 

Kad se Hamilkar Puhakovich alias Puhh de Eadem 
et Mraczlin et de Jaszna Polyanna dne 14. oktobra 
1832. u plemenitom dvoru Hrašćici rodio, onda je otac 
njegov Tomaš Puhaković, veliki sudac županijski i vla- 
stelin Hrašćice, Jalšja i Gušćerovca, silnim gruvanjem 
mužara i pucnjavom pušaka obznanio svietu, da mu se 


nasljednik rodio i da su mu kmeti dobili budućega gos- 

podara. Sam bistrički opat ,in persona“ došao je oba- 
viti sv. obred krštenja i u dvor naleglo k sjajnoj gostbi 
od svih strana gospode. Na dvorištu usadilo se pet raž- 
njeva, na svaki ražanj nataknuta po jedna krava, a 
nedaleko od svakoga ognja dovaljali po petakinju vina. 
Neka se narod veseli, — svi kmeti bijahu pozvani. Dva 
dana nije se prestalo jesti, piti i pjevati. Seljaci su hva- 
lili i slavili ,zemaljskoga i milostivoga otca“, zaboravili 
sve nemilostive batine i najzad popadali kao snoplje 
kraj izpražnjenih sudova.  SŠirotani biedni upotrebili 
zgodu! Gospoda gore u sobama isto se tako veselila i 
u dugim latinskim govorima slavila ,mudrost“ doma- 
čina i domaćice, kojom se dobaviše sina! 

Tri mjeseca još govorilo se gotovo po cieloj župa- 
niji o toj slavi gospodina Tomaša Puhakovića. Gtospodje 
sve se i čudile i zavidjale, odkale to Puhakovićev kuhač 
Mihec naučio onih svakakih ,pudinga,“ ,torta,“ — šta 
više — bio tu i ,sladoled“ pa tek kakav — u formi 
cvieća, ptica i Bog bi znao kakav još ne. Bio je jedan 
glas, da ni kod inštalacije velikoga župana ne može da 
bude ljepše, — pa se dodalo, da je — uzme li se pravo 
— najposlije od Puhakovića ludo — oholo — uvredljivo, 
što se tako na velikašku promeće, i ma da je bogat — 
opet ne ide to pa ne ide. ,Bog svaku oholiju kazni!“ 
Bez sumnje, — ta kod krštenja je već bilo sumnjivih 
znakova. — Eno svieću — voštanicu morali su tri puta 
zapaljivati. Istina inošu Jnriću nešto je ruka drktala i 
ćinilo se, kan da je pijan bio, — al opet — zapali se 
to inače i kraj take neprilike. A k tome se ne smije 
zaboraviti, da je ista voštanica u jedared usred obreda 
sama od sebe ugasnula i nije istina, da se to zbilo, što su | 
se otvorila vrata i nastao propuh. Ne — svakako bijaše, 
to neki znak. Al uzmimo da i nije, pazljivo oko stare 
gospodje savjetnikovice Altanovičke jasno je primietilo 

da kod obreda nije ni mrve soli palo na glavu krštenika. 
Aha — šta je to opet! I nije bilo čovjeka pametna na 
tri milje daleko, koji bi htio sad još sumnjati, -- svak 
je za cielo držao, da će se mali Puhaković još u po- 
vojima preseliti na drugi sviet, a rodjaci se smijali i 
šaptali, da je uzalud bila sva slava otčeva, što je dobio 
nasljednika. Medjutim taj put ne pogodiše. Mali Ha- 
milkar svaki dan jači 1 snažniji, pa je najposlije bio 
takav okrugao, da nije tek ime puha nosio, nego je baš 
naličio tome svome imenjaku, -— taki je postao tust! 
U oči takim obstojnostima popustila ista gospodja 
Altanovička. ,A — takova sa luda vremena, — sve 


sad vara, ne možeš više ni da takim stalnim stvarima ; 
vjeruješ! Gdje bi to prije bilo! Mojoj se materi utrnula u 


ruci svieća, za tri mjeseca prebije si nogu i ruku a za 
osam dana leži ona na ,cintoru.“! Da — al sada!“ — 
Ovo je rekla starica u povećem družtvu kod sebe na 
svom dvoru Frkuljevcu, pa sve od gnjeva, da su zna- 
kovi prevarili kod Hamilkara, stala je biesno psovati 
na novo doba, na Puhakovića, na istoga Hamilkara, a 
silno slaviti staro vrieme, ono još ob anno 179-., kad je 
njezin pokojni suprug bio: scholarum aquarumque ge- 
neralis director.“ 

— Al — djeco — sad ja imam — tek je voštanica sla- 
gala! Da — da — eto još imamo mi tu sol. Šta je sa solju ? 


— Sa solju? — javi se susjed njezin jurasor Lukčec. 
— Eto ga na. — sada su dragi ,ergnan“ pogodili. Ovo 
je pravi znak. Nije djetetu kod krsta soli palo na glavu 
— eto — to je jasno, — valja da znate, što to znači, 
ma li itko ili nema soli u glavi? Mali Hamilkar nije je 
dobio na krstu — e — ta za cielo ne će je zbog toga 
imati ni u glavi. 


1 Groblje. 2 Vrhovni ravnatelj škola i rieka. 

I sve udari u smieh. Cielo družtvo osjećaše, da 
je Lukčee nešto veliko izustio. Švi mu pravo dali i on 
se veselio tomu a najzad vjerovao, da je istinu pogodio. 
Nije se on možda veselio, što bi u tome nagadjao dokaz 
svoje duhovitosti. Do takova šta nije on ništa držao, 
— al veselio se, jer je on — pravi mali šljivar — za- 
vidjao Puhakoviću, da je toliko bogatiji od njega, pa 
ga je iz dna duše za to mrzio. Za to ga je sada rado- 
valo, da je mogao prišiti nešto tomu gizdavcu, koji 
sada, — valjda što mu se sin rodio, — stao u Hraščici 
graditi grad, kakva isti grof Erd&dy ne ima, a Lukčec 
mora da svejednako u svojoj tamnoj sitnoj drvenjari 
živi. A bome i on je plemić! 

Dosjetka Lukčecova brzo se u okolici razširila i 
pratila Hamilkara kano njegova zla sjena _Svak je čvrsto 
vjerovao, daje dječak glup. Naravno pred roditeljima, tko bi 
što slična kazao! Ta — bogati ljudi voze se na hintovu s 
grbovima, ne imaju tek jedino pandura nego i inoša u fran- 
cuzkoj livreji, — ma — jednom rieči — velika gospoda. 
Tko je dakle lud, da se usudi pa če im reči, što se o 
njihovu djetetu govori. Naprotiv! Dolazio Lukčec u novi 
veliki dvor i milovao Hamilkara baš kao da mu je ro- 
djeno diete, uvjeravao otca, da nije u svom vieku vidio 
toli nadarena djeteta. Tek stara Altanovička uviek bi 
pregledavala djetetu glavu i kimala lievo i kimala desno 
pa prišapnula gospodji Puhakovički, neka u svoje vrieme 
pazi, da se dječak ne bude previše mučio i naprezao 
knjigom. ,Ah — razumije se, — hvala Bogu, — on 
će imati od česa živjeti!“ — uvjeravaše majka, dok je 
otac isto tako Lukčeca uvjeravao, da mu je sve jed- 
nako, kakova je glava dječaku. ,Neka je zdrav — 
to je glavno! Bome ni ti ni ja niesmo se baš previše 
učili — a eto ja veliki sudac a ti moj jurasor. Nije 
moj Hamilkar tek od šale Puhaković!“ 

I zbilja to bijaše zadnja briga  Puhakovićevih. 
Usuprot sa strahom su oni i sa smilovanjem, — samo da 
ne plaču, — pomišljali na ono doba, kad će njihov dragi 
krasni Karček morati uzeti knjigu u ruke, mučiti se 
lekcijama i zadaćama, i slušati grubijanštine osornih uči- 
telja i — oh — smiluj se, Bože, — čak možda još do- 
biti šiba! Za to su od godine do godine odgadjali, da 
mu uzmu kaka ,informatora“. Da ga u javnu školu dadu 
— ah — na to ni pomisliti! Gospodja Puhakovićka kod 
prve slične rieči padala bi u grčeve. I bude Hamilkaru 
punih četrnaest godina, da nije još ni slova poznavao. 
Sviet se opominjao sveudilj proročanstva Lukčecova i 
— smijao se neposoljenoj glavi Hamilkarovoj. Ah — 
sirota Altanovićka nije više mogla doživjeti taj triumf! 

Medjutim kano da Lukčec mora baš u svemu dobiti 
pravo. Hamilkar nije znao ni drugih stvari, kojih u nje- 
govoj dobi mladi ljudi znadu. Na konja sjesti, pušku u 
ruke uzeti, ribu poći loviti — ta — ni zašto! I majka 
i otac bacali se pred njim na koljena i zaklinjali ga, 
neka to ne radi, ako je koji put u njemu mladost pre- 
mahnula i tako koja slična želja izbila. Pa tako dosada 
tek je znao nevjerovane množine ukuhana i sušena voća 
pojesti, a nije ostao u sramoti ni onda, ako je trebalo 
čitavu jednu tortu na jedan obrok potrošiti. Mesa nije 
volio. ,U. tome naliči svojoj mamici — je 1 de, zlato?“ 
— blaženo i od tronuća suznih očiju rekla bi majka, 
kad nije gdje u stranoj kući htio da jede govedine. 

Najzad se našao u susjedstvu jedared Hamilkar sa 
jednim svojim vršnjakom. Taj je bio već u gimnaziji 
— u poetici il retorici, a Hamilkar ne zna ni što je 
»abece“. I nije bilo konca ni kraja ruganju. 

— Nu da — ti nemaš soli u glavi — još od krsta 
— ha — ha — ha! — svrši obiestni mladić drzovitu 
svoju šalu. Hamilkar odhrlio u plaču kući i nije bilo. 


Gjalski: Biedne priče. 4 

mira, dok nije starac Puhaković za stalno obećao, da 
će još sutra u Zagreb po učitelja. Održao starac rieč. 
Za dva dana našao je nekaka čovjeka u gradu i dovezao 
ga u Hrašćicu. Lukčec uztvrdi, da on poznaje toga uči- 
telja odavna i tek se čudio, odkale je on sad učitelj, jer 
prije da je bio krojač za gospodje. Nu Puhaković se 
grubo na brbljavca otresao i rekao, da on dobro znade, 
što radi. Sad bilo kako mu drago, — Hamilkar se po- 
čeo učiti. I usuprot što se ljudi sve jednako opominjali 
negdašnje Lukčecove dosjetke, Hamilkar je dosta us- 
pješno učio. Probudila se u njemu silna volja. I jest — 
on osjećaše strašnu zastidjenost, da je gospodin, da nosi 
slavno ime, te je uvidio, da kao takav ipak mora štogod 
znati. Za to mu učitelj nije nikad dosta mogao dati, da 
ge nauči, — svaka lekcija mu se premalena činila, — 
sve mu je išlo prepolagano. Roditelji se prestraše i za- 
brinu za zdravlje momkovo pa nalože potajice učitelju, 
neka tek nešto poučava, a gospodja je posebice još obe- 
ćala ,dragomu gospodinu profesoru Ceneku“ liepe na- 
grade, ako ne bude ,diete“ suviše mučio. ,Dragi Cenek“ 
dobro si je to upamtio pa se prema želji roditelja 
ravnao. 
Najzad nije proti toj ,,tripel-alianci“ biedni Hamil- 
kar mogao da se uzdrži. Dojam one zastidjenosti u 
teku daljnjih dana bivaše sve slabiji, — pak Hamilkar 
nakon dvie ili tri godine Cenekova obučavanja naučio 
tek za nevolju čitati. Pisao je bolje, jer ga je veselilo 
liepa slova risati. | | 
Tako je on navršio i svoju osamnaestu. A tada 
umre otac. Skrbnikom mu imenuju jurasora Lukčeca. U 
jedared pronadje taj, da starac Puhaković nije ostavio: 
svoje stvari u redu; — i zbilja stali se javljati svakaki 
vjerovnici, za koje je udovica govorila, da su izplaćeni, 
ali Lukčec nije mogao namira pronači. Morao je dakle 

novaca po što po to uzajmljivati. I tako je dug sve 
goropadniji bivao, rastao u vis, kano konoplja na gnojnu | 
zemljištu. 

U kratko: — bolje, da se ni ne spominje tako šta. — 
Kad je Hamilkar navršio dvadeset i četvrtu i Lukčec 
mu predao upravu imanja; nije bilo više spasa. Došlo sve 
na bubanj. ,Nema soli u glavi!“ — vikao Lukčec, a me- 
djutim je on na dražbi kupio Hrašćicu, i Hamilkara prvi 
dan skupa s materom sa imanja iztjerao. Kako Hraš- 
ćica, tako za osam dana prodje i Jalšje i Gušćerovac. 
Stara gospodja umre od žalosti. 

Hamilkar nije sada ništa više imao. Sve su mu 
oteli vjerovnici, tek — nekako ostala četiri ,gornjaka“, 
koji niesu k nijednome dobru spadali nego nekake po- 
sebne ugovore imali. 

U prvi čas nije imao niti kamo zaći, nego se pri- 
kupio k jednomu od tih gornjaka, da tu životari. Al kako 
životari ? On, naučen živjeti kao grof, — morade sad 
proći svu biedu sirotinje seljačke. Istomu seljaku dalo 
se na žao. I on ga pouči, neka ide kuda makar za 
pisara. 

Dugo je trebalo, dok je Hamilkar nešto našao. Postao 
on u svojoj nesreći silno plah Uvidjao je, da gotovo ništa 
ne zna, zazirao je od ljudi, koji ga susretahu s prezirom, 
što je toli veliki imetak u tako kratko vrieme protepao ; 
uzalud ih je on uvjeravao, da nije sam sakrivio svoje 
nesreće i propasti. Pa kad je jednoč još neoprezno ozna- 
čio Lukčeca kano svoju izjelicu, onda ga ovaj tuži rad 
uvrede poštenja i biedni Hamilkar morao je u zatvor. 

> Nu stara je rieč: Bog znade, čemu je što dobro! 

Tako i Hamilkar tom prilikom dodje iz zatvora u kan- 

celariju kano pripomoćni pisarski dnevničarski vježbenik. 

Tim je začeo svoju karijeru, pa kad su županije opet 

uzkrsnule, izabere ga županijska skupština za začastnoga 
* 

kancelistu i namjesti ga u službu sa plaćom od 29 fr. na 
mjesec. Nakon biede, koju je prošao, on se držao sada cielim 
čovjekom i hvalio milosrdju božjemu, da ga se sjetilo. 
Dakako — koji put mu se činilo, da je ipak gorko i 
ovako, ako se uzme, što je nekoč imao. Al je šutio 1 
žalosti svoje zatrpao navalice u najdublje dubljine svoje 
nutrašnjosti. Nije to medjutim lako bilo, a bome još 
teže, kad se uzme, da je plaća taka bila, koja nije do- 
zvoljavala ni jedan dan, da se čestito najedeš. I on stao 
pobolievati; — nekakvi ludi strašni kašalj sjeo mu na prsa. 

Odmah prvih dana svoje službe našao se on.sa 
Katom, bivšom ključaricom u njegovih roditelja. Još u 
ono doba uzplamtjelo je bilo srce njegovo za okruglim 
tustim objemom snažne i čvrste djevojke. Bila je to nje- 
gova prva ljubav. Sada se opet slično čuvstvo javilo i 
— za dva mjeseca vjenčao se posljednji pl. Puhaković sa 
bivšom služkinjom svojom, koja je imala barem tu 
krepost, da je bila neumorna kućanica i da je dobro 
čuvala Puhakovića od svake prehlade. Inače je bila stroga 
i Hamilkar je brzo naučio, da je u svemu sluša. Tek u 
jednome nije bio posve pokoran. Ona je našla, da Ha- 
milkar previše dugo i mnogo u uredu sjedi i da ga to 
mora ubiti, pa bi ga karala, što se ovako uništuje. Nu 
on se bojao svoje gospode gore u županijskoj kući još 
više od stroge Kate, pa je s toga vršio službu, — ah — 
ne da se ni izkazati, kako sdušno. Najzad se gotovo 
zaljubio u onaj svoj prosti otrcani stolić u pisarni. Ne- 
kom čisto djetinskom gizdom gledao je na silne rpe 
.aktova, koji ga u jutro dočekaše a na večer odlažahu 
prepisani. A prepisani su bili toli čitljivo, čisto i liepo, 
da je Hamilkara mnogiput srce boljelo, da će sad pod- 
župan nečitljivim svojim podpisom stvar zamrljati i što 


još više, — da će taj krasno pisani akt odjuriti u kotar, 


i ondje — Bog zna kuda zapasti. Kad bi koje slovo 

osobito liepo izveo, sjećaše se tronuto svoga negdašnjega 
učitelja Ceneka, žaleči u duši, što on nema prigode, da 
vidi, kako njegov Karček divno piše. Kad bi se pak _spo- 
menuo otca, onda bi ga nešto bolno zapeklo u srcu. 
Sretan bijaše, kad je podžupan naročito naložio, da 
sva izviešća za bana i dvorsku kancelariju imade on 
prepisivati, ,jer nitko ne piše tako liepo kano on.“ A 
nije se tužio niti mu je krivo bilo, da i direktor kan- 
celarije i registrator i arkivar i sva tri kancelista višega 
ranga aktove sa svoga stola prenose na njegov stol. On 
je rado prepisivao i nalazio dapače užitka u tome, a nije 
opažao, da mu se svi ti njegovi ,predpostavljeni“ dru- 
govi rugaju, i nije se ljutio, što se oni medjutim šuljaju 
u pivaru ,k dobromu Vujčeku,“ — jer ljutiti se prvo 
ne bi bio usudio, a drugo — njemu je bilo, kano da 
na svem ovom dalekome svietu nema prijatelja do liepo 
pisanih slova svoje marljive ruke. Nu Bože sačuvaj 
— nije on bio možda s toga kaki mizantrop. U plahoj 


mu duši nije bilo mjesta takim mislima. Ta — bio bi 
on buntovnik, da se srdi na ljude! ,Ne — ne — Ha- 
milkare! —- budi oprezan i pametan, — ne oholi se! 
Rodio si se pod nesretnom zviezdom — iz te keže više 
nikuda, — budi prijazan — budi poslušan, — da — 
da — starije od sebe valja da slušaš, — ti si za to ipak 
gospodin!“ 


I strašan kašalj bolestnih mu pluća prekine slied 
daljnjih sličnih misli, ili ga upravo taj čas pozove di- 
rektor ili registrator il arkivar ili blagajnik, pa ga za- 
moli, neka skoči ovamo ili onamo, da donese ovo 
ili ono. Bilo mu je svaki put doista težko, da mora osta- 
viti svoj dragi pisači stol i svoja ljubljena slova, pa je 
osjećao i neki stid, da on — potomak slavne obitelji 
— poslužuje ove ljude, — al se pokori i niesi mu 
mogao vidjeti u licu, da ga što boli. E što će on sirotan 

— služba je služba! Još — još — ako je imao donieti 
za groš duhana il cigara! Moglo se to misliti u trafici, 
da za sebe kupuje, a metnulo se to u džep; — ali re- 
gistrator — k tome čovjek neplemić — taj bi ga obi- 
čavao šiljati po ,perece“ i ,kriglec“ piva, — a to kako 
da nosiš a da sav sviet ne vidi! Ovo ga je više mučilo, 
nego kad bi nosio kojemu od ove gospode piliće il ribe 
kući. Nu — da se potuži — odkud take drzovitosti! 
Strpljen spasen, tješio se on, a gospodari — pozvani i 
nepozvani — mislili su: ,dobričak od čovjeka — mogao 
bi drva na njemu ciepati. Zašto ne bi dakle? Taj se 
ne će uzprotiviti.“ 

I šiljali ga svejednako, da im donosi i odnosi koji 
put i take stvari, kojih ne smjedoše ni istim pandurima 
naložiti. Jednom tek usudio se on — ah ne protusloviti 
ili potužiti se, nego tek malko srcu udovoljiti. Taj put bješe 
oboljela kuharica registratoru, i nije mu imao tko ići po 
meso. Registrator pošalje Puhakovića. On naravno — 
razumije se — izvršio nalog, nu da si olakša duši, stao 
on registratoru pripoviedati o svome otcu, o negdašnjem 
imetku i da je njegova obitelj još od kralja Bele do- 
bila plemstvo. Registrator tek rekne: bilo pak prošlo! 
nu ne zaboravi pol sata kasnije kod ,gabelfrištika kod 
Vujčeka“ pripoviedati svojim kolegama o bajanju Pu- 
hakovićevu, i — svi se smijahu, pa od tada ne bi pre- 
stali smijati se tomu ,Belinu plemenitašu“. Koji put 
malo da ne prekipi žuč u njemu, il ne — srce je htjelo 
da mu pukne, kad bi svaki čas pitali: ,Hej, Hamilkare, 
— kako je ono tvoj otac imao tri ili četiri imanja?“ — 
ili: »domine nobilis Puhaković aliter Puh, — kad su 
ono Puhakovići recte Puhi dobili plemstvo, da li pod 
Dioklecijanom il pod Marijom Terezijom ?“ 

Ali on se svagda svladao. Makar da ga je svaki 
put napao strašan kašalj, — on se najzad prisilio, da 


59 


se na licu prikaže neki smiešak, koji je imao pokazati, 
da se i on priključio šali. U srcu dakako — sve jed- 
nako ga je strašno boljelo. 

I nosio je on drage volje i dalje sve, što od njega 
zahtievahu. Istina — nikada mu više nije palo na pamet, 
da govori pred njima o slavi svoje obitelji. 

Ovim donašanjem i raznašanjem izgubio je naravno 
silu vremena. A posao na stolu raste kao gljiva u vlazi. 
Nije bilo druge nego rano u jutro žuriti se u ured, a 
na večer tek kasno izlaziti. Nu opet — daj liepo piši, 
— daj mnogo piši, — daj za sebe i za sve druge piši, 
— uz to taj prokleti kašalj, — gdje onda da možeš 
svladati — posao, a kada godj: ,domine nobilis . . dajte 
donesite . . !“ 

Zato je podžupan o njem ovako sudio: 

— Ima taj naš Hamilkar baš divnu ruku, — go- 
tovo kao štampana slova, — i tačan je u polazku ureda, 
— valja da je i marljiv, al sporo — sporo to ide. Ja 
bih mu rado povisio plaću, ali polagan je, — uza nj mora 
da je uviek još koji dnevničar, za toga pak moramo 
trošak namaknuti tako, da kod Puhakovića štedimo! 

Ovo je rekao pred direktorom, kad mu je donesao 
akte prepisane na podpis. 

— Istina, spor je — primieti pokorno direktor, 
a zaboravi kazati, zašto komadi, dodieljeni Hamilkaru, 
zaostaju. Podžupan pak nije mogao znati, da Puhaković 
za sve druge prepisuje, da za direktora u ekshibit unosi, 
za registratora registar vodi, za arkivara ,elenke“ pravi, 
a najmanje je mogao znati, da Hamilkar svaki čas mora 
po jednu: ,cvajkrajcercigaru“ il po: ,perece“ skočiti. Nu 
ako je direktor zaboravio podžupanu sve spomenuti, nije 
zaboravio Hamilkaru kazati: ,Čujete — taj naš stari 
— tuži se, da ste spor; ja sam Vas branio — ali šta! — 
zbilja — dajte se malko požurite, ne treba toliko 

kaligrafije; — da — molim Vas, — ja moram otići, 
«dajte molim Vas — uvedite sve u ekshibit. Ciela pošta 
nije nego trideset komada, — za tili časak možete 
svršiti.“ 

Puhaković se silno prestrašio, — srce mu čak u 
pete spalo. Onda je ganuto mislio na svoja liepa slova, 
koja se direktoru nepotrebna čine. A najviše ga pritisla 
briga zaradi jedne stvari. Došlo je vrieme, kad je svake 
godine tražio dopust na pet dana. Jedan jedincati dopust 
u godini! Ciele mu se godine veseli. Mnogi put osobito 
8 proljeća — tište ga i muče prsa, da ne zna, kud 
bi se djeo. Morao bi u krevetu ostati, — al se sjeti 
dopusta u jeseni, preplaši se, da ga ne bi možda dobio, 
ako bi sada izostao, — pa ajd u ured onaki nemoćan 
i slab. A kako će sada moći pred podžupana i moliti 
dopust, kad se ovaj tuži na njegovu sporost? Bože sve- 
mogući — najposlije mi ga ne ćeni dati! I biednom Ha- 
milkaru prolete trnci cielim tielom i bude mu oko duše 
neizrečeno tužno. Ta — nije to za nj mala stvar! Taj do- 
pust upotrebljava on, da ide u svoj zavičaj i da pobere 
ondje gornicu od četiri svoja gornjaka, — jedini i zadnji 
preostatak negdašnjega imetka i gospoštije slavne obitelji 
pl. Puhakovića. Već poradi toga visjelo mu sve srce o tome, 
— a osim toga — Bože moj, — u malu kućanstvu Ha- 
milkarovu dobro je došlo onih četiri il pet viedara vina 
stare mjere i šest kopuna i još četiri četvrti kestenja, 
što su mu gornjaci morali davati. Ovo svoje ,,gorno pravo“ 
možda je još više ljubio nego svoja slova. 

Vrieme kasne jeseni, kad se gornica pobirala, 
moglo je biti Bog zna kako rdjavo i gadno, Hamilkar je 
opet veselo i radostno sjeo na prosta dugačka kola, natova- 
rena sudovima, i odjurio put Zagorja. A kad bi se vra- 
ćao i izmučeni konji po blatnoj cesti korak za korakom 
vukli kola sa četiri suda, onda je on zamotan tek u 

trošnu kabanicu — nekoč paradni ,menten“ otca mu — 
sjedio ne pokraj kočijaša nego gore na najvišemu buretu, 
imajući uza se gajbu sa kopuni i sveudilj pazeći na vreću 
kestena, što je otraga smještena bila. Neka je sjever i 
ma kako duvao, mogla je jesenska kiša kao iz kabla 
curiti, ili neka je snieg hvat visoko zapao, — Hamilkar 
je sve to rado trpio i nije prestao blaženim smieškom 
u izmučenom licu gledati na punu posudu, na gajbu i 
na vreću, te sretnom zaboravi šapnuti: ,oj vince drago, 
— ovi dragi ptići!“ — Drugi dan nakon povratka 
krišom bi od žene ponesao sobom u kancelariju napunjeno 
barilce, natrpao u džepove kestenja, dao ga dolje kod 
pandura — pazikuće izpeći, pak stidljivo i pokorno, al 
opet nekim gospodskim načinom, umolio gospodu iz 
ureda, neka izvole k njegovu stoliću na malo: ,mošta re- 
zanca i kostanja pucanca.“ Kući pozvati k sebi nije rad 
žene smio. 

Sve ove radosti dakle bio je sada u pogibli da 
izgubi. A jesen je već kasna, vrieme od dana do dana 
. gore. Prije nije mogao poći, jer su drugi bili na dopustu. 
Pa sada eto — ta žalostna sporost. Najposlije nije bilo 
krzmati ni odlagati. Žena ga Kata svaki dan psovala, 
što ne ide po vino, govorila je, da će ti lopovi ,mužeki“ 
sve još pomiešati s vodom, kestenje će crv nagrizti, 
kopuni će.. — i tako dalje. A dan svete Kate, — njene 
patronice, — sve se bliže primiče. Na taj dan mora biti 
pečenke, a odkale je kupiti pa i za što? — Kad su 
kopuni na redu. 

Hamilkar dakle sabere svu snagu i pridje pred pod- 
župana. Čisto mu koljena klecala. Ta — nije dosta, što 
je čovjek podžupan, al dali mu nedavno i naslov kr. 
savjetnika, — pa od onda biedni Hamilkar gotovo od 
strahopočitanja pred njim izčezava i uništuje se od na- 
slova: ,velemcžni“ ili po staru: magnifice! 

— Ma — ma — mag — ni — fice — fififice! — 
poče nesretnik i stao mucati, da nije dalje mogao. Obično 
nije on mucao. 

— O — zdravo — Hamilkare, — Vi valjda po 
dopust? Dobro — dobro — pa se zdrav vratite. 

— Na službu —kako zapoviedaju Njihova Vele- 
možnost. 

— Gle — malo da niesam zaboravio. Pisao mi je 
barun K.; — znate valjda, njegova je sada Hrašćica. 
Lukčec ju je morao prodati. On bi rado svoje vinograde 
okružio, a baš mu leže na putu neka trsja vaših ,gornjaka“. 
— On bi ih kupio, seljaci su sporazumni, — zavisi tek još 
od Vas. Barun je voljan dati četiri stotine forinti. Bogme 
kneževska ponuda. Htio sam mu pisati odmah a da Vas i ne 
pitam, da li privoljujete. Al bolje ovako. A znadete — barun 
je moćan gospodin, — s njim nije hasne da se čovjek inati. 

Ah — Puhakoviću bude strašno. Zadnji ostatak 
iz doba gospodstva, ova jedina gruda ciele zemaljske 
kruglje, na koju je mogao stupiti kano nekaki barem 
gospodin, — ah — ta ne bi on — ma da je sinja ku- 
kavica i sirotan čovjek, — ne — ne — ni za hiljadarku 
— nizašto — nmi pod koji način ne bi on to drage 
volje dao. Nu kako to podžupanu — takome veliku 
gospodinu — magnificusu — on neznatni dnevničar da 
bi smio kazati! A čini mu se, da podžupan ovu pro- 
daju želi! I zbilja izdreči se on grdno na Puhakovića, 
što ovaj ništa ne odgovara. Nu — ne — ne može on 
pristati, pa ma se baš zamjerio. Pomogne si ipak, te je 
zamolio neko vrieme, da promisli stvar, dodavši na svoju 
nesreću, da se mora sa ženom dogovoriti. U sebi je tvrdo 
odlučio, da ne će nikako prodati. Nadao se, sutra će na 
dopust, a dok se vrati, podžupan će sve zaboraviti. Za 
cielo to je bilo prviput u Hamilkara, da se usudio inače 
misliti i odlučiti, nego li njegovi ,predpostavljeni.“ Al 
— ljubio je on to svoje ,gorno pravo“ i te kako! | 

Kad je na večer polazio kuči iz ureda, bilo je u 
njegovoj glavi sve već na čistu, kako će se ugnuti naj- 
novijoj buri. 

Stanovao je u jednoj od najodaljenijih ulica, čisto 
već na izpustu, u maloj razizemnoj kućici Imao je 
samo dvie sobe. Došavši kući nadje ženu nešto zlovoljnu 
i mračnu u licu. Posvadila se bila sa susjedom. Hamil- 
karu bude nekako hladno i strašljivo. Znao je on, kad 
se Kata tako smrkne, onda je najbolje, da si što dalje 
od nje. Nije jedanput bilo, da se morao sakriti pod stol, 
da se obrani pred snažnim njenim šakama. Bila je ona 
sada još deblja nego li nekoč kano ključarica, a sitne 
zeleno-sive oči još se kriesile kano u mačke za mraka. 

— Dakle — što je — jesi " dobio dopust — ipak 
jednom! Al što ti, tukmače, — sam si svemu kriv, — 
k6 kaka baba pred vragom dršćeš pred svakim ! 

— Ta dobio sam dopust i sutra želim da bih išao, 
odvrati Puhaković i uzme si svlačiti čizme u kuhinji 
već, jer je tako željela gospodja Puhakovićka. Ne smjede 
joj odmah da kaže, što je od podžupana čuo. Mislio je, 
ona bi se još više razljutila i još njega krivila, da je 
on naveo podžupana na take misli. 

Žena mu se dala odmah da sprema i priredjuje za 
put, a on se dotle smjestio u prvoj sobi. Bilo je tu tek 
sirotinjsko pokućtvo, — stari uzki divančić, — nekoliko 
prostih drvenih stolaca, omašni stol za jelo iz surova 
drva, al na zidu visjeli portreti otca mu i matere. Otac 
bijaše naslikan u bogatoj velikaškoj odori, a majka u 
modroj svilenoj odjeći. Osim toga bio je tu još visok 
ormar iz hrastova drva. Na taj ormar pogledao bi 
Puhaković kano na kaku svetinju, on mu je bio oaza 
u pustoši svagdašnjeg mu biednog života, na kojoj se 
izmučeno oko kriepilo i tješilo. U njem naime čuvaše 
Hamilkar arkiv i biblioteku obitelji ,Puhakovićijanske.“ 

Bile su to svakake pravječne listine i starinske debele 
knjižurine. Hamilkar nije znao latinski, nu zato bi opet 
riedko koja večer prošla, da ne bi zavirio u ove starine 
i mučio se vazdan, da ih pročita. Žena ga dakako po- 
radi toga često psovala i opominjala, kako bi koristnije 
uradio, da to vrieme piše molbenice i tužbe za seljake. 
Nu on se nije mogao kaniti svoje navade, jer je neopi- 
sano ljubio i ove listine, makar su bile pisane slovima, 
s kojih se kaligrafična njegova duša zgražala, — ai 
ljubio je ove silne grdosne knjige, makar ih gotovo ni 
jednom rieči nije razumio. Od svega pak najjače mu 
bijahu srcu prirasli registri i protokoli: ,dominii Hraš- 
čica et caetera . .“, koji su sizali tija u doba pradjeda 
mu, te od konca osamnaestog vieka pa do godine 1848. 
sadržavali u sebi poviest svakog sliednjeg dana. Napi- 
sano je tu bilo tačno svaki dan, što se radilo, koliko je 
kmetova na tlaci bilo, koliko je usjeva došlo, koliko 
blaga priraslo il odpalo, — ta — sve — sve, — a jer 
su te ekonomičke bilježke u najvećem dielu pisane bile 
»lingua rustica,“ to ih je Hamilkar razumio, a srce mu 
je od ponosa i radosti raslo, čitajuči, kolik li to imetak 
starci njegovi imadjahu. I mnogiput bilo mu je čisto težko, 
da se kukavac ne smije pohvaliti pred direktorom, pred 
registratorom i pred svom ostalom gospodom. Oj — 
niesu bili Puhakovvići istom kake lole, bili su gospoda, 
prava rodjena gospoda sa svojim zemljama, — sa svo- 
jim podanicima! Ne može to ni direktor ni registrator 
ni povjerenik kazati — a bome niti oba ,poglavita“ 
podbilježnika skupa sa velikim bilježnikom. Tek mu se 
mogu u tome sravniti podžupan i veliki župan. 

U take časove zanosa prestao je Hamilkar biti 
sitni pužljivi strašljivi pisarčić, — on je duhom uronio 
u taj život ovih starih protokola i gotovo, da je pravio 
odredbe, izdavao zapoviedi, računao dobitke, — da — on 

si je u mašti stvorio Hrašćicu ,Puhakovićijansku“ i 


bio opet zemaljski gospodin, — ,dominus terrestris“, - 


— pak u tom blaženom. sanjarenju zaboravio na ku- 
kavnu težku biedu, kojom ga je ozbiljni život darivao. 
Ovako sladke trenutke prekinula bi uviek gospodja Pu- 
hakovićka, i energičnim zamahom ruke pobacala ove 
lude ,škarteke“ sa stola na pod i potjerala biednog Ha- 
milkara u krevet, da ne gori badava svjetlo. I tek kad 
se osvjedočio, da Kata već spava, pridigao bi se tiše od 
miša iz postelje i pohrlio, da pobere drage mu papire 
sa poda, spremi ih u ormar, a ključ sakrije k sebi pod 
uzglavlje. | 

I ovaj je večer upravo tako bilo. Samo — da 
taj put nije mogao posve mirno uživati. Morila ga je 
strašno briga poradi podžupanove ponude. Kako će — 
kako će iz toga škripca! Nije šala — zamjeriti se pod- 
županu, — raditi mu proti volji! Ah — Bože dragi — 


zar baš 1 taka malenkost mora odmah nesreće donašati, 


zar baš ništa ne smije kukavac on da imade, — da 
ljubi — ah — ah — što će to biti! — Najzad onako 
zamotan u krevetu izkaže sve ženi. 

— A ti ne češ, ludo! — zakrikne ona. 

— Pa valjda i ti ne ćeš, — kako bi? To mi ; 
sve, što još imam od obiteljskog imetka. . 

— Ludove, — prekine ga ona. — A šta niesi ono 
drugo . znao čuvati. Al dakako, velika gospoda! Šuti, 
Di rieči; — valjda ne ćeš meni kazati, bila sam dosta 
dugo u kući. Da — ode sve k6 u ludo, — a sada ti, 
beno, hoćeš, da taku ponudu odbiješ, — ne — tako ne 
smije da bude. 


— Al ja ne ću! — kKrikne on u jedared jata 
Što li nije od njega ljubav za svoje gornjake učinila! 
— A, ti ne ćeš — odvrati mu tek za čas žena, 


— a što će biti, ako se podžupan razljuti, pa te iz.pi- 


presreo 

sarne otjera. Oh — ti ludo! Još ćeš sebe i mene une- . 
“srečiti. 

Hamilkaru se zamaglilo pred očima. Ne — on to 
ne može podnieti. Ciele noći nije mogao spavati, — sve 
jednako se trza, kašlje i hriplje, — Bože mili! — da 


je ista Kata osjetila nešto kano sućut i smilovanje. 
Sutra dan ni misliti, da bi putovao. Bolestan na 
plučima od negda, slab od biede, on je opasno obolio. 
Ležao je čas u groznici čas u vručici, u kojoj je sve jed- 
nako bulaznio. Čas bi zaklinjao podžupana, neka mu 
pusti njegove gornjake i molio, neka ga ne tjera iz 
službe, —- čas opet blaženim posmjehom govorio : ,dajte 
bure ovamo — dobro mjerite — kopuni su baš liepi, 
— hi — hiju — vino bit će jako, — izvolite, gospodo, 
mošta rezanca i kostanja pucanca !“ 

Tako je potrajalo preko tri nedjelje. Napokon upita 
jednom podžupan direktora, kako je Puhakoviću. 

— Zlo, magnifice, — a fali nam jako u uredu jedna 
pisarska sila, — posao strašno zapinje. Ja sam slobodan pri- 
dodati, da ćemo morati koga toga uzeti mjesto Hamilkara, 
— i direktor preporuči svoga nećaka, koga upravo sada iz 
gimnazije poradi njeke malenkosti izključiše. Napokon Pu- 
haković nije nego dnevničar, nije stalno namješten pa bi 
to išlo, a ured treba čovjeka. 

Podžupan se namrgodi. Starcu se poštenjaku na žao 
dalo, da biedni Puhaković i pored slabe svoje plaće 
može još komu na putu biti. Dakle ni to mu ne pri- 
ušte! I gotovo grubo odpusti direktora iz sobe. Htjede, 
da se svakako Hamilkaru pomogne. Pošalje po ženu 
njegovu. ,Neka proda svoje gornjake, dobit će novaca pa 
može kuda u kupke: — u Gleichenberg il kuda!“ — 
govorio je za se podžupan. 

> Prošlo i mjesec dana, dok se Hamilkar bar do- 
hekle oporavio i mogao iz kreveta pridići. Sad je još 

guši bio i jedva jedvice da se na nogama držao. Nu 
veselje, da će sad ipak jednoč moći po gornicu, — držalo 
ga i kriepilo. Gotovo nedjelju dana ne misli na ino, 
nego na taj svoj put. U duhu on to sve već vidi, kako 
će kola doći, kako će se sudovi napuniti, kako će on 
sjesti kraj kočijaša i onda — hi — iz varoša prema 
brdima. Onda će najprvo k gornjaku Imbriću Martin- 
čičevom doći, tu će mu djeca ruke htjeti ljubiti, a on 
će svakomu po nov Krajcar dati, — moraju tako gospo- 
da, — onda će od ovoga k Ivanči Rašplovom, onda 
k Janku Mataševom, a najposlije k Blažu Smiljančičevom ; 
— taj je najmanje vjeran, — nazivat će ga kao negda 
mladim milostivnim gospodinom i Njihovim Gospodstvom, 
— jesti će najviše pečenih jaja i crvena luka sa kuku- 
ruznim kruhom, — al to je dobro. Spavat će dakako 
po štagljevima na slami, — il ne — kazat če on, da 
mu prostru otave, — oh — na otavi se toli sladko spava 
i zdravo je to za prsa, — o bit će krasan život! Al 
— gledaj, čovječe, — kako je to vrieme — smrzlo se silno 
— bit će vražke zime na putu, — eh — šta to smeta! 
— ,mošt“ će ugrijati. O — taj put bit će sa seljaci 
još prijazniji, samo da mu se ne će htjeti iznevjeriti! Jao | 
— sad se sjeti podžupanove ponude! I silomice uzme 
misli preokretati u prvu kolotečinu. 

Tako to biva kroz osam dana. Sa ženom se nije 
usudio ni riečce prozboriti o putovanju ni o gornici. A i 
ona je šutila i nije se ništa razgovarala. Ovo mu je bilo 
silno milo, ugibao se dapače svakomu razgovoru, koji 
bi mogao skrenuti na gornicu. Odluči, da će i kola iz 
gela naručiti, da žena ništa ne sazna. a 

Tako i učini. Jedva što mu je doktor dozvolio, da 
smije na zrak, pohrli on u županijske štale i naruči 
kola za sutra rano u jutro. Nije se usudio ići gore u 
županijsku pisarnu ma koliko ga vuklo, da vidi svoj 


64 


stari klimavi stolić i — kako je ponosno mislio — onu 


silnu rpu aktova za prepis, koja se morala ondje za. 


njegova odsuća nagomilati. Ženi nije ništa kazao. Šta 


više — na njezino je pitanje slagao, da se po promenadi 


sa gospodinom registratorom šetao. A nije registratora 
ni vidio! 


S večera potajice priredi stari menten — kabanicu,. 


sakrije pod krevet putnu torbu, isto tako zimske čizme, 


pak onda lukavo legne u krevet, čineći se sasvim nevješt, 


samo da žena ništa ne opazi. I sutra će on rano ustati, 
sa kirijašem sam sudove iz podruma iznieti i na kola 
natovariti pak istom kad je zamotan već u kabanicu, 
pred ženu stupiti i kazati joj, kamo ide. 


Cielu noć nije ni oka stisnuo od blažene uzruja- 
nosti. Veselio se kao diete, da će sutra već vidjeti opet 


jednom svoj zavičaj, govoriti sa svojim gornjacima, .na- 
takati vina i čisto je osjetio miris uzpjenjena mlada 
mošta i slušao, kako seto zvonkim štropotom iz suda. o 


vedricu zaljeva. Tek prema jutru usnije — oj — i koli 
dobro mu se snilo. On je baratao — zapoviedao — 
pleo se po klietima — razgovarao se s najmilijim mu 


gornjakom Imbrićem. I taj jesan sakrivio, da nije tako 
rano ustao, da bi bio ženu pretekao. U prvi čas bilo 
mu, da je sve izgubljeno, no onda se ohrabri i upita 
ženu, jesu li kaka kola ovdje? 

— Čekaju nekaka! — odvrati ona ne mogući dalje 
da se u razgovore pušta. 


— A — dobro onda. Da znaš, ja polazim danaske 


u Zagorje po tu gornicu. 


U Kati prekipjelo. — Ma — ne luduj — kaka 


gornica — ta — no, da — ja sam prodala . 
— Kaki prodala — ? i on se glupo alla: u ženu. 
— A ma jest. Što me pitaš, — valja da niesam 


taka bena, da ne ću četiri stotine forinti voljeti od te tvoje. 

tvoje lude gornice. Jest — jest — pa ljutio se koliko 
te volja, — možeš i plakati; — podžupan poslao po me 
— aja sam privoljela, — ti si pred njim rekao, da ćeš 
mene još pitati. 


— Al ti lažeš — to nije moguće! zakrikne Ha- 
milkar kano ranjeno zviere. Za cielo sav viek svoj nije 
toli snažno zaviknuo. Istina — još nikad nije osjetio 


toli grubi dodir tudje volje. 

Najzad se dosjeti, nije | to varka, kojom ga žena 
hoče da odvrati od puta? Jest — jest — ona misli, da 
je još preslab. Uzme dakle hiniti, da se primirio a u 
sebi odsieče, da ide k podžupanu pitati. I tako učini. 
U jedared bio Hamilkar hrabar. I čujte — kako je rano 
bilo, nije mogao podžupana nači u uredu, pa on — usudi 
se tija u njegov stan. 

Podžupan se čudio. Znao je on, da je Hamilkar 
inače silno plah. 

— Molim, magnifice, — veli mi Kata, da je prodala 
gornjake. 

— Ta valjda si dobio novce; — ja sam ih sam 
izplatio. | 
— Al to ne ide! — opet će Hamilkar. 

— Ne ide! Ti sio bio bolestan, — ona je došla u 
tvoje ime; — rekao si, da će ona trebati još svoju reći, 
a stvar se nije dala otegnuti. Barun je iskao, da se 


uredi, — a za te je dobro bilo, i vinogradi već su u. 


barunovu posjedu. 

— Dakle tako! — rekne tek Puhaković. Dalje 
nije mogao. Bilo mu je, kan da se sve nešto od njega 
otrgnulo. Htjede prosvjedovati nu tek mogaše rukama 
mahati, a prije nego mu se mogla rieč iz grla protisnuti, 
navalila na usta krv i on se bez sviesti srušio podžu- 
panu pred noge. Odnesli ga takova kući i nije se više 


osviestio. Samo za jedan čas primietilo se, da mu usta 
Gjalski: Biedne priče. 5 

nešto šapću. Moglo se razabrati ime gornjaka Imbrića 
i onda poslije još nešto glasnije: ,. .. nobilis Puhaković 
alias Puh de Eadem et Mraclin et de Jasna Poljana, 
dominus dominii Hrašćica, Jalše et Gušćerovac, — ne 
— ne oprostite, gospodine registratore, tek sam začastni 
kancelista u rangu tik pred primaljama!“ — To bijahu 
zadnje razumljive rieči. 

Za osam dana bio Hamilkar sakupljen u krugu svih 
Puhakovića — na drugome svietu, lišen tegoba i varka 
ovoga svieta. — Sirotan biedni, nije bilo njemu dobro ! 
Je IT zaslužio i je | moralo tako biti ? Luda li i jalova 
pitanja! Kao da je svietu i životu stalo do toga, kako 
razni Puhakovići prolaze po njemu? 


Ss 


lašto? 


Per non soffrir _cosl, vorrei morire ; 
Ma quando penso a te, voglio guarire ! 


Steccheitt. 


akle što mislite? kako mu je danas? — upitala je 

* tihim pridušenim glasom, a sa brigom i sa strahom 
u licu gospodja Radićka liečnika Maslinovića, kad je 
ovaj izišao iz dvorca na dvorište i htio već da skoči u 
jednoprežna svoja kolica. | 

— Hm — uviek jednako. No — nije pogibli, da 
je katastrofa blizu. Naprotiv ja sudim, on će dosta dugo 
još... — Dapače — moguće je, da se još izkopa. Izvan 
opasnih je godina. Napokon — mi liečnici najmanje vje- 
rujemo u čudesa, a ono nekoliko puta dogodi nam se 
u praksi, što je na vlas čudu slično. Možda će tako i kod: 
njega — ! 

— Jeste | mu prepisali štogod za inhalaciju? Tuži 
se, da mu ono od zadnjega puta pravi muku. 

— Da — da. Živci su mu silno uzbudjeni, Ja sam 
promienio kompozit inhalacije. Istina, šteta je, da ne 
može ono prvo upotrebljavati. A sada ljubim ruku, mi- 
lostivna, — moram da se žurim u Lužnjevac. I tamo 
me čekaju. 

> —S Bogom, doktore dragi. Molim Vas, dodjite sutra 


opet. On je ipak bio mirniji, kad ste Vi bili kod njega. 
+» 

Doktor nije više slušao zadnjih rieči. Jaka njegova 
bedevija snažno je potegnula. i za čas nestade kolica u 
aleji. Gospodja Radićka jedno je vrieme ostala na istom 
mjestu i zamišljena slušala lomot točaka po svježe na- 
sutu šljunku ceste i sliedila jeku, koja je tamo od preko 
brda odgovarala. Onda se nešto strese te kako je bila 
kasna večer prilično svježa a ona nije na sebi ništa imala 
do ljetne svoje odjeće, oćuti, da joj je hladno. Laga- 
nim izmučenim korakom vrati. se u dvorac. Tu je če- 
kaše kočijaš, da mu dade zobi na sutrašnji put, jer je 


imao u grad poći po rodjakinju gospodjinu — gospo- 
dičnu Sašu. | 
— Čekaj malo, — reče mu gospodja i odputi se 


na prvi sprat u sobu bolestnika, šurjaka svoga Lazara 
Radića, ujedno suvlastnika imanja. 

Bolestnik je sjedio u duboku naslonjaču pokraj 
otvorena prozora. Bilo mu je dvadeset i devet godina, 
nu po bolesti svojoj izgledao je mnogo stariji. Lice mu 
je bilo posve suho — suho, i put sivkasta. Gotovo se 
gubio u naborima šlafroka. A glava mu padala na du- 
boko uleknuta prsa. Samo crna kosa bila je bujna. 
Kano da se sva sila života u tu kosu narivala. 

— Lazo — ne bismo li zatvorili prozor? Večer je 
kasna već, — a već je i zahladilo ; daj da zatvorimo, — 
javi se nježnim glasom gospodja Radićka i htjede već 
da pristupi k prozoru. ' 

— Ne — molim te — pusti! — odvrati on zlo- 
voljom težko bolestna čovjeka. Čisto mu je težko bilo 
gledati dobro ugojeno i zdravo tielo svoje šurjakinje. 
No odmah se svlada i prisili se na smiešak te da se 
popravi dodade: — Ta — gledaj draga — zavit sam 
sav kao diete u pelenama. A najzad što se može na meni 
još pokvariti ? 

Gorki izraz spusti mu se na lice i u znak, da želi 
sam ostati, zaklopi oči i položi glavu stolici na naslonjalo. 

Gospodja Radićka tiho uzdahne i ode. Bolestnik se 
pridigne nešto. Bilo mu je večeras nešto bolje no inače. 
Groznica je ranije prestala, bol u ledjima i prsima je- 
njala, a i kašljanje se rjedje javljalo. Disanje isto ne bijaše 
onako težko i sporo kano: obično. Trpio je od tuber- 
kuloze na plućima. Tek nedavno vratio se iz Gleichen- 
berga. Protivno od običajne u takih bolestnika vječne 
nade on si je posve svjestan bio, da mora bolesti pod- 
leći. Kad bi ga bolest kojiput suviše već namučila i 
strašne muke trgale mu u grudima i neprestane hek- 
tične groznice sa silnim noćnim znojenjem posve mu 
oslabile tielo, — onda je zazivao smrt i želio da pre- 
stanu njegove muke. Gotovo sa stoičkim mirom znao 
bi računati, koliko mu još ostaje da živi. A tek su- 
mornom dosadom i bez svake vjere slušao bi liečnika, 
kad bi ga taj htio tješiti te mu počeo spominjati _mo- 
gućnost, da će se uvapniti tuberkule. 

— Ah — pustite doktore — ta sve je to koješta, 
što govorite. Ja ćutim najbolje, kako mi je. Ma — eto 
i ruke mi je težko dići — toliko sam slab i obnemogao. 
Gotov sam — al nemojte misliti, da mi je posve ravno- 
dušno. Napokon — živi se rado. U mene dakako nema 
one fizične snage, koju energija životna treba. Gotov 
sam — ludo je i glupo — al tako je. 

Tako je danas još odvratio doktoru. A sada malo 
da mu se nije u dušu uvukla neka nada i on je posve 
udobrovoljeno pozirao na prozor i čisto mu je bilo drago 
i milo slušati šum i štropot kuće i gospodarstva. Zato 
se nikako nije mogao odkinuti od prozora. Dugo — 
dugo još, kako mu je šurjakinja otišla iz sobe, ostao je 
jednako na istome mjestu i dapače primaknuo se bliže 
prozoru. Da mu večernji zrak ne naudi, metnuo pred 

usta toplu maramu. I već posve unoćalo! Iz vana se 
točio u sobu svjež uzdah, izpreciedjen vlažnim dahom 
rose i zemlje. Od vremena do vremena zalio bi se 
unutra miris lipe, što je cvala prieko u vrtu. On je 
jednako pozirao napolje, ma da nije ništa više vidio, 
jer je sve obavila gusta crna tmina noći bez mjeseca. 
I zviezda tek nešto izašlo. Treperile su slabo i tanke 
im niti svjetla jedva dostizahu daleku zemlju. Istom 
jedna ondje baš nad planinom žarko se i jasno kriesila 
i ravno gledala u sobu k bolestniku. Mrak je s toga tako 
gust bio, da se očima gotovo pričinjalo, kako se tamo 
dalje neopredieljene crne mase rivaju i miešaju. Tek po 
kojiput presieče tminu kratki let kriesnice. I sve je tiho. 
Istina, dolje iz trave zašušti časkom nekako gibanje — 
čudnovati slabi žamor, kojiput opet zasiče kaki tanki 
glasić, kojiput zazuji nešto u zraku — nekaki zuk Bog 
zna kaka kebra, ali sve je ono i nježno i slabo i strano 
i nepoznato, a gluha tišina opet je tako daleka i sve- 
strana, da su ovi stovrstni mali zvuci tek kano dah 
same tišine. Ne muti ove gluše ni to, što se tamo nekud 
iz pašnjaka čuje il hrzaj konja il praskanje pastirske 
vatre, a ovamo opet iz dvorišta svaki čas zazvuči iz 
staje zvonce stare krave ili se iz konjušnice čuje topot 
kopita, kako se konji premještaju i kod toga kari- 
čicama na lancu ogrlice zvonko štropotaju. Sve to po- 
većava mrtvu tišinu, koja čisto da je tajinstvena i ču- 
desna u toj crnoj tmini. Bolestniku bude posve neobično. 
Pred sumornim od mraka očima zablistavaše mu neka 
nutarnja svjetlost, kresahu se iskre, slične iskrama u 
munjevne žice i vrzahu se pred njim divne boje u sa- 
stanku duge i u nikad mirnim kruzima. I on gledaše, 
— sve to gledaše. Poslije boja dolazi eto — eto — on 
sam nije znao, što to dolazi i što to gleda. Da li se to 
dižu slike uspomena iz davno minulih časova, jesu li 

puste sanje uzbudjene mašte , — jeli magnetska sveza 
s drugim kojim svietom, ili su to preostanci u duši iz 
njezinih predjašnjih predzemaljskih sfera i faza? On na 
sve to mišljaše a opet nije znao, što da misli. Tek je 
uvidio, kako mu to pred dušom lebdi — vidio je ne 
ciele prikaze, već istom torse znanih il neznanih ljudi, 
čas nerazgovietna, čas posve nekim divnim sjajem oblita 
lica. I gledaše divne obraze ženske, lastovno pognute 
vratove. Osjećaše žar krupnih sjajnih očiju na sebi. Tad 
mu plovili k6 nad čelom zlatno-plavi pramovi bujne duge 
kose, onda debeli zagasito-crni uvojci guste kovrčaste 
kose i on čisto da je uvlačio u sebe opojni miris toga. 
Onda se gibali oko njega razkošni laktovi — dugi tanki 
bieli prsti, — onda punane divno zaobljene grudi i krasne 
ramenice. Sva mu duša sada gorjela i čeznula za onom 
srećom, za onim slastima, što ih daje ženska ljepota i 
žensko srce. On je žednio za blaženstvom časa, u ko- 
jemu se grud grudima privija, u kojima muž pobjednik 
sluša u uho šaptane sladke riječi: ,ja te ljubim!“ iz 
ustiju sočnih i složenih na cjelov. Grčevito gotovo iz- 
tisnule mu se riječi: ,Ljubav — ljubav!“ Nikada mu 
možda jošte nije ova želja za ljubavlju izbila toli snažno 
iz dubine duše, kano sada usred ove tamne noći, koja ga 
je posve omamljivala svojim bajnim slikanjem i povijala 
se sa svojim crnim sjenama oko njega, da mu je bilo, 
kano da se ogrnuo plaštem od baršuna, 

— Ah — a svemu je kraj — kud ja biednik da 
na to još mislim! — očajano se prekinuo u opojnom 
čuvstvovanju, kad ga je u jedared stao mučiti suhi kašalj. 
I na pomisao, da za njega nema toga blaženstva više, 
da je smrt jedina, koja mu svoj naručaj pruža, — on 
je proplakao kano malo diete. Još ga je više boljela ova 
pomisao, sjećajući se, da nikada i nije okusio sreće, o 
kojoj je netom sanjao. Tek kupljeni cjelovi imali su 

gasiti žedju njegovu. A žedja ova bijaše u njega silnija 
i snažnija no u malo koga drugoga. Još kano dječarac 
bio je jednoč malu nekaku njemačku curicu, kćerku 
doseljena geometra, tako zaljubio, da je po odlazku njenu 
zapao u težku bolest, makar da se je s njim najmanje 
voljela igrati i uviek ga nazivala: ,Du garstiger Junge!“ 
Poslije kano mladić ljubio je žarko i istinito djevojku, 
s kojom nije nikada govorio, a nije govorio, jer prviput 
kad je nešto podignuo oči do nje, okrenula mu ledja i 
na po glasno rekla o njemu nekaku glupu ali i uvred- 
ljivu dosjetku. I tako je u njega minulo doba prvoga 
mladenačtva a da nije doživio niti najnedužniji roman 
ljubavni. Zlatno ono vrieme, koje gotovo svakome do- 
nese barem kaku taku liričku epizodu, prošlo je mimo 
njega a nije ga ni zamietio. Ta — u cielome neliepa 
mu vanjština, njegovo suho — suho tielo s visokim po- 
gnutim plečima i s upalim prsima, od česa svega izda- 
vala se toli rano kobna bolest sušice od nasliedjenih tu- 
berkula — sve to nije moglo začaravati. Znao je on to 
dobro. Možebit bi bio mogao osvojiti koje to srce, jer 
je bio uman i dobra plemenita srca, no znajući se ne- 
liepa i bolestna, — bio je on plah i nespretan pred že- 
nama. Tu plahost pak sakrivao je iz ponosa u neku 
vrst divljačtva i nepristupnosti. Činio je tako i u onake 
časove, kad bi mu duša najjače gorjela od želje, da 
bude ljubljen i da si k srcu vine djevojče, za kojim uz- 
disaše. Dakako — kad bi opet sam bio, onda se pre- 
puštaše navalama osjećaja i on bi uzdisao — on bi 
plakao — on bi proklinjao i sebe i svoju narav i svoju 
neljepotu te se tužio na glupost prirode, koja sliepo i 
bez izbora stavlja u istu pojavu tako slabo tielo i taku 
silnu potrebu ljubavi. Ovu želju, da bude ljubljen, i 
ono veličajno shvatanje ljubavi nije izgubio poslije, kad 
je već stupio u praktični život, i nije ga toga moglo lišiti 

niti moderno racionalno, gotovo materijalistično pojimanje 
srca i njegovih tajna. Još sada znala bi ga čudesno tro- 
nuti svaka liepa okolica, svaki cvietak — svaka pjesma 
ptice ili čovjeka — i sve bi to u tili mah uzpirivalo u 
njemu silni oganj, da bi ćutio neodoljivu potrebu ma 
što privinuti na burne grudi i izmucati želju, da nadje 
i da vrati ljubav. Gledajuć kaku liepu žensku il dje- 
vojku on je čist u mislima ostao, al opet se sav tresao 
od duševne i tjelesne strasti i svu joj pojavu u sebe 
žedno upijao. Svaka čarobna linija tiela joj, svaki 
dražestni kret — svaki nabor odjeće njezine upamtio je i 
poput umjetnika uživao, da onda zapane uviek u me- 
lankolični očaj, što mu je sve ovo veliko carstvo žensko 
ljepote nemilosrdno zatvoreno. I težka mu bolest, koja 
ga godine već muči i koja mu je već posve uništila 
tielo, nije ipak mogla slomiti u njem one želje za lju- 
bavlju. U svemu ga je poništila, ni za što više nije imao 
pravoga smisla i prave volje, gotovo je bio već bez svake 
energije, no — žudio je za srcem ženskim i ljepotom 
ženskom baš kano u prve dane mladosti. Dapače oslab- 
ljenom energijom još je manje mogao da se opire toj 
strasti. A ona ga je mučila i trošila, možda ne manje 
nego li hektične groznice. Sam bi znao gorko reći: — 
»Koliko je glupo — to od prirode! Daje mi u dušu 
osjećaj u neobičnoj mjeri, osjećaj, koji po svojoj svrsi 
zahtieva i jako i zdravo tielo, — a ja sam ,Lazar“ — ne 
tek imenom — ja sam u istinu lazar!“ 

Sve ovake misli prodjoše mu i sada pred otvorenim 
prozorom po glavi. I što je dulje mislio, to mu je teže 
bivalo. , Nikada — nikada više!“ — šaptao je meka- 
nično a niz lice mu kapale suze. Uzeo je misliti, na 
kojoj će strani groblja biti izkopana jama. 

I pietlovi možda već dvaputa zaredali, kad je > još 
jednako ostao na svome mjestu, sav razmahan, razdražen 

i gonjen utvorama svoje mašte i bolovima žedna 
Si srca. 

U to se i podigao iza šume mjesec. U jedan mah 
kano da je prirodu minuo tvrdi san i sve se sanljivo 
ganulo. Na livadama zamnjeli povici močvarnih ptica, 
sa židkih grana jablana pale duge izprekrižane sjene a 
na vrhu najbližega stabla zakreketala zelena žabica. 
Negdje daleko — daleko — valja da tija u trećem selu 
probudio se pietao i gromko kukunriknuo, a iz vrta ili 
s krova staje javio se melankolični zvuk ćuka. 

— pZove me!“ — gorko no i prestrašen uzdahne 
bolestnik. 

Inače je sve tiho i mirno kano i prije. Čuje se u 
tome miru šušanj od igre lišća nedaleke breze, kojoj 
se srebreno granje čudesno u mjesečini bjelasa. Ona je- 
dina kano da ne spava, ili možda živo sanja? Sitna 
nizka maglica pod njom plovi tik nad travom i zaljeva 
se u dugoj povlaci u dolinu. 

Bolestniku bude kano da je zirnuo u komad sa- 
blastna svieta. | 

Da ceste, iz daleka — daleka dolazio u jedared 
lomot kola, odbijajući se jekom medju uspalim brego- 
vima. Sve se više prilika bližala. Već se razabirao topot 
kopita i pravilni brzi kas konja. Bilo je u tome nešto 
tajanstvena. Bolestnik se kao negda za dana djetinstva 

znalično pitao, tko to prolazi, kuda li ide, što ga sada 
noću na cesti drži, da najzad bolno sebe prispodobi, 
koji ne može iz kuće — iz sobe — nikuda, a za koji 
dan ne će ni iz kreveta, i onda — i onda! 

Kola medjutim došla u neposrednu blizinu dvorca. 
Tu se zvuk štropota promienio. Kola niesu više prolazila 
po tvrdu tlu druma, zkrenula se na mekani put. 

— Napokon dolazi netko ovamo? E — da — u 
aleji su kola! — sa zanimanjem rekne Lazo sam sebi 

glasno, da onda odmah zapadne u običajnu apatiju bo- 
lestnih ljudi. 

Dolje pred vratima dvora stala zbilja kočija. Za čas 
se čulo turanje i zazivanje. 

— Valjda je zvonce dolje opet pokvareno ili glu- 
paci ne znaju da ga nadju — ! — pomisli gore u sebi 
bolestnik i htjede da segne za sobnim zvončićem, da 
probudi ljude u kući. No kašalj mu navali iz prsiju i 
on nemoćan pade opet u stolicu. 

Sada za čas doleti gospodja Radička. Dobra žena 
nije čula lupanja kod vrata, al je čula njegov kašalj. 

— Oh — Lazo — ti kašlješ — a ma dakako — 
kad si takav pa puštaš otvoren prozor; — ta ti se ubijaš, 
— o Lazo — Lazo! — i opet poskoči onako težka i 
debela kako je bila k prozoru te ga hitro zatvori. 

— Pusti to! — kaže joj nemoćno Lazo. — Žar ne 
čuješ — dolje je netko prispio i lupa po vratima — ili 
zar nije? — prestrašeno upita, bojeći se, nije li mu se 
ono lupanje tek pričinilo ili možda pojavilo, a jedno i 
drugo kobni je po njega znak. 

Na vratima u to još jače stalo lupati. 

— Jest — jest! — opazi gospodja Radićka. — 
Tko to može biti? 

— Ne pitaj — draga Beto — već daj. pozvoni, da 
se probude djevojke i da podju otvoriti, — molim te, daj 
učini, — nestrpljeno joj on rekne. 

Gospodja, da ga ne razsrdi, izidje žurno iz sobe i 
zaboravi svieću na stolu. Na hodniku je kolebala ne 
znajući, što da učini. Nije se mogla nikako domisliti, tko 
bi u to doba noči kucao na vrata. Već se pobojavala, 
nije li kaki zločinac ili barem kaka kobna viest. U 
jedan čas prošla je svoje drage, komu bi se koja ne- 
sreća mogla zbiti. Oni dolje pak još jače stali lupati i 
i zvati: ,Otvarajte — otvarajte. Ja sam — ja sam!“ 

— Ta — Saša! — odkine se i zadivljen i veseo 
i iznenadjen krik gospodji Radićki. Prepoznala je glas 
svoje mladje sestre, koju je po smrti roditelja uzela 
k sebi i odgojila je. Djevojka je baš svršila svoj odgoj 
u varaždinskom samostanu Uršulinaka, te je kočijaš sutra 
imao po nju ići u grad. 

U dva tri koraka bila je gospodja Radička dolje u : 
triemu i nije išla po služkinju, već je sama otvorila težka 
o starinska vrata. 

— Sašo — ti si — tisi! — radostno pozdravi svoje 
ljubimče.  Došljakinja skoči k njoj i živo joj se baci. 
na grudi. 

— Pa kako si došla? 

— Pomisli — s Mandićem. On je po svoju Zoru 
došao. Pozove onda i mene, neka idem s njim, kad je 
i onako Graneševac tik nas. A meni je bilo težko, da 
čekam do sutra. Ah — hvala Bogu, što se rieših sa- 
mostanskih zidova. Joj — Beto — divno putovasmo! 
Mandić s večera dao upreći — i tako se ugnusmo sparini. 
A kako ti? Zdravo — zdravo! Oh — al sam ti gladna. 
Niesam kod Mandićevih ništa mogla uzeti — sve od 
želje, da budem što prije kod tebe. Znaš, što? Daj mi 
sira i voća, — o moja draga — stara, liepa, dobra Beto! 
— i mlado šestnaestgodišnje djevojče povuče debelu sestru 
za sobom u okrug. 

— Pusti me, vragoljanče. Daj da probudim dje- 
vojke, neka ponesu stvari gore. Je 1 sve ovdje? 

— Nešto je kod Mandićevih ostalo; — a posteljinu * 
i one veće stvari nekoje — no da — sve ćeš zgodom 
dobiti. Majka Agnes obećala mi, da će na sve paziti. 
Ti se ne ljutiš? | 

— Ah — diete moje, kud misliš? — Dakle po- 
brinut ću se, da ti štogod nadjem, da zagrizeš. I ko- 
čijaša ne smijemo pustiti bez čaše vina. Dakle ja idem, 

— no nije išla već je ostala, da gleda sestru, po kojoj se 
spustilo svjetlo mjesečine. 

— Baš si mi momak — sinko moj! — ljubko i 
zadovoljno rekne gospodja i jednako je gledaše, polažući 
ruke oko njezina psa. A mjesec obasjavao djevojku i bujnu 
joj kovrčastu kosu kestenjaste boje, spletenu u čvrstu, 
kitu, koja je padala duboko pod pleća, — svietlio se 
se po rumenim zdravim obrazima dugoljasta vesela lica, 
titrao po stasitu nevisoku životu, zacaklio se po nježnim 
tek procvalim prsima, sjeo oko tanka divna pisa i zalio 
se i spustio se po naborima skutova ljetne jasne odjeće, 
koja u krasnim nizkim linijama padaše do sitnih no- 
žica u crnim čarapama i izrezanim cipelicama. — 

— Dakle — jesam li što narasla? — Oh reci — reci, 
— da jesam — prekine šutnju Saša te se glasno nasmije. 

— Živjela — baš si mi dečko — Sašo — Sašice 
moja! — A sada ajde gore u moju sobu. Ja ću dotle 
probuditi djevojke, da ponesu stvari i naći ću ti štogodj, 
da založiš. 

Saša pojuri po stubama u prvi sprat. Bijaše joj 
tako voljko i drago u duši, što se ćutila slobodnom od 
zavodske stege. Ne brineći se, kuda će, skrene k prvim 
vratima, što ih je u polutmini našla. Tako dodje u sobu 
Lazarevu. Zasramljeno i prestrašeno cikne slabim glasom 
i sustane na pragu. Sad se tekar sjetila Lazara i da 
joj je sestra pisala, da je sobu prepustila šurjaku, odkad 
se kući vratio, jer je od vjetra zaklonjena. Djevojci se 
dalo i na žao, što dosada nije još ni pomislila na ne- 
sretnoga bolestnika, — a kamo li da je pitala sestru 
za njega. 

— Dobar večer — ujače! — pozdravi ga negdaš- 
njim svojim nagovorom, no sjeti se, da je sada velika 
te se brzo popravi i reče: — Gospodine. — Ta on joj nije 
bio ujakom. Tek ga je tako zvala od djetinstva. 

On se ljubazno nasmieši no zbunjeno. Od prvoga 
trena, kako je banula u sobu, bio je i uzbudjen i za- 
čaran i zadovoljan i tronut. Dugo je već nije vidio. 
Zadnji put je to bilo prije kakih četiri il pet godina. 
Sjećao je se dakle ko nedorasle djevojčice. A sada je 
vidi tako bujnu — tako krasnu — ma gotovo djevojku 
neobične ljepote. I nije se usudio, da joj rekne ,ti“ kano 
nekoč. Hijede ustati i tako joj se pokloniti, no — ne 
mogaše siromah. Ona je to opazila i kako nije više bila 
zbunjena, poskoči do njega i pruži mu obje ruke, go- 
voreći tronuto: — Nemojte! 

— Oprostite — ali ja sam nešto sumoran (— to 
bijaše za cielo prviput, da nije htio priznati svoje 
bolesti —) — glete — no — izvolite sjesti. O Sašo — 
— gospodjice — baš mi je milo, da Vas vidim — 
(htjede kazati ,jošte,“ no izpusti —). Eto na — ja k6 
da sam slutio Vaš dolazak: —- drugda već davno ležim 
u to doba u krevetu — a večeras mi se nije dalo, — 
i on se _ galantno pokloni. Saša pravo još diete tek se 
zastidjeno nasmieši. 

Kad je napokon sestra nadje ovdje, djevojka se 
8 bolestnikom upustila već u ciele razgovore i sve mu 
pripoviedala, kako je putovala, kako joj je na izpitu 
bilo, kako je u samostanu živjela i kako je sada blažena, 
što se riešila svega. Pripoviedaše to posve prostodušno, 
veselo i šaljivo te se bolestnik morade nekoliko puta na- 
smijati. U miljušnu licu sjalo sve od radosti i svaki put 
govoraše, kako želi i kako će znati naužiti se svoje 
mlade sreće. Lazar je jednako motrijaše. Bilo mu je ne- 
izmjerno ugodno, makar ga je kašalj dosta često napadao 
te je počeo osjećati nieku bol pod rebrima. 

Gospodja Radička htjede da Saša ostavi bolestnika, 
i da podje u ,palaču“ večerati, no taj se tome uzprotivi 
i silom zahtievaše, da djevojka večera kod njega u sobi. 

Da učini veselje domaćici, umoli je, neka i njemu štogod 
donese, jer da je gotovo gladan. 

I tako pripremi gospodja Radićka kratku večericu 
kod njega. Njoj donese hladne pečenke i zamoljena sira, 
a njemu nareže šunke Ne kazav ništa uzme Saša njegov 
tanjur i izreže mu jelo te_mu tako priudešeno ponudi. 

— Ljubim ruke, — radostno reče, i makar bijaše 
bez teka, on prione jesti. 

Dugo — dugo već, — možda nikada nije on doživio 
takoga časa. Nešto blažena uvuklo mu se u srce. I to 
zajedničko blagovanje, ova vesela zdrava djevojka, posve 
još djetinski pustopašna, — donašaše ćara i dražesti, go- 
tovo nepoznatih dosle. 

Kad se razidoše, morala je Saša pustiti, da joj po- 
ljubi ruku. Još joj nikada nije mužkarac ruke poljubio. 
— Sad vidim, da sam u istinu gospodična! — rekne 
napolak istinitim zadovoijstvom mlade institutke. 

No kad je bila prieko u sestrinoj sobi, onda sklopi 
ruke i sa suzama u očiju požali bolestnika. — Beto — 
on je silno bolestan, — ah — a ja sam nahrupila k6 
luda u sobu. I tek onda se sjetih njega. Siromah! — 
Beto — hoče li ozdraviti? Kakav je žut u licu — i 
glas mu je nekako sav drugačiji. | 

— Siromah! — baš je tako bilo s mojim pokojnim 
Nikolom. 

— Oh — mene je strah. Da umre — Beto? 

— Pst — pst. Ne plaši se. Doktor je rekao, da 
nije pogibli, da će se nesreća odmah slučiti. 

= Prije no što je noćas Saša usnula, pomolila se s ne- 
koliko otčenaša, da bude ,dobrome“ Lazi bolje. Ujedno 
tvrdo naumi, sutra još pisati majki Agnezi u samostan, 
neka joj pošlje priepis jedne molitve za težko bo- 
lestne. 

Sutradan, kad je oko deset sati prije podne došao 
doktor k bolestniku, nadje ga, gdje čita Šekspirova 
Romea i Juliju. 

— A što čitate take stvari? — upita liečnik ne- 
zadovoljno, jer se bojaše, da ga to može uzrujati. — 
Sve je to pjesničko pretjerivanje. . 

— Oho — prekine ga živo bolestnik, — u Šekspira 
nema pretjerivanja. A ono baš ne znam, je li itko ve- 
ličajnije mogao ikada ljubav predstaviti. 

— To sve može biti! Al ciela ljubav nije vriedna 
toga, da si za nju kvarite živce i poremećujete pravilno 
kolanje krvi. Budite mirni — pa će Vam bolje biti. 
Napokon — ako se kojemu čuvstvu ljudskome hoće 
zdravlja, to se za cielo najviše hoće ljubavi. 

— Prestanite — prestanite! Vi ćete mi opet doći 
s vašim Darvinom il Hartmannom i htjeti ljubav tu- 
mačiti tek — fiziologijskim načinom. 

— No da. 

— E — tu sam baš ja najkrepča negacija. Da je 
ljubav tek sredstvo prirode, da si uzdrži svoje vrsti, i 
— onda valja da ne bi ovo čuvstvo osjećali van in- 
dividuji, koji su za nastavak roda najprikladniji. 

— Priroda nema razbora, ona imade tek instinkt. 
Instinktom je znala i mogla izabrati i nači najbolje 
sredstvo u svoje svrhe razplodu, al nije više mogla i 
nemože birati i razredjivati, koje će individuje učiniti 
pristupačnije tome svome sredstvu. Jer tomu se hoće 
razsude, toga pak u nje nema. U ostalom — njoj je 
dosta, da to sredstvo u životu postoji. Tim već postizava 
svoj cilj. Njoj ništa ne škode disharmonije, što koji put 
nastaju. Od tih trpe samo dotični individuji. Za pojedine 
individuje pak ona se ne brine — njoj je glavno i sve 
samo vrsta. Da bi tim disharmonijama — u ostalom 
riedkima — trpjela vrsta, — e — onda bi si priroda 

 instinktom svojim brzo znala pomoći. Ovako pak 1 ne: 
treba. I u tom leži tragičnost ljudskoga života. Ah — 
al što ja — ! — Recite mi radje, jeste li već novu in- 
halaciju upotrebili ? 

Bolestnik htjede dalje još nastaviti predjašnji raz- 
govor s doktorom u prepiranju, nu ovaj nije više nikako 
hotio. Kad je bio gotov s pregledanjem bolestnika i 
ustanovio, da je grlo nešto malo upaljeno, zabrinuo se. 
Još se više uznemirio, kad mu se bolestnik potužio, da 
ga oko rebara nešto boli. 

— Vi ste se prehladili ? 

— Moguće, — rekne Lazo nehajno, — nije mi se 
jučer dalo da se odmah s večera zakopam u krevet. 
Eh — pak što za to? Barem je prije gotovo i svršeno sve. — 

Doktor ne odvrati ništa, ali kod odlazka preporuči 
gospodji Radićki, neka više ne dopušta bolestniku tako 
dugo izbivati izvan kreveta. Tu nadodje Saša. Ona nije 
doktora od prije poznavala, jer je on tek zimus došao: 
u okolicu. Saša se zbunila i zacrvenila, kad joj ga je sestra 
predstavila. Nije ga pravo niti pogledala. Tek kad 
je silazio niz stube sa sestrom, pomnije ga posmotri. 
»Nije liep“ — govoraše za sebe, — ,i kako mi se čud- 
novato naklonio, pa onda odmah nastavio sa sestrom 
razgovor! Kao da sam još diete — a ono — mislim, da 
ne izgledam više djetinski. Gle — kaki je širok u plećima ! 
Ah — i debeo vrat imade — ne — ne — nije liep. 
No glas mu je ugodan — pa i mlad je. Al ne — ne 
— meni se ne svidja.“ 

Al ipak podje i ona za njim i sestrom te im se 
pridruži, dok čekahu, da momak privede bedeviju 
s kolicima. 

= Doktor nije ni sada začeo s djevojkom govoriti, no 

jednako je dalje tumačio sestri, kako da kod bolestnika 

upotrebljava led. Saša se nešto mrgodila. Kad je sjeo 
Gjalski: Biedne priče. 6 

na kola i kratko kimnuo glavom u znak naklona te 
hitro odjurio prema aleji, — Saša prezirno složi svoja 
krasna crvena ustanca i promrmlja nešto kano: »medvjed“, 
te zapjevavši nekaku pjesmicu odjuri u svoju sobu. Poslije 
zapita sestru, kakve je boje kosa u doktora, ma da 
je znala, kakva je. | 

— Ta — Bog s tobom — plavokos je. 

— A tako. Niesam ga zaista tačno pogledala Dakle 
plavokos, — meni se samo crni svidjaju. 


* 
* * 


Prve dane, što je Saša kući došla, kano da je bolest 
bržim korakom uzela napredovati. Liečnik je bio gotovo 
uvjeren, da se katastrofa približuje. Pripisivaše to u prvom 
redu prehladi, koju si je Lazar navukao one noći, u 
drugome redu pak silnoj uzrujanosti, koja je bolestnikom 
vladala. Čovjek je bio neprestance razmahan. Neki silni 
nemir mučio ga neprekidno. Lako se razsrdio i zašto 
god opet tronuo. Duševno razpoloženje uviek se mie- 
njalo. Sad bi bio turoban i zlovoljan, a sad opet veseo 
i posve zadovoljan. Ovoj je duševnoj razigranosti odgo- 
varalo i tjelesno stanje. Jednako se temperatura tiela 
brzo i nenadano mienjala. Bilo je pravilo u pravome 
smislu rieči skokove. Čas je burno tuklo, da su se udarci 
težko mogli brojiti, čas opet k6 da je sasvim prestalo. 
U taki trenut gotovo bi mu se maglilo pred očima.- 
Doktor je sudio iz (toga, da su hektične groznice učestale 
i upozorio je gospodju Radičku, da se najgoremu može 
nadati. Dobra žena bude upravo uništena. Makar da je 
odavna predvidjala nesreću, sad je ipak izjava doktorova 
do skrajnosti porazi. Napokon — neka nada drži se i 
u najočajnijim zgodama i prigodama, osobito kad se 
tiče čovjeka draga i mila. Ona ga je držala gotovo za 
sina svoga. Bila je istina tek kakih osam godina starija 

od njega, ali — kad je ona u kuću došla, bio je Lazar 
još dječarac. Tako je došla u priliku, da se još odgojem 
njegovim bavila. Izgubivši muža preniela je svu brigu 
i sav svoj mar na Lazara. Mnogim i mnogim oskudicama 
rado se podvrgla, samo da može laglje slati njemu no- 
vaca, dok je učio po sveučilištima. I s toga si je sada 
često spočitavala, da je tako radila, jer — umovala | 
je ona: — da nije toliko po školama bio i previše učio, 
bio bi se možda spasao ! 

— I ne možete ništa učiniti? Oh — doktore — 
oh doktore — dajte — dajte pomozite! — vapijaše bolno 
prema liečniku. Kad se ovaj izmakne, bijaše joj kano 
da se sve s njom okreće. Saša je nadje sakritu u sobi 
služinskoj. Tu je čučila u kutu, lice rivala u zgužvanu 
preda se pregaču, i duboki uzdasi — gotovo vapaji — 
kidahu joj se neprestano iz grudiju. Saša morade takodjer 
silno zaplakati. I njoj je Lazar sa svojom dobrotom i 
sa svojim umom bio omilio. Ona sada ozbiljno i svečano 
odluči, da će više brige imati za bolestnika, da će ga 
dvoriti i sve mu po volji činiti. Silno milosrdje zavlada 
njom. Tajeći se od sestre zavjetova se tiho — tiho pred 
sličicom Bogorodičinom, da će izraditi krasan sag domaćoj 
crkvi i pješke hodočastiti u Bistricu, ako Lazar ozdravi. 
Ujedno se pred sv. slikom zavjeri, da če se svoje odluke, 
da dvori bolestnika, čvrsto držati. Spočitavala si, da je 
dotle za bolestnika premalo marila. Pa i jest — njoj 
mladoj pustopašnoj težko je bilo i gotovo zadušljivo i 
strahotno u sobi njegovoj. Čisto da se plašila od njego- 
vih duboko upalih očiju i od kratkoga mu disanja. Zato 
se dosada uviek morala siliti, da dulje ostaje kod njega, 
kako je on nekoliko puta čedno i nekako strašljivo bio 
zamolio. Boljelo ju sada to i stidila se, da ga je toliko- 
puta ostavljala sama samcata. 

Od toga dana posve je radila prema svojoj odluci. 
Svako jutro, poslije kako bi bolestnik s pomoču šogorice 
ustao iz kreveta i sjeo u svoj naslonjač, odmah bi Saša 
došla k njemu i ostajala po cio dan. Davaše mu liekove, 
pomagaše mu kod inhalacije, vodijaše ga po sobi, da se 
sprodje, ljubko ga sileći uz to, da se jače na nju 
nasloni, jer on tek da je se doticaše. Čitala mu je iz 
najdražih knjiga, a jer je izvanredno ljubio glazbu, 
dade u njegovu sobu prenieti glasovir i tu bi mu sate 
i sate izvadjala najmilije komade. Da ne bude u vrieme 
blagovanja sam, nagovori sestru, da je odsad odredila, 
da se objeduje i večerava u njegovoj sobi. 

Lazar je bio s toga čisto blažen. Ta on ljubljaše Sašu 
od prvoga dana. Njezina mila mlada pojava posve ga 
občarala. Sve one slike, što mu je požudna mašta stva- ' 
rala o ljepoti ženskoj, sve uspomene o ikada vidjenom 
a liepome, kano da su u pogledu na nju oživljivale u 
duši njegovoj. Njezina slika jednako lebdijaše pred duhom, 
njegovim i u srcu jednako mu ključala želja, da je po- 
ljubi, da je se dotakne — ah — da je svojom nazove. 
Bilo je tako već od od prve noći. Videći je, kako je 
s njim ljubazna i dobra, kako to još ni jedna žena 
s njim ne bijaše, on je gotovo osjećao nešto kano nadu. 
Dašto pomišljajući onda na svoju bolest njega se hva- 
taše očaj i priznavao je sam sebi, kako je nemoguće, 
da se djevojka u njega zaljubi. Kad uz to Saša 
nije toliko često dolazila k njemu, kako on željaše, još 
je više sumnjao u sreću svoju. I tako jednako kolebaše. 
Neprestance se trzao medju svojim čeznućem, sliepom 
nadom i medju očajem i šaputom razbora, koji mu svje- 
tovaše, da se svega odrekne. Ovo stanje činilo je 
njega ovakova, da je liečnik onako govorio gospodji 
Radićki. 

Kad je dakle Saša poslije doktorove izjave učestala 
ga svojim posjetima, šta više, kad je gotavo sve 
vieme kod njega bivala i bila pravi angjeo za njega 
— onda nije bilo granica njegovoj sreći. Njezina blizina 
sama po sebi godila_mu je i on je uživao od nje, po- 
žudno uvlačeći u se cijelu joj pojavu i svaki joj mig 
i svaki kret i svaku rieč. Istom pak dobrota i saučešće, 
kojim ga susretaše i dvoraše, činjahu ga blaženim. 
Kojiput tek što nije blagoslivao svoju bolest, koja mu je 
take sreće donesla. Dakako višeputa, kad bi mu u tielu 
teže i mučnije bivalo, proklinjao je tu strašnu bolest i 
želio smrt, no — trebalo je istom, da ga Saša pogleda 
i da rekne koju dobru veselu rieč, on bi opet strpljeno 
boli i težke misli podnašao pa se opajao milotom njezine 
prikaze i njezine blizine. 

Što je dulje trajalo ovo vrieme, to je bolestniku 
nekako bolje bivalo. On se na očigled oporavljao. Groz- 
nic4 s večera gotovo nestalo, mučile su ga tek iz jutra. 
Isto nije se noću toliko znojio. U njega samoga stala 
svitati nada. I kako je prije bio dosta nehajan sprem 
liečnikovih propisa te uzimao liekove tek da udovolji 
šogoricu i da si bolove oslabi, sad je sam najbrižljivije 
pazio, da sve učini, što je liečnik rekao. Ta — za prvo 
uzimaše liekove većinom iz Sašine ruke, a drugo, on je 
sada želio živjeti — živjeti — živjeti! Ta — Sašinoj 
se ljubavi nadao i tim da će ipak postignuti onu sreću, za 
kojom je od mladosti toli žedno čeznuo. Ovo blagoslovno 


djelovanje Sašine blizine učini, da se i sestra i doktor ne. 


opirahu tome. Liečnik je istina Sašu upozorio, neka se 
čuva, jer su tuberkuli prenosni i izbroji joj sve, na što 
. imade paziti. No — ona se tek nasmije. U istinu nije 
se plašila pogibli u svojoj mladoj bezbrižnosti, a osim 
toga zavladao njom neki entuzijazam milosrdja i dobra 

djela — a napokon i sam bolestnik bio joj svakim danom 

miliji i draži. 

. + Jednoga dana dodje doktor Maslinović baš u čas, 
kad je Lazar objedovao. Saša je bila kod njega i — 
više od medjusobne šale hranila ga. Da kuša, nije li 
prevruća juha, uzela je ona prvu žlicu, tako i kod dru- 
goga jela, — dapače uzela je i poslije bolestnika viljušku 
u usta i onda se obrisala u istu salvetku. 

— Što radite za Boga? — kliknu liečnik i bio je 
sav blied u licu te skočio sa svoga mjesta. 

Djevojka porumeni i pogleda zadivljeno doktora. 

— Pa što? Tako mi uviek radimo, odvrati onda, 
ne mogavši još uviek sakriti svoje zbunjenosti. U glasu 
doktorovu bilo je toliko brige, toliko nečesa neobična, da 
je bila posve uzbudjena. U jedan čas kano da je nešto 
pogodila. Nešto joj u nutrašnjosti govoraše, da taj uzklik 
ne bijaše tek zabrinutost liečnikova niti tek izljev oprez- 
nosti. Ona morade izaći iz sobe, ma da nije znala, zašto 
tako čini. I nije se usudila, da bude kod doktorova 
odlazka. 

No sada je liečnik udesio svoje posjete tako, da je 
uvjek ili barem redovno prisutan bio ma kojemu obroku 
blagovanja. 

— Vi ne činite više onako — zar ne? — rečejoj 
jednoč kod odlazka, kad ga je mu) sestre izpratila. 
Kod toga mu je glas drktao. 

— Ne — ili da Vam pravo kažem — kojiput da, 
— siromah Lazar voli jesti, ako ja s njim jedem. Vi- 
šeputa ga samo tako mogu skloniti, da uzme štogod. 

— Al Vi ne smijete. To je gotova pogibao. e 
mislite Vi? Obećajte mi, da ne ćete više nikada, i 
on joj pruži ruku. 

— Zar Vam je toliko stalo do toga? — koketljivo 
odvrati Saša. 

> — Kako ne za Boga — ta možete od njega primiti 
bolest. | *oa 
— No — pa? — Bar ću mlada umneti ! 
— Ha — ha — ha! To Vi samo tako! Ja Vas 
molim tek, ne činite više. — Molim Vas. 


Saša mu pruži ruku — i on bude u široku licu 
dosta tvrdih crta nekako sav mekan te se brzo prigne 
i letimice joj poljubi ruku. A onda otrči dolje k svojoj 
kočijici. Saši toga dana nije više i ovaj razgovor i ovaj 
neobični izraz u doktorovu licu iz pameti izašao. Na 
ruci k6 da je na večer još osjećala cjelov. Kod bolestnika 
bijaše raztresena i nikako nije mogla zapasti u svoje 
obično drago čavrljanje, s kojim je inače Lazara u to- 
liko i zabavljala i začaravala. Najzad je sjela ka glaso- 
viru i uzela izvadjati neku Šumanovu pjesmu. Divno je 
odigrala. Lazar zapadne u silni entuzijazam, i tako nije 
spazio njeno raztreseno u daljinu poziruće lice. 

Od poslije toga dogadjaja pratila je gotovo svaki 
dan doktora kod odlazka i svaki dan se kakav takav 
razgovor medju njima razpleo. Sama je opazila neku 
promjenu u svome obćenju i postupanju sa bolestnikom. 
Spočitavaše si to. Mučila ju gotovo savjest. I mlada kako 
je bila, ona se čisto tužila sa vjerolomstva. Akoprem 
prije nikada nije pomislila na ljubav za Lazara, sad joj 
dodje sumnja, nije li ona tako dobra i požrtvovna spram 
njega bila iz ljubavi? Da — da — takom ljubavi doka- 
zala bi, da se ne zaljubljuje u vanjštinu i u pogodnosti 
dobre udaje, kako to obično djevojke čine, ona bi svojom 
ljubavi pokazala, da zbilja idealno osjeća. No ma što 
smišljala i ma kako se uvjeravala, lik doktorov jednako 
joj lebdio pred očima i sprečavao joj, da bude s bo- 
lestnikom onakova, kako je htjela da bude. Od sada se 
i pomno čuvala, da jede s njim zajedno istom žlicom. 

A nije tako iz bojazni i a radila, tek joj je drago 
bilo, da radi po volji njegovoj — doktorovoj. 


Bolestnik svega toga nije opažao. On je sav ugrez- 
nuo u silne gorostasne osjećaje ljubavi. Sve sanje iz 
prvih dana mladosti opet su oživjele i sva ova duga 
mnogogodišnja strast sad se tek pravo razvila i razši- 
rila, kad je osjećao za biće, koje mu je dobro i koje ga 
usrećuje svojom blizinom i svojom sućuti. Za to u ko- 
liko opažaše promjenu u Saše, on je bio gotov, da to 
tumači sebi na hasnu. Sad je želja za životom jače no 
igda prije izbila, i ta_mu je želja povraćala izgubljenu 
gotovo već energiju. Tek se nije usudio, da se izjavi. 
Plaha mu duša zazirala od toga. U najdubljoj dubini 
ipak je kojiput zavrtio i grizao crv sumnje. ,Kako će 
mene — ta nije moguće — pak i čemu?“ — I utaki 
čas protrnuo bi od boli srca, no odmah se utješio, da je 
idealnoj duši — mladoj djevojačkoj duši — i taka ljubav 
moguća. ,— Pa da me uzme, i onda — od tuge za 
mnom brzo da me sliedi!“ — šaptao mu egoizam prave 
silne ljubavi mužkaračke. 


I tu ga je ljubomor stao mučiti. Pomisao, da bi 
Saša i u slučaju povoljnom po njega ipak još poslije 
mogla drugoga koga uzeti, — bijaše mu strašna. Ta 
— već je sada bio ljubomoran na svaki cvietak, što 
ga djevojka milovaše, bio je ljubomoran na sestru joj, 
bio je ljubomoran na svaki časak, što ga djevojka dalje 
od njega sprovadjaše. Za čudo na doktora nije bio lju- 
bomoran. Dašto — brojio je trenuti, što ih Saša sprovodi 
s doktorom, no opet — nikada mu ne dodje misao, da 
bi mu baš doktor mogao oteti Sašu. Tako ga je držao 
nesposobna za ljubav. No kad je jednoga dana mjesto 
Maslinovića došao stari kupalištni liečnik, bilo mu je 
ipak milo. Saša naprotiv probliedi. 

— A gdje je naš doktor ? — pitaše bezazleno. Starac 
odvrati, da je doktor Maslinović nekud odputovao na 
četrnaest dana a dotle da će ga on zamjenjivati kod 
bolestnika. Lazo je bio posve zadovoljan s tim. Saša pak 
zapadne u silni nemir. Čas je zasjajila u duši njenoj, 
neka svjetlost i radost, čas opet bude silno tužna i mučio 
je strah. Najzad — treči il četvrti dan silno je čeznula, 
da se doktor povrati. Svud joj bijaše prazno, sve joj 
nešto falilo. Gotovo da je u obrazima upala i postala 
bljedja. Neizrečeno polagano odmicahu joj se dani. Da 
si olakša, udaraše gotovo cieli dan po klaviru. Lazo je 
bio od toga sav sretan 

Deseti dan došao doktor. Saša je bila baš u vrtu, 
kad je spazila jednoprežna kolica, kako staju pred 
dvorcem i visoko se snažno tielo doktorovo iz njih prti. 
Veselo pojuri prema dvorištu i iz daleka dovikne doktoru : 
»Dobro jutro!“ — I njegovo je široko lice sjalo od ga- 
dovoljstva. Okrene se k njoj i baci uzde od sebe te 
ravno pokroči k djevojci. 

— Dakle ipak jednoč dodjoste? A molim Vas, gdje 
bijaste ? I ode taj čovjek i ne kaže ništa, — rekne mu 
Saša, dok je on htio da joj poljubi ruku. 

— Bio sam kod kuće — kod majke. Imao sam 
posla, — a u jedared bude inače sasma sigurni doktor 
nekako smeten. — Dobro da upravo Vas prvu nadjoh 
— uzme dalje, još uviek zbunjeno. — Znadete li, po što 
sam išao kući? — Ajd'mo u vrt. 

— Odkuda da ja znadem! — odvrati mu ona idući 
za njim k vratašcima vrta. | 

— Rado bih se ženiti, — pa sam išao kući k ma- 
teri, da se dogovorim i da sve potrebne izprave nabavim. 

— Vi se ženite? — zadivljeno, no i taj mah odmah 
prestrašeno klikne Saša. 


| 2 i di > rs tl e riki I ve. ZA 0 it 

— No da — namjeravam. Ah — što ću tu okolišati, 


— ja Vam ne znam govoriti i odkrivati ljubavi. Niesam 
imao vremena, da se tome naučim. No — Sašo — ja 
bih želio, da mi Vi budete ženom! 

— Ja? — još više zadivljeno klikne djevojka i i 
stane baš pred sjenicom jorgovana. — Ja dakle? — 
— Zbilja? — i zbunjeni i veseli i zasramljeni smiešak 
zasjao cielim divnim licem, koje je do čela zacrvenilo. 
— Al kako to? — nastavi još uviek zbunjena. 

— Ta — želim tako — dakle ako hoćete, da kažem 
ja Vas ljubim! — A hoćete li Vi? 

— Ja? — i zastidjeno sakrije glavicu u obje ruke. 
I plač i smieh u isti čas provališe iz grudiju. — Pitajte 
sestru! — izmuca onda nekako. 

— Ne uzimljem ja sestre, no Vas! 

— Ah — što se mene tiče! — i blažena sakrije 
lice u njegova široka prsa. On se tek nježno dodirne 


ustima kose joj i onda je primi za ruku i tako podjoše | 


tražiti sestru. 

Gospodja Radičćka nije od sreće i zadovoljstva znala, 

kud bi se djela, kad joj je doktor sve izpričao. 

= — Dakako — dakako! Mlada je još — ali i ja 
se mlada udadoh. — Dakako — dakako! — klicaše 
jednako. I ne misleći ni na što više odjuri ravno k 
Lazaru. 

— Dakle imademo u kući prosca. Dapače zaruke! 
Pomisli — doktor i Saša — sporazumjeli se. Baš sam 
sretna! — i Bog zna kako dugo i što još sve ne bi bila 
dobra žena izbajala, da nije zamietila, kako Lazar u 
svome naslonjaču na uznak pada, kako zatvara oči i u 
žutome i bliedome licu još više žut i još više blied biva. 

— Za Boga! — klikne prestrašeno gospodja Ra- 
dička. Taj čas pokaže se na vratima doktor sa Sašom. 
Niesu još ništa znali, no Saša nekim instinktivnim po- 

gadjanjem i nježnošću duše pusti poEKIOva Jo: i 
odloži je od pasa. 
— Što je? — pitaše doktor zabrinuto, videći bo- 
lestnika u bezsvjestici. 

Gospodja Radička ieoejedii mu, što se zbilo. 

— Oh — što ste mu išli govoriti! On je ljubljaše, 
dakako — on je ljubljaše! — krikne doktor i pobiti 
.k bolestniku. ' 

Saša probliedi. Bude joj strašno težko. Prvij joj korak 
k blaženstvu ljubavi bude zastrt dugom — dugom sjenom. 

I ona radost — ona velika radost, da ljubi, koja 
joj malo prije izpunjaše svu dušu, sad je morala mjesto 
ustupiti silnoj tuzi, sastavljenoj od sućuti, od sumnje — 
od straha za život bolestnikov. Tek jedan čas pošlo je 
doktoru za rukom, da joj kod objeda izmami bezbrižni 
veseli smieh i da joj odvrati misli od biednoga Lazara. 

Kad je doktor otišao, bude joj još teže. Ona se 
krivila s izdajstva, plakala je i držala se ubicom siro- 
mašunog Lazara: 

»Bila sam s njim dobra, — zaljubio se u mene — 
jednako sam kod njega boravila, — tajila sam pred njim 
svoje osjećaje za doktora, — oh — ja sam griešna — 
ja sam Kriva!“ — govoraše sama sebi i nije smjela 
k njemu ići u sobu. 

Lazaru medjutim bivalo sve gore. Na večer je bio 
tako slab, da su ga morali u krevet prenieti. Groznica 
nije više. ni prestala. Doktor je došao drugo jutro rano 
i konstatovao, da je nastupila nagla sušica u najvećem 
stepenu. . 

— Dakle — doktore — ja čestitam! — uzme slabim 
glasom i pruži prama Maslinoviću desnicu. — Meni se 
čini — mi izmienismo naše nazore o ljubavi. 

— Pustite — prijatelju — sve take razgovore i sve 
take misli. Sve Vas to uzrujava — nepotrebno uzrujava. 


92 


— Ah — sada — što mi je sada još! — i biedni 
čovjek zaplače gorko, da je suza za suzom potekla niz 
obraze i da je jecao kao nejako diete. — Zašto su još 
i ove obsjene bile? Na smrt bolestan bez izlaza iz te 
nevolje, — naružen od bolesti, — i sve to ništa ne čini : 
— ova glupa sila prirodna, ova ljubav -— još mi mira 
ne daje, — još mi se u dušu uvukla — još, — a tielo 
je takovo, da ljubiti ne može niti smije! — Zašto? — 
Daje mi u jedan mah i tu svoju ljubav, njoj jedinoj 
koristnu, i napuni mi pluća tuberkulama! Zašto? 

— Zašto? — e moj gospodine! Nije u obće vriedno 
stavljati ovo pitanje, da li ga Vi sad stavljali na pri- 
rodu ili na ono u životu našem, što je na vlas slično 
staromu udesu. No — molim Vas, umirite se. 

Ali bolestnik se nije umirio. Tielo mu ništili tuberkuli, 
a dušu bol i jad s nesretne ljubavi. I ljubomor — i 
tuga s izgubljenih nada — i neuslišano čeznuće — sve 
mu to hujilo i brujilo nutarnjošću i lomilo mu dušu. 

Četrnaest dana kasnije ležao je na odru. I sad mu 
još nije s lica izčezla bol. 


* 
* * 


Dugo je trajalo, dok je mogao doktor sa Sašom 
zapodjenuti rieč o svojim zarukama. Kad bi istom što 
iz. daleka natuknuo, ona bi ga bolnim suznim pogledom 
zamolila, da prestane. Najposlije pć godine kasnije či- 
nilo se, kao da se prilično umirila. Sestra joj bila sva 
sretna s toga. Jednog zimskog dana sjedio je kod njih 
kao obično doktor. Saša nije više imala na sebi svoje 
crno odielo. Bila je predivne volje. Ljubav za -svoga 
zaručnika činjaše je presretnom. Ove večeri htjela je da 
ga iznenadi, pa se osobito koketno odjenula. — Met- 
nula je na se istu odjeću, koju je imala, kad se ono u 
vrtu izjaviše. 

Doktor nije odmah pogodio njezinu namjeru, tek 
mu je zapelo za oči, da je Saša mnogo slabija no što 
je u ljetu bila. Odjeća joj u rukavima i na prsima mnogo 
šira bila. Videći je veselu, kako dugo — dugo već nija 
bila, on se dosjeti, da bi zgodno bilo opet štogod na- 
pomenuti glede svojih zaruka i možda — dan svatova 
opredieliti. 

— Sašo — bih li smio danas nešto kazati? — i 
prigne se glavom k njoj. 

— Vi pitate? Ah — kakav ste zaboravan! Zar ne 
prepoznajete odjeće? kako sretna bijah onaj čas! 

— Dakle — ja želim, da mi kažete, kad se mogu 
nadati, da mi bude dozvoljeno misliti na vjenčani dan? 

— Ljubite li me jošte? — i ona zaplače u ruke 
te se privine k njemu. 

Gospodja Radička izadje iz sobe. Doktor pitajući 
tek ,kada — kada?“ — privine djevojku k sebi i 
poljubi je. Prvi njihov cjelov! 

Saša, se silno od toga uzbuni. Sladko čuvstvo i vruća 
strast postruje joj tielom. Ona drktaše. U jedared osjeti 
neku ne preveliku bol u grudima. Morala se izkašljati. 
Bacila je krv. Doktor prestrašeno uzme džepni rubac i 
stavi joj ga pred usta. Bijaše mu strašno. U jednoj mu 
sekundi hiljadu kobnih slutnja projuri glavom. | 

— Ah — nije ništa! — i ona se ljubko nasmieši 
i ovije biele laktove oko čvrstoga mu vrata. 

Nekoliko sati kasnije sjedio je doktor u svojoj sobi. 
Pred njim bijaše sitnozor. Pokraj sitnozora ležaže okr- 
vavljeni rubac. Doktor držaže u ruci četverouglasto sta- 
kalce, polito glicerinom, i nastojaše, da metne na nj ko- 
madiće, sastrugane iz krvavih mjesta na rubcu. No — 
ruka mu drktaše. Tad se svlada. Bio je sada samo uče- 
njak, kojiiztražuje. Kad je preparat bio gotov, stavi ga 

pod sitnozor i gledaše na leću. Dugo je gledao, — dva 
tri puta ponovio je preparate. 

— Jest — jest — to su bacili! — rekne: sam sebi 
odlučno i čvrsto, kao da nije najstrašniju osudu sam 
sebi izrekao. I samo časak još mogaše ostati hladni 
učenjak. Onda provali čuvstvo — i on prebacivši gla- 
vom pređ njim stojeći sitnozor zapadne u muklo težko 
-jecanje. Silni jaki čovjek tresao se od muke i plača 
kano nejako diete. Kad je prva navala boli jenjala, onda 
gi i on stavljao pitanja poput pokojnoga Lazara. Nije 
ga njegov moderni učenjački racionalizam od toga 
obranio. 

— Moram joj se diviti — toj bezsvjestnoj prirodi, 
kojom je genijalnošću uredila, da svoju želju i volju 
stvaranja izvadja. Tek dodir je dovoljan, pa joj njezin 
mili bacil nadje novu domovinu. Kojom ga je bujnosti 
nadielila! Što je briga, da si tim ine pojedine stvorove 
uništuje. Bacil il čovjek — sve joj je jednako vriedno. 
Prosta gljivica — i biće, koje osjeća i ćuti. Koliko glu- 
posti u tome! Genijalna si i glupa si, prirodo, u isti 
mah! Jer inače — kako bi taka bila i zašto? 

Ah — on je strašno trpio, a znanost njegova nije 
mu utjehe davala. Možebit bi bio s većom sigurnosti 
uzeo u ruke Predohlovu ,Poviest tuberkula“ i pustio 
je iz ruke s većom nadom, da se je sjetio stare — 
stare jedne knjižice, koju mu je majka ostavila, i na 
kojoj je u sredini kožnih korica utisnut bio zlatni 


križ! — 


Oce mu puklo. 


(Poviest jednoga sela.) 
1 


WE“ godina poslije, što mi je nesretni drug moj 
Pero kazivao poviest biedne Naje, zapao sam od 
slučaja u Najino selo. I preko volje zadržim se u bliž- 
njoj okolici dulje, no što sam u prvi kraj bio mislio. 
Kraj mi se veoma svidjao. Ubava brdovita okolica sa 
prostranim dolinama, gustim šumama, bistrom vodom, 
posve me osvojila. Omilio mi takodjer puk sa svojom 
liepom nošnjom, još ljepšim govorom, sa svojima drev- 
nim običajima i svojom gostoljubivošću. A najviše mo- 
rao sam se diviti ljepoti žena, kojih plemenito držanje 
u dugim bielim skutima izazivaše uviek u meni spomen 
na Dorć-ove biblijske slike. Pa i zbilja — odličnom 
ljepotom lica, plemenitim stasom i slikovitom svojom 
nošnjom čisto začaravahu čovjeka. Podsjećahu gotovo u 
pojavi svojoj na vrući bajni iztok ili opet na pravilne 
ljepote klasičnoga svieta. Niesam skoro vidio tako 


krasnih žena — po gotovo ne u seljačkom svietu. No 
— nije sada o tome govora. 
Tu u Najinu selu, il kako mu ime — u Radosav- 


cima, upoznam se s Timotijom Todorovičem, čovjekom 
kojega nikada ne zaboravih. Bilo je to odmah prve 
večeri. Usred sela stajaše mu kuća zidanica, liepo 
uredjena i čisto okrečana. Pred kućom spazim zasadjen 


s 

drvored platana, a nuz dvorište do suša dizala se bielo 
i zeleno oličena ograda. 

Preko stupića ograde vidjelo se u dvorište, koje je 
u dielu pred kućom bilo zasadjeno svakakim divnim 


.eviećem. I redovi se oleandara opažali. Zanimalo me, 


kako usred toga sela eto u jedared take kuće s takom 
gospodskom uredbom i čistoćom gradskih zaselaka. Čisto 
sam pak u čudu bio, kad mi oko spazi medju cviećem 
dapače neku grčku mitologijsku figuru. 

— Tražite 1 Vi koga? — progovori mi u to netko 
pokraj mene. Obazrem se i preda mnom stajaše krasna 
posve još mlada: djevojka, visoka u tielu i garava u 
licu, odjevena na gradsku ali ukusnom jednostavnosti. 
Krupne crne oči više obiestno no znalično počivahu na 
meni. Poklonim joj se i izpričam se, govoreći istom 
štogod. 

— Mislila sam, da hoćete k otcu. Pa izvolite, — 


. njemu će biti za cielo osobito milo. 


Ni sam ne znam, što odvratih i što mišljah, tek 
znadem, da sam za čas išao uzporedo s liepom djevoj- 
kom po dvorištu, a onda po vrtu, dok najzad nadjo- 
smo otca. 

Sjedio je on u vrtnoj sjenici, pušeći iz duga či- 
buka i čitajuči iz neke debele knjižice, uvezane u žutu 
kožu. Bijaše to čovjek starac, duge siede kose i isto 
take brade. Imao je na sebi ljetno platneno odielo, široko 
i dugo. U prvi mah mišljah, da je svećenik. Lice mu 
je imalo zbilja nešto od tipa, kojim se odlikuje svećenstvo 
pravoslavne crkve. Neku apostolsku blagost nosile su crte 
lica u sebi, a odlikovahu se pravilnošću, mirom i zdra- 
vljem, ma da niesu obrazi bili precrveni i suviše izhra- 
njeni. Tek mu je kćerka rekla, da je neki strani gospodin 
došao, a on već skočio od klupe i ljubazno me primio 
prije no što sam rekao, tko sam i što sam. 

Nije trajalo p6 sata, a meni je već bilo, kano da 
sam kod kuće i kao da se razgovaram sa davnim znan- 
cem. Bio je to čovjek _uman i naobražen, pun puncat 
znanja i mnogoga čitanja i mnogih misli, kako to samo 
seoska samoća dopušta čovjeku. Bavio se gospodareći 
na svom ne premalenom posjedu. Rodio se u ovom selu, 
a otac mu bijaše ovdje nekoč i parohom. I on bijaše od- 
. redjen, da uči za svećenika — dapače za kalugjera. | 
Zato je učio takodjer pravo. No — u tome ga zatekla 
godina četrdesetosma. I on mjesto da se zaredi, pohrli 
pod banov barjak. Kad se rat svršio, nije mu se više 
dalo da poprimi predjašnji cilj, a jer mu je otac namro 
liepu sermiju od blizu stotinu lanaca sa zidanom pro- 
stranom kućom, on ostane u selu i lati se gospodarenja. 
Reče mi, da je tako uradio nešto s toga, što ga je izlaz 
pokreta četrdesetosme silno ozlovoljio, a nešto, jer je 
ljubio to svoje selo, kako ljubi diete svoju majku. 

— Taki sam, što ćete! Možete držati, da sam 
dokazao time neku lienost, eh — al ja opet znadem, 
da nema za mene veće radosti i sladjega užitka, nego 
kad eto — sjedim ovdje pod svojom starom lipom 
tu u vrtu svome, i čitam moga Branka. Eh — slavno 
Vam je to - gospodine moj! S Puškinom govorim : 
»Ja tvoj! —ljublju sej temnij sad, s jego prohladoj 1 evje- 
tami.“ — 

— Dakako — nije više ovdje onako dobro, kako 
je nekoč bilo — ubili su nam selo! — uzme za čas. 
Pa kad sam spomenuo poviest Najinu, onda se starac 
posve dao u jadikovke i stao pripoviedati, kako je sada 
sa selom. Drugi dan još uvjerio sam se, da starac nije 
pretjeravao. | 

»Nova mjera“, t. j. komasacija i segregacija, — 
izpala je po narod, da ne može gore. Svud naokolo 


sela izasio ,spahija“ — vlastelin. Pokraj sela bile su 
Gjalski: Biedne priče. 7 

najbujnije livade i najrodnije njive. Prije mjere bile su 
u najvećem dielu seljačke, — poslije mjere dobio sve 
vlastelin. Seljacima se dalo polje na sat vožnje daleko. 
— Pašnjake su i šume razdielili tako, da su seljaci 
dobili na pašu gole pjeskovite pustače, da im se. u 
račun uzela svaka najmanja krpa tratine u selu, da su 
im za šume dali najvećim dielom one, što ih je vlastelin 
izsjekao ili pak onake, koje su daleko u planini, do 
kojih bi i sam djavo težko došao. Gotovo da izgubiš 
glavu, da onamo podješ po drva, tako su nedohodne 
od zlih putova i gudura. 

Sviet je silno patio. Privikao na svoje lako gospo- 
darenje od prije, nije se nikako mogao snaći u novim 
prilikama. Od tuda bieda još veća. No i ne gledeći na 
sve druge jade, — od same je nove mjere trpio narod 
toliko, da je Bogu plakati. Tek preleti kokoš preko plota 
il izmakne tele iz obora ili preskoči brav ogradu — eto 
ti ga na — mora ravno na vlasteosku zemlju. A tu se 
vječno hvata, strielja, pred oblast sviet vucari i svakako - 
radi. Dužno je već cielo selo na poljskim štetama i 
šumskim kvarovima na hiljade i hiljade vlastelinstvu. 
A opet ne možeš da se ugneš šteti, — tako leži posjed 
vlastelinski. Osim toga bije ih jad i nevolja poradi paše 
i zbog drva. Tu su posve ostavljeni na milost i nemilost 
vlastelinstvu. Moraju od njega kupovati paše, ako hoće 
da drže blago. Isto je i s drvima. Tako se ljudi sve 
više zadužuju kod spahije. Da mogu odplatiti, moraju 
u ljetu u vrieme žetve preuzeti posao kositbe te prije 
no što mogu svoje žito spremiti, moraju na vlastelinsku 
zemlju. Baš kao još u vrieme podaničtva! I kod toga 
svega još — izgleda uviek ovaka prodana i skupo pla- 
ćena paša kano milost ,spahiluka“. Neka je koji seljak 
pao u nemilost kojega biruša il poljara ili neka je kriv. 
kakvoj poljskoj šteti, onda mu se ne da paše, pa ma 

koju svotu nudjao. Tako nije istom jedna kuća, koja 
je morala napustiti timarenje blaga, jer spahija nije 
htio dati paše — a na obćinskom pašnjaku nije se 
marše moglo prehraniti. A proti svemu tome ne možeš 
da se potužiš. Tko što kaže, onaj istom prodje zlo. 
Vlastelinski ljudi odmah javljaju na sud ili na podžu- 
paniju, te čovjek jadnik ni kriv ni dužan mora da pred 
gospodom odgovara kano kaki buntovnik. 

— Ta šta ćete — gospodine moj — uzme živahno 
starac i liepe mu se oči zakriesiše od jada i ljutosti — 
šta čete — i mene su starca vukli već tri puta pred 
sud, bajage da bunim ljude, a sve za to, što sam 
ovdje medju četiri svoja zida rekao, da je gore sada 
no je ikada bilo pod podaničtvom i da je prava grje- 
hota učinjena s ovom novom mjerom. A ovet — zakon 
nije htio, da se narod ubije. Valja da se htjelo pomoći, 
a ne ubiti ljude. — I zatoVam se boje i plaše ljudi gotovo 
već svoje sjene, — nastavljaše starac kod večere, kod 
koje sam morao ostati. — Još je gore sada — od 
kako je preuzeo vrhovnu upravu cieloga spahiluka 
odvjetnik Remaj, onaj isti, koji je nekoč vodio parnicu 
za vlastelinstvo. Pod njim gore — no što je bilo nepo- 
sredno poslije pobune sela. Dao mu spahija svu moć. Mi- 
slilo se naime, da se sviet jednako još opire. Česte poljske 
štete tumačile se kano hotomični upadi. Rekli službenici 
spahiji, da ljudi namjerice tako rade. A Remaj je čo- 
vjek silovit, energičan i pod živu glavu ne trpi nas — 
»jadne Race.“ Odmah prve mjesece počeo je silno pro- 
goniti sve, koji su se kod pobune iztakli. Ni jedan nije 
smio dobiti nit je mogao kupiti ma i jedne slamice od 
vlastelinstva. Koji u najmanjoj sumnji stajahu, one pro- 
ganjaše svakojakim načinom. A svaki najmanji odpor 
— ah što — svaka najnedužnija ali nepoćudna rieč 


dosta mu je, da čini kaznene prijave. Sve to — da 
* 

ljude prestraši, kako je sam priznao. Da bude sigurniji 
u svome poslu, on si je našao posebne ljude, koji mu 
sve dojavljuju. Seljake, koji bi uz njega pristali i proti 
svojim :ljudima svjedočili, nagradjivao bi ili oprostom 
dugovina ili podavanjem najbolje paše ili najmom krčme 
— ma svakako. Nema dana, da ne bi na koga toga u 
selo stigao poziv od suda il oblasti — a sve to tuži 
Remaj. Osim toga utjeruju se svakaki stari dugovi, 
drže se neprestance likvidacije i šumskih šteta i starih 
svakakih podavanja — ah — radi se svašta. 


— A kako i što narod? — upitam ga. 


— E što će jadna raja! Vidi se svakome na licu, 
da je jadan, nezadovoljan — al što će, — sve je pre- 
strašeno — sve se boji. Zahvatio ljude neki očaj — 
neka pustoš u srcu. — I ne tek da se brani i da bar 
u pravu svome ne popušta, — al — ima ih već silesija, 
koji govore, bit će najbolje sve pustiti i s Remajem se 
pogoditi. Napokon vide, — onima ide dobro, koji su 
njegovi. A tako šta kvari duše. — U istinu — dakako 
— svima je zlo. | | 


— Pa zar se posve zaboravila prolita krv? 


— Manite se — ta onaj Nedeljković, što mu spo- 
menuste djevojku — siroticu Naju, — on je danas prvi 
pouzdanik Remajev u selu. A sve to — jer mu je 


Remaj dozvolio, da može krčmu držati. Tako isto mnogi 
drugi. Ah — uviek su ludi bili! Ne bi bila mjera tako 
zlo i naopako po njih izpala, da su tek nešto pametni 
bili. Ali — najprvo, kad se pronio glas, da će biti ko- 
masacija 1 segregacija, niesu htjeli ništa čuti o tom. ,Sve 
je naše — od jednoga kraja do drugoga. Milostivni car 
dao nam je tako godine četrdesetosme.“ I uzalud im 
ja govorah: ,Ljudi božji — nije tako, bit će najbolje, 
da se prije pravde nagodimo. Vlastelin, da ne bude 

parnice i da što prije uredi svoj posjed, rado će 
s nama ugovarati i pustiti nam izbor zemlje.“ I rekao 
sam im, da je tako bilo već u nekojim drugim selima 
vlastelinstva. | 

Ali ne — našli se pametniji ljudi i bolji prijatelji 
puku i učili ga: ,Ne — ne nagadjajte se. Vlastelin ne 
smije tako činiti. Patenti niesu zakon. Ne nagadjajte se!“ 
A mene izvikali izdajicom i podkupljenom , prodanom 
mješinom, te me stavili uz bok domačćemu parohu, bi- 
lježniku i drugim gazdama, koji su po što po to uz 
vlastelina držali, jer _ su znali, da će se kod mjere 
za njih skrbiti, — a za selo ih nije briga. Tako se ja 
još sramote dostao. No — za to koje kako, ali jao i 
naopako, što je od mjere postalo! Parnica trajaše dugo, 
vlastelin je dobije, kako i morade biti, — a za tehničku 
osnovu, izradjenu po njegovu mjerniku, pobrinuo se, 
da je sud odobri. Seljaci su mislili, da će najbolje 
proći, ako nikakvom uredovanju ne prisustvuju. Tako 
su ih naučili mudri im savjetnici. Ja sam opet podigao 
svoj glas. Kažem im: ,—- moji ljudi, sad je gotovo ; bit 
će mjere, tu nije više spasa, — dajte sada barem 
gledajte, da vam bude izmjereno onako, kako je pravo.“ 
Al ne — ne slušaju oni. Ne idu ni blizu, a mjernik 
radi, kako hoće i ono nešto podkupljenih obćinara sve 
prima i odobrava u ime svoje i u ime obćine. I onda 
dodje do katastrofe. I mene su poslije zatvorili, tobož, 
— ja sam ljude bunio i nagovarao na odpor. A nije 
bilo istina, — odgovarao sam ih, kako ih i sada učim, 
neka se ne daju previše — ili bolje — neka se nikako 
ne daju toliko u ruke Remajeve. Predložio sam im, da 
ćemo gdje drugdje uzeti paše il ćemo u glavnome uvesti 
timarenje u štali, samo da ne ovisimo od njegove mi- 
losti, koja nas skupo stoji. Često mora propasti seljaku 
žito na polju, jer mora prije na vlastelinsko polje, samo 

da se rieši duga od paše i da si osigura pašu za buduće 
ljeto. A gdje su još onda — njegove zakupnine! Sviet 


voli starim svojim njivama — pa ih uzimlje barem u 
zakup — i tako mu se gomila dug. Treba sviet da pro- 
mieni način svoga gospodarenja — i onda če moći ži- 


vjeti bar u nekoj neodvisnosti. A briga nas onda za 
vlastelina ! 

— No — gospodine — ja mislim, ipak će najbolje 
biti, ako seljaci sa vlastelinstvom budu živjeli u miru i 
slozi. Napokon jedan je o drugoga vezan. Najbolje je 
prijateljstvo. Onda je lako za one neodklonive sukobe. 

— Da — da! — prekine me živo starac. — Ali 
sve to nije moguče, jer je mjera tako izvedena, da će 
vlastelin uništiti selo, ako mu se ljudi sami još preko 
toga dadu u vlast. Ta — velim Vam — nesretna ova 
paša u njega i ovo zakupljivanje njegovih zemalja ubija 
ljude. Sviet se danomice više zadužuje kod njega. 
Imade na desetke več seljaka, kojima se dao vlastelin 
radi dugova uknjižiti. E — da taj njegov Remaj ima 
poštenih namjera, još bi kako tako bilo, ali se sustavno 
oko toga radi, da selo bude uviek u ovisnosti od vla- 
stelinstva. A to mu. lako ide za rukom. 1 ubit će 
ljude — ubit će ih! A mene to boli — ja ljubim svoje 
selo i svoje ljude. 

Htjedoh ga prekinuti i reći mu, da su to tek nje- 
gove predmnjeve, no rieči su mu glasile tako istinito 
osječane i nešto je u njima bilo, da mu ne mogoh 
protusloviti. 

— Bojim se, da Remaj ide baš za tim, kako će iz 
tih jadnih seljaka da učini svoje naseljenike — težake, 
da uzmogne imati sigurne radne sile, kojih ovdje nema. 
Da — da — gospodine, to je tek moja predmnjeva i 
ja ne tvrdim, da je tako. Sačuvao me Bog! Možda u 
istinu ne ide danas još za tim. S vremenom će doći za 





103 


cielo do toga. Ali danas već mogu tvrditi, da namjerice 
nastoji selo zatrti i ljude što više pod svoju uzdu za- 
pregnuti. Sve to radi, da laglje postizava svoje probitke. | 
Sirotinja gotovo roblje — za sve ga imaš. Zato on za-: 
strašuje, zato ne dopušta, da se itko pomogne bez nje- 
gove pomoći, zato kvari, kupuje i podmićuje ljude. Eh 
— ta upravo je jučer došlo. Kani dvie stvari izvesti. 
I doči će ovih dana ovamo. Pogovara se, da će i sam 
vlastelin doći. 
— A što kani? 

— Želi prvo, da obćina odstupi jedan dio svoje šume. 
Taj je dio još jedini bar nešto vriedan: mlada šuma 
Vlastelin misli, da mu je najzgodnije u njoj da uredi 
ogradjeni zvjerinjak za jelene, sove i divlje svinje. Remaj 
dakle nagovara ljude, da mu šumu odstupe. Najprvo 
im ponudio u zamjenu neki pašnjak. Ljudi naravno 
odmah privoljeli, do paše im jenajviše, a za šumu niesu 
mnogo marili, jer nije oblast dozvolila, da se sad već 
gieče. No Remaj učini račun bez gospodara. Županija 
nije dozvolila zamjene, osim da bude šuma za šumu. 
Dašto — Remaj se brzo snadje. Ponudi sada šumu. No — 
ne pitajte, kakovu, nit pitajte, gdje je. Sad vabi, nagovara, 
zastrašuje ljude, samo da privole. On će tako postići 
dvoje. Imat će zvjerinjak — i ljudi će opet biti bez šume 
Obćinske. — No — slušajte tek drugo! Pusta Gejzahaz 
izvrgnuta je vječnim poplavam. Moraju se prokopi iz- 
vesti, otok brdskih bujica mora dobiti drugi pravac, jer 
se sad sva ta voda sljeva po zemljama Gejzahaza. Iz- 
sušenje postići će se najbrže i najsigurnije, ako se pro- 
kopi izvedu po radosavskim zemljama. Ali — ovako, kako 
Remaj kani, bit će istina za vlastelinstvo najjeftinije, 
no sva pogibao vode svraća se na Radosavce. To svak 
uvidja. No Remaj opet znade sa svojim  ,energič- 
nim“ sistemom da odkloni zapreke i da predobije ljude. 


104 


Zemljišta onih, kojima će prokopi sjeći prostor, plaća silno. 
I tako je sve te posjednike predobio. A druge — e — 
znade on i za to sredstvo! 


— Pa koja mu hasna? Tu su konačno oblasti. Ne 
ide to danas, gospodine, više tako, kako Vi mislite. 

— Ha, ha, ha! — Oblasti! Tako su i prije koma- 
sacije govorili, — sudovi su tu — oblasti su tu! Pa 
— što je bilo? Hm! — Bit će i sada tako. Imade vla- 
stelinstvo načina, da činovnike nauči pameti. I vlastelin 
i Remaj mogućna su gospoda. Eh — nesretni moji Ra- 
dosavci! — i s dugim uzdahom prestane starac. 


Zapade sada u dugu šutnju. U dobroćudnu licu čitao 
sam mu svu silu boli i jada. Pa i zbilja — niz stare 
obraze spustila se suza za suzom i niema težka žalost 
mora da ga je strašno mučila. Čisto da sam osjećao i 
gledao svu onu silnu ljubav i svu onu gorostasnu bol, 
onu crnu brigu, što mu izpunjaše grudi za dragu ro- 
djenu zemlju — za biedno izmučeno mu gniezdo. Najzad 
je bilo i meni posve težko. 


— Nemojte odmah misliti na najgore — uzmem ja, 
da prekinem šutnju. — Ljudi će progledati i ne će pristati. 
— Ah — ne poznajete svieta, ako tako govorite. 
Ta — za volju časovite hasne, za volju svoje koristi, 


za volju kakove lude traljave radosti, zapušta se i u 
velikom svietu u velikim pitanjima prava korist i ob- 
čenita stvar. Kud ne će dakle u jednom selu! Što ćete 
— ta — danas nema nas više no još kojih desetak, da 
se opiremo Remaju. Ostalo sve il je podkupljeno ili za- 
strašeno. Uzdam se još nešto u susjeda svoga Tanasiju 
— pa u dva — u tri jošte. Al i njih+će znat Remaj 
obuzdati. Najzad njemu je malo što sveto! 

Istom što je starac dovršio, začuje se iz vana buka. 
Vikalo se i pravdalo silno. — To je Tanasijin glas! — 

Što to može biti? I Nedeljkovićev glas — i lugara 
Pište. Ah — tu je nekaka vragolija Remajeva, — reče 
starac i potrči napolje. Dugo ga nije bilo natrag. 
kćerka ode za njim u strahu, da mu se što ne dogodi. 
Napolju medju tim vika i buka bivala sve to veća. 
Izadjem i ja, jer sam čuo takodjer glas moga domaćine. 
Dok sam došao na ulicu, utišala se svadja. Timotija do- 
lazio prema meni. — Dakle što je? — upitam ga zna- 
lično. — Ma niesam li Vam rekao, da je Remajevo 
maslo! Ta — odmah sam znao. Eto što je. Došao lugar 
u dvorište Tanasijino, bajagi da traži nekako kradeno 
drvo. Nedeljković — taj nesretnik — svjedoči, da je 
on vidio Tanasiju u šumi — baš u predjelu, gdje je 
bukva nekaka posječena. A Tanasija čovjek pošten, ne 
zalazi nikad u šumu. Zna čovjek, da je nekriv, a tu 
mu dodju kao kakovu lopovu premetati svu kuću i sav 
nared. Kako da se ne razjedi! Bome tjerao lugara iz 
kuće, psovao Nedeljkovića, — hvatao i za kolac, — 
jedva što sam ga primirio. E — izmudrili su to vra- 
govi. Ide varka na svaki način. Nadju li što sumnjiva, 
— onda ga poradi kradje dadu sudu; ne nadju li — 
e onda — daj ga izazovi, daj ga napastuj, da te uvriedi, 
da kaže koju ludu — pa opet daješ ga i sudu i pod- 
županiji. Osim toga može još Nedeljković tužiti za uvredu 
poštenja. Prava sreća, što sam došao. Inače zapade čovjek 
u još gore zlo. I ovako će ga za koji dan zvati pred 
oblast Osvadit će ga — a dotle — e — dotle će Remaj 
sklopiti sa selom nagodu. Sad će svi postati mekši. 

— Pazite, da i Vama zamku ne metnu. 

— Ne bojim se. Oni su mudri — al sam i ja. 
Mene se boje. | 

Treći dan već došao poziv po Tanasiju. Na večer 
se nije vratio kući, a lugar je slavodobitno pripoviedao, 
da ga osudiše na deset dana zatvora i odmah sputaše. 

— E — nije fajde — da se inatiš sa spahijom ! 
— odvraćali seljaci i zakretali jedan za drugim k Ne- 
deljkoviću u krčmu. 

Ja sam pak otišao k Timotiji. Prvo je bilo, da 
mi je javio novosti. 

— Dakle bio danas knez u varošu, i tu je čuo od 
samoga Remaja, da će ovih dana doći sa spahijom, — 
da se nagode. Obećao opet gotovo raj. Nut — mogla 
bi se prevariti gospoda. Sad ću ja medju ljude! 

U starca uljezla grozničava energija. Nije našao 
vremena, da mirno i čestito odvečera. Još iste večeri 
otišao je medju seljake, da ih odgovori .od nagode. 
Kćerka Mileva zamoli me, neka ga pratim. 

— Ako gospodin otac dozvoljava, drage volje! 

— Ajte — ajte. Bit će mi milo — odgovori starac 
sa šeširom na glavi i s dugim svojim čibukom u ruci. 

Prodjosmo od reda cielu ulicu. Svagdje bi pokucao 
na okno i zvao gazdu napolje. No u tom mu je već slabo 
išlo. Većina ljudi bijaše kod Nedeljkovića. Tamo se na 
račun Remajev pilo. Ono nekoliko seljaka, što nadjosmo 
kod kuće, težko se puštalo u razgovor. Psovali su jednako 
s Timotijom na vlastelinstvo; tužili se i jadikovali, no 
kad im je rekao, neka sutra k njemu dodju na dogovor, 
onda spustiše glave, pljunuše sad lievo sad desno, da 
najzad reknu: — Ma — ubio nas i onako. Što ćemo 
sada još? Da još u reštove zapadnemo! 

Sutradan nije bilo ni jednoga kod Timotije. No 
— nije on s toga izgubio volje, osobito, kad je ta- 
kodjer došlo od podžupanije, da se odredjuje ,razprava 
na licu mjesta u svrhu dozvole prokopa.“ Išao je opet 
od kuće do kuće i poučavao ljude, neka nikako ne 
pristanu na Remajeve ponude i neka idu k oblasti. Sa- 
stavio je bio takodjer predstavku, kojom se prosvjeduje 
proti svakomu dogovoru izmedju vlastelina i seljaka te 

kupio podpise na spis. Ni onih, za koje je sigurno mi- 
slio, da će mu podpisati, nije dobio. Bio je gotovo 
očajan. Od ljutine i duševne boli čisto je propao u dva 
tri dana. Kad ne bi sobom vladao, pritisla bi ga neka 
težka sumornost, glas mu je bio slab i vid mu se gubio 
neopredieljeno kuda. Čovjek je užasno trpio. 

» Vidim, kakova pogibija prieti selu i našem imetku, | 
zovem ljude, — sve im kažem, — a oni nit me razu- 
miju nit me sliede! Propast će — propast će! —“ očajno 
vikaše i uzalud se pitaše, što da čini, kako da pomogne 
onima, kojim pomoći treba a ne ištu je. U to se već 
naznači dan, kad će vlastelin stići s Remajem u selo. 
Vlastelinska šumarska kućica čistila se i kitila. Ne- 
deljković je kupio kravu i tele, da ih na dan gospod- 
skoga dolazka zakolje, te je seljacima govorio, da će 
biti pečenja badava, ako se s vlastelinom nagode i liepo 
ga dočekaju; učitelj je učio djecu pozdravne govore i 
pjesmice iz čestitara, a žena šumareva kupila dje- 
 vojke, koje će gospodu dočekati u svečanom ruhu. Bujna 
joj fantazija izmislila čitave redove slavoluka i poredala 
već u duhu ljude i gdje će tko ,presvietloga“ pozdraviti, 
pridržavši dakako sebi najčastnije mjesto. 

Timotija gotovo da pogibe od tuge i jada. I ništa 
nije znao da izmisli, kako bi si pomogao. Išao je po 
vrtu kao izgubljen — posve bez glave. Svaki je čas 
što zaboravio, svaki čas što izgubio, za svaku malenkost 
planuo. Nije pazio, što se radi i jedva se jela doticao. 
Tek je pušio — pušio je silno. Na ulicu ili na prozor 
ni blizu da se primakne. 

— Zar zbilja prave paradu? — pitaše mene. Kad 
mu je knez došao javiti, da će biti seoski sastanak i 
pozvao ga, da dodje, jer će i gospodin ,podžupan“ doći 
sa spahijom, onda uhvati starac u kutu batinu i njom 
na kneza. Jedva mu je izmaks. 

Odredi se, da će se razprava najprije držati na 
kraju sela, u vlastelinskoj maloj lugarskoj kući, što je 
kakih hiljadu koračaja bila pred selom. 

Na dan samoga ročišta bio je starac nekako mir- 
niji. No ipak se odlučim, da ga pratim u lugarsku kuću. 
Na kraju sela moradosmo pod slavoluk, što ga bješe 
šumar iz jelovine dosta ukusno podigao i vlastelinskim 
i narodnim i svakakim drugima — čini mi se — čak 
i turskim barjacima okitio. — Timotija preskoči radje 
grabu, no da prodje izpod slavoluka. Kad stigosmo do 
 lugarske kuće, bili su ondje svi već sakupljeni. Pod 
starim  granatim hrastom bio namješten stol. Tu je 
sjedio gospodin ,podžupan“, — ćelavi dugi plavokosi 
gospodin u lovačkom odielu, uz njega ,spahija“, liep 
mlad čovjek, milovidna no obiestna i ponosna lica. 
Podžupan je čitao, nešto a dotle je spahija čistio svoju 
pušku kožnom krpom. Preko stola prema podžupanu 
stajaše Remaj. Bio je to visok krupan čovjek, okrugle 
glave sa kratko rezanom kosom. Lice mu je bilo koš- 
tunasto i žuto. Male sivo-zelene očice mirno i pozorno 
pogledavahu oko sebe. Kratke je brčiće nosio zafrkane 
visoko k licu, što još više činjaše, da mu je izraz bio 
ohol i tvrd. U ruci držaše ogromnu magjarsku lulu sre- | 
brom okovanu. Odielo mu je bilo moderno:i briž- 
ljivo čisto. 

Kad je podžupan dovršio čitanje, uzme još nešto 
na izust govoriti. No — kao da ga nitko nije razumio. 
Seljaci su ostali tihi kao somovi. Sad uzme Remaj go- 
voriti. Glas mu je bio oporan, naglasak zanosio na tu- 
djinsku. Uzeo je tumačiti iz osnova inžinirskih i čitati 
iz spisa. Razlagao je, kako vlastelinstvo silnu štetu trpi 
od vode, a mora velike, ogromne poreze plaćati, kako je 
dužnost sviju ,na to zvanih faktora“, da se nešto učini. 
On pak misli, da se samo tako učiniti može, kako vla- 

stelinstvo predlaže po svojim osnovama, koje su sači- 
njene od prvih inžinira u Beču i Pešti. Time će pak 
vlastelinstvo još najmanje koristi imati, jer će još više 
basniti narodu odvodnja, pošto će se podneblje i zrak 
popraviti i groznice umanjiti. | 

— Sviet dobro uvidja, da mu je osnova od koristi 
Svi su seljaci za nju. Vlastelinstvo će im platiti svaki 
pedalj zemlje za prokope trostrukom vriednosti. Izvolite, 
gospodine podžupane, da se sami uvjerite, kako pošteno 
plaćamo. Evo — ovdje je izkaz troškova za odkup 
zemljišta. Hiljadu pet stotina forinti dajemo. To se još 
nije ovdje čulo. Al mi dajemo. Dakle, ljudi moji i pri- 
jatelji, recite sada ovdje pred velemožnim gospodinom, 
da ste sporazumni sa vlastelinstvom i zadovoljni s pred- 
loženom osnovom. 


Seljaci stadoše kašljucati, od jedne noge na drugu se 
premještati, pljuvati postrance, no ništa ne reknu. Osta- 
doše tihi kano i prviput. U licu Timotijinu, bliedome 
kao krpa, bila je svaka žilica napeta. Za cielo taj čas 
ne bi bio mogao ni riečce progovoriti. Tek uporno po- 
Ziraše u seljačka lica i pričinjalo mi se, kano da se od 
te šutnje njihove Timotija dobru nada. Neki gotovo 
blagi smiešak zaletio mu se oko usnica, akoprem od pr- 
voga časa njegova dolazka ljudi se ugibali, da mu gle- 
daju u oči. 

U taj par se javi Nedeljković. Naduveno mu cr- 
veno lice i tusto tielo seljaka-krčmara protiskalo se u 
prvi red. Mutne očice podigne do gospode i onda se 
nespretno no duboko pokloni, kao da metaniše. 

— Evala — svietla gospodo — naš milostivi spa- 
hijo — zemaljski otče — ljubim ruke — sluga sam 
ponizan — nut — e nuder — dašto — mi primamo — 
mi smo vjerne sluge. Živjela naša svietla gospoda! Ži- 

vjela! — i on supijan uzme šeširom mahati u zraku. 
Seljaci poviču za njim jednako. Remaj se milostivo na- 
smieši, no uzme rukom davati znak, da se utiša sviet. 

-— Dakle vi ste zadovoljni? — primieti podžupan. 


Na to se javi suhonjavo i cunjavo nekako ,paurče“. 
Suho — suho lice i krezuba usta jedva što mu dopu- 
štahu govoriti. 

— Molim velemožnoga. gospodina — mi smo — 
no jest — što bi inače — mi smo zadovoljni, al — 
neka milostivi spahija dade paše. 

— Ta rekao sam, dragi Marko, — da milostivni 
spahija daje selu na deset godina badava pašu u Gjalti, 
ako svi danas ozdje pred slavnim povjerenstvom podžu- 
panije pristanete na prokope. Dakako — isto valja i za 


šumu — ta znate — za onu zamjenu. Je 1', kneže, tako 
dobro ? | 

— E — dobro, poglavite gospodine! Pitajte i ljude, 
— neka svak kaže, — da ne bude poslije na me 


graje. — Dakle — ljudi, govorite ! 
Nedeljković se prvi javi. Stao vikati — mahati še- 


širom — proturao se do spahije i silom mu ljubio ruke, 
jednako opetujući: — Ta — pristajemo — pristajemo ! 
Kud ne ćemo — ta — govorio sam vam, braćo, da je 


najbolje sa spahijom! Odanle nas samo sunce grije! 

Za njim se svi poveli — i Nedeljković je htio već 
da cielu povorku za sobom povuče u selo, gdje je krava 
na ražnju i rakija na stolu. 


Nu u taj mah skoči k stolu starac Timotija i lupi 
rukom na spise. 

— Ja ne pristajem. Tim PI uništuje se selo. 
Molim , velemožni gospodine — ne dozvolite kopanja il 
što znam ja — kake Vi propise imate — eto samo toliko 
— ja prosvjedujem. 

— Imadete li kakove zemlje onuda, kud će prokop 
teći? — upita ga podžupan. 


— Nemam ondje zemlje — na onome kraju baš, 
— ali u selu sam — obćinar sam, — ja prosvjedujem. 
— Ha — što ćete Vi jedini proti cielome selu? Ta 
— čuli ste, da su svi ljudi sporazumni, — uzme vikati 


na nj Remaj, sav blied i zelen u licu, dok je spahija 
veselo i znalično pitao podžupana, što želi stara ova 
luda. 

Timotija se medjutim nije strašio, on je jednako 
dalje govorio proti osnovi. Seljaci i razumjeli ga i ne 
razumjeli ga — što li, jer u takim slučajima drži se 
naš seljak tajinstveno kano gusta šuma. 

— E — pa dobro! Liep ste prijatelj svome narodu, 
kad mu paše oduzimljete, — baci bajagi istom onako 
Remaj. 

— Oho — gospodaru Time! — javi se Nedeljković. 
Liep ste mi čovjek. Vi dakle proti cielome selu — Vi 
jedan. A što paša naša, koju nam milostivi spahija daje, 
a Vi bi je svojom pameti selu oteli? Zar mislite, da 
smo ludi svi mi — a vi jedan mudrac. Gle — gle. Ne 
dajte ljudi. Kad svi mi, ne smije nit on da se protivi. 
Selo je selo. Mi smo pauri — on i jest i nije. Rodio 
ga pop ovdje — i — onda — nije paur. Ne damo mi 
paše da izgubimo. Je | tako ljudi? —- Tako je — tako 
je! — urlikali ostali, a najviše onaj zgnjureni mali ,paur- 
čić“ Marko, koji je za Timina govora našao dosta vre- 
mena, da se čestito napije iz Nedeljkovićeve čuture, što 
je sobom ponese. : 

No i sad se Timotija nije još predao. Sad je stao i 
na njemački i na magjarski i na latinski zaklinjati go- 
spodu, da se okane te nesretne osnove. Remaj mu se tek 
nasmiešio i namignuo Nedeljkoviću, koji je odnekale 

izvadio još drugu i treću čuturu, pa je baš taj čas nao- 
kolo ljudima nudjao. | 

— Nemojte — nemojte, ljudi, pristati, — voda će 
sama na vaše polje — u vaše selo! Ljudi, poslušajte 
mene, — vapijaše biedni Timotija. 

Skoči Nedeljković pred njega i podigne ruku proti 
njemu. — Nosite se odavle — rekao sam Vam, što selo 
misli. Što kanite ljudi? Zar opet hočete onake nesreće 
na selo navući kano kod mjere, — ja sam izgubio diete 
ondje — gospodine moj! Nosite se, — otidjite i ne bu- 
nite tih ljudi. 

— Neka nas ne buni, — neka otidje, — neka se 
tornja! — uzeo sad i mali pijani suhi Marko vikati, a 
za njim i svi ostali. Timotija probliedio, drktnuo cielim 
tielom i zanihao se, kao da će posrnuti. A _Nedeljković 
sve jače oko njega vikao i zadievao se u njega i turao 
ga. Za njim doteturao i mali Marko, pa i on tako ura- 
dio, a za njim i svi drugi. I jedan čas bio biedni Timotija, 
— sada jadni slomljeni starac, — turan od jednoga do 
drugoga kano kaka kruglja. Uzalud je podžupan vikao 
i ljude zvao na red. Ljudi se pomiešali svi u jedno 
klupko, iz kojega se tek čulo: ,Mi hoćemo paše, — a 
ne ćemo, da nas opet strieljaju !“ 

Priskočim u sredinu i silom izvedem starca iz 
rpe ljudi. | 

— Ajdemo! — rekne mi muklim glasom, — a kad 
smo izašli na cestu, proplače jadnik kano diete. Onda 
se sabere u i jedared će: 

.  — Ne — ne će tako biti! — klikne i pogleda me 
sjajnim očima. — Makar prodao zadnju za božić sprem- 
ljenu pečenicu — ja ne dam. Idem sutra još u Zagreb 
k banu. Dozvat ću inžinire i dokazat ću, da imadem 
pravo! — U taj se par obazrem. Tamo pred lugarevom 

kućom pisali nešto i vidio sam posve razgovietno, kako: 
ge seljaci redaju, da primaju za pero. | 

Idući bliže selu vidjeli smo iz daleka silnu svjetinu 
pred slavolukom. Donosio vjetar takodjer cilik gusala 
odanle. Preko. grabe pred slavolukom pušila se vatra za 
paljenje mužara. 

— Eto — to je u slavu, što ih je dao strieljati, 
išto im kani selo uništiti! — reče gorko starac i popostane 
kao da gleda, kako bi udario drugim kojim pravcem. 
Ali — kud će? Sklonim ga, da idemo napried. na. 


Dodjosmo posve već blizu. Prepoznamo najprije škol- 
sku mladež s kiticom cvieća. Onda se poredao drugi zna- 
lični svjet. S druge strane baš pod slavolukom bielio 
se dugi red svečano odjevenih djevojaka — najprvo 
gradjanski odjevenih a za njima seoskih. Jedna najviša 
drži: u ruci ogromni krasni vienac. Ala je krasna dje- 
vojka! Koja je to? Pogledam bolje i kad bliže dodjem, 
gotovo da mi je srce stalo. Ništa ne rekavši nit pravo: 
na što misleći pograbim starca za rame i hoću da kre- 
nemo natrag. On je dosele jednako u zemlju buljio, no 
sad podigne glavu prema meni i pogleda me u čudu. 
Isti čas netko reče nešto sa glasnim smiehom medju 
svjetinom. Starac segne okom onamo. Taj čas zakrikne 
i biesno pokroči prema redu djevojaka. Prepoznao je — 
u onoj prvoj sa cviećem rodjenu svoju kćer. Bio je to 
bolni, strašni, očajni krik — onda vapaj. I htjede dalje 
odo nje — no strese se, zaniše se kao od omaglice, — 
i pade težko u prah na cestu baš pred slavolukom. Na 
usta mu naleti krv — i cielim tielom zače strašno trzanje. 
Nekolika ćasova još — i on je izdahnuo! 

* 
* o * 

Dvie godine poslije toga bijah opet u Radosavcima. 
Bilo je proljeće, — gadno, čas vruće čas kišovito vrieme. 
A zima prije toga isto bijaše strašna. Dva mjeseca 

Gjalski: Tri biedne priče. 8 

pokrivao je snieg cielu krajinu. Po šumama u brdima još 
se sad nalazilo sniega. Onda zapirila jugovina i s njom 
došla neprestana topla kiša. Po livadama i po nizinama 
sve već bilo pod vodom. Svi se potoci izljevali i iz sviju 
vlastelinskih prokopa šumila i strujila voda, da se na 
sat daleko čula. 

Jedne večeri baš htjedoh da legnem u krevet u 
sobici svojoj kod paroha, kad se u jedared čuje jauk i za- 
pomaganje. Došla u selo voda. I sve je više dolazilo i sve 
je brže rasla, a kiša padala kao iz kabla i već je bila crna 
— crna. Paroh dao u stranu zvoniti. Isto se sjetio i 
zvonar na katoličkoj kapelici. Za čas je bila ulica puna 
ljudi. Strašan kuku lele zaorio se selom. A voda prodi- 
rala već na prozore. Slabe kuće — pletenice i blatuše — 
tresle se i svijale. Trajaše tako do tri sata ; onda je istom 
opet voda padala. Sviet je plakao i jadikovao i proklinjao 
nove prokope. Falio nije niko, — tek prema jutru sjeti 
se neko momče, da je Nedeljkovića s večera vidio posve 
pijana. Podju ga tražiti i nadju ga mrtva — odplavljena 
vodom do staje. Osim ove nesreće porušilo se još oko 
deset kuća Ljudi su bili i ogorčeni i prestrašeni. Tu se 
sjeti netko pokojnoga Timotije. 

— Ah — pravo je govorio — pravo je govorio. 
Sagriešili smo njemu i sebi! — uzme onaj isti mali 
Marko, koji je ono na razpravi sa Nedeljkovićem najviše 
proti njemu vikao. 

I Bog sam zna kako, ali u jedared se poreda ciela 
povorka ljudi i dodje pred erkvu — najprije jednu onda 
drugu i pomoli se za dušu Timinu i da im preko groba 
oprosti. Morao je i paroh otvoriti crkvena vrata i pustiti 
narod unutra i očitati najmilije i najčudotvornije molitve. 
Pa kad je tu bilo svršeno, sviet se dade na groblje i 
zapali na Timinu grobu svieću. 

I paroh i ja gledasmo ih u čudu. Istom kad se tu 
izplakaše, pojuri svatko kući, da gleda biedu i nesreću 
noćašnju. 

Dvie ili tri nedjelje kasnije ubilo je tane iz nepoznate 
puške odvjetnika Remaja, kad se je noću kući vozio ne- 
daleko Radosavaca. Izpustio dušu možda koju stotinu 
koračaja dalje od mjesta, gdje je biedni Timo zaglavio. 
Ubica se nije pronašao. 


je 


Sa sela 


< 


due sam dugo posla kod težaka u vinogradu. Nastala 
i noć, kad se dadoh kući. A bijaše divna sjajna ljetna 
noć. Krenuo sam najduljim putem, tako me je zaniela 
krasota večeri. Sva su brda drktala u titranju mjesečine, 
sa drveća padahu duge tamne sjene, zrakom se točio 
miris Bog zna kakova cvieta i dolje iz grmovlja u lugu 
zvonjela silna pjesma slavuljeva — od gajića izpod bre- 
gova druga, — treća je odgovarala i iz trave sikali 
tanki tanki glasići noćnih kebara. Inače je posvema 
vladala tišina. 

U srce se čovjeku u taki par uvlači i nježnost uspa- 
vane prirode i tajinstvefost njezina polusvjetla i njen 
topli žar. Čisto sam bio uzbudjen i nekako blažen i 
nekako nemiran. Nekolikoputa morao sam stati i gledati 


u nejasnu daljinu — u taj tihi mir — u tu spavajuću 
i ljubeću noć. Mlade sanje kano da se probudile, davno 
zakopane želje kano da su uzkrsle — i ja željah — 


ja čeznuh vruće i silno, a opet ne bih bio znao reći, što 
želim,' što hoću. Tek se opajah ljepotom noći. Tada se 
u jedared zalije u taj noćni tihi sviet snažni glas mlada 
grla. Silnom snagom stane se razliegati u svestranoj tišini. 
Iz početka donosi ga tek jeka gorska i ne da se raz- 
poznati, je li to pjesma il otrgnuti snažni povik. Nu 
onda sve bliže i bliže dolazi — i nema sumnje, pjesma 

je. Silno brodi svježima strujama zraka do mene — i u 
milozvučnom glasu — u dragoj melodiji poznate mi 
pučke pjesme ona me posve savladala — ja uzželim 
biti joj bliže, slušati je dugo — dugo, — te onakav 
uzbudjen potrčim za pjesmom. | 

Visok mlad seljak žurnim korakom bosonog juri 
napried. U ruci drži negdje tek otrgnutu granu i maše 
njom živo po zraku. Okrugli cunjavi šešir sjedi mu gotovo 
na zatiljku i slabi noćni lahor igra mu se kosom po 
čelu. I glavu drži visoko, kanda hoće za glasnom pjes- 
mom svojom u te prozirne lake visine zračne. 


Što je dalje kretao, to mu je korak brži bivao. A 
ja jednako za njim — sve uzastopce. Sama me pjesma 
vabila. I ona kanda je od čeznuća u svojih titrajih drk- 
tala, a rieči joj slavile ljubav. Kad bude na domaku sela, 
promieni momak pjesmu i sad je veselo — obiestno 
zapjevao drugi napjev: | 


pOdpiraj ljubca kamercu, 


Ti znaš moju navadicu . .“ 


zaori snažno i silno iz svega grla. Tamo iz jarka odbijala 
jeka te je bilo nešto veselo i obiestno — gotovo faunsko 
— u tom odgovaranju bregova. 


Momak u to skrene s ceste i uzme pravac k brdu. 
Tamo gore napolak oblivena mjesečinom, napolak zastrta 
gustom sjenom provirivala medju granjem drveća se- 
ljačka kućica. U strani zastrtoj sjenom crveno se žarilo 
uzko, razsvietljeno okno. 


Kad se seljak do pod brieg da će utrnu se 
&vieća. Za malo se čulo od kuće, kako se otvaraju neka 
vrata te netko izlazi napolje. Vidio sam zbilja taj mah 
već kako ms po: mion dvorištu sjena ljudske 
pojave. 

— Aha — gotovo nenavidno reknem sam za se. 
Pogadjao sam, da je uročeni susret dvoje zaljubljenih. 

On se medjutim nešto laganije koracajući uzpinjao 
k brdu. Kakih stotinu koračaja nadje se pred njim žensko 
čeljade. Iz svoga skrovišta za širokim stablom stare ja- 
buke prepoznam u ženskoj — Jagicu, najljepšu se- 
ljačku djevojku ciele okoline. Nešto me zazebe u nutrinji. 
»Gle ona je — a kaka se sveta vazda čini,“ promrmljam 
na zube. 


Momak stane tik do nje, ali niti se rukovaše niti se 
zagrliše niti izljubiše, tek nazvaše Boga i svetu Djevicu. 
On se odmah stao ogledati oko sebe, kuda da se nasloni. 
i kad opazi nedaleko nekaki panj, podje onamo i pod- 
boči se desnom stranom tiela o suho drvo. Djevojka idjaše 
polagano za njim. 

— Koracao sam brzo — rekne momak i stane si 
otirati znoj sa čela, potegnuv dva tri puta rukavom od 
košulje preko lica. Djevojka na to izvadi iz njedara bocu 
i hitro mu je pruži. 

— Eto — daj se malko okriepi — valja da si žedan. 
Bio je otac danas u klieti, pa je donio barilče vina. Ima- 
demo ga još nešto, — reče mu, te se odmah licem odvrne 
na stranu, postavivši se tako pred njega, da je tielom po- 
čivala na jednoj nozi a ruke unakrst složila — no ipak 
tako, da je desnicom sezala do usta i grizkala travu — 
konac — što li. 

Momak prihvati staklenku. Najprvo potrese njom 
nekoliko puta, zatim pridigne k svjetlu, zakima glavom, 
utare vratićem staklenke čvrsto i nekolikoputa ipo nu- 
trašnjoj strani dlana, zatim se izkašlje i izpljune, a onda 
nagne daleko glavu na uznak, prinese bočicu k ustima 
te se za nekoliko vremena nije čulo nego samo njegov 
brzi — žedni ,klok — klok — klok.“ 

— Čula sam te još odanle — daleko — valjda 
si prolazio baš lugom, — uzme djevojka i obrati lice opet 
k njemu, kad je prestao piti i ruku s bocom položio 
na koljena, 

— Pjevao sam, da mi vrieme prodje, — a ilaglje 
je nekako čovjeku usred noći, ako pjeva. Ne će vještice 
blizu — ha, ha, ha. 

— Ah — bilo me baš strah, ne ćeš li udariti suviše 
prema Banovici. Ondje je zaglavio — kako vele starci 
— nekoč nekaki majstor. Zadušile ga vještice gibanicom. 

— E — meni se lje ne će tako šta dogoditi. 

— Šuti — šuti. Da, — niesi li preblizu konjušarima 
došao ? — Ako su te vidjeli — oh ? 

— Niesu. A ma — znam ja, kud mi je ići. Pa da 
i jesu — što me briga? Ne činim nikaka zla. 

— A — znaš — Boga ti — kaki su momci. Ljute 
ge, što ti iz strane župe dolaziš — po me. Mogli bi 
kaku pakost smisliti i učiniti. A večeras je baš Mihalčićev 
Tone na paši. Ono je vragu iz torbe skočilo. 

— Ah — mani se. Jeste li danas u vinogradu svršili ? 

— Tek za kopače moglo je još ostati. Sutra rano 
— morat ću ja i — sestra morat će — da svršimo. 

— Zar se težko kopa? Zemlja tvrda — he? 
Trava bujna! Jest — tako je i u nas. Svagdje se ljudi 
tuže. Oh — al i ja — baš sam se naradio danaske. Iz 
jutra još morao sam tija u goru, da dovezem kolaca, 
što smo ih prošle nedjelje iztesali. Onda smo okopavali 
kukuruz, — zatim kasno još pred večer morao sam na 
potok po vodu. Presahli kod nas studenci. Ni za liek da 
bi u jednome bilo vode. Tako se zadržah. Inače eto mene 
prije ovdje, — a bila je grdna tmina. 

— Mislila sam, ne će te više biti. No — onda opet ' 
mislila sam: — daleko je — treba ipak najmanje dva 
sata, — i čekala sam te. 

— Sto si radila? 

— Prela sam. Smijala mi se mama i sestra, ali neka, 
— dobro — da si došao. 

— Je li mama znala, da ću doći? : 

— Kazivala sam joj. 

— A otac? 

— Ha — njemu niesam. Zašto ? Ljutio bi se. Kaže, 
da nije pravo, što dolaziš tako često a niesi uredio diobe ; 
— veli otac, dok su u kući tvojoj take vječne svadje 
s domari, da meni nije hasne ići onamo. 


— Istina je. I djavo si ga znao, što ta gospoda rade ! 
Bio sam najmanje deset puta već u varošu. Od onda, 
što je inžinir_ mjerio zemlje, “nikad ništa. Da nas zovu 
barem. 

— Ah — da se jednom uredi! Znaš — otac — 
čudan — a svaki tjedan dolazi stari Mihalčić i jednako 
govori, da idem za njegova Tona. 


— Neka se čuva! — plane momak i ravno se iz- 
pruži te trgne šešir s glave. — Ja sam cara služio — 
navikao sam puški, — ubit ću svakoga, koji će da te 
meni otme. Ti si moja — moja i božja. 


— Pst — nemoj Janko — ne ću ja Tona; — volim 
u vodu. Samo tebe hoću, — ne ću ja pogaziti svoje vjere. 
Pustimo to. Reci mi radje, kako je u nedjelju bilo na 
proštenju kod sv. Petra? | 

— Ha — liepo. Čekao sam tebe i tvoje — a vas 
nema. Ljutio sam se s toga, makar me Toljagićev Pavo 
gostio i častio. Poslije pod lipom kod crkve dražila me 
Lončareva Katica, da sam žalostan te se držim kć pura 
u čunu, — a ja — zahuškao, pograbio je oko p4sa, — 
zavrtio njome, — i svi udarili u smieh. 

— Jesi li dugo ostao? — upita ga tek djevojka 
sa smieškom u licu. 

— Dugo. — Pozdravljenje je već davno odzvonilo, 
kad sam kući došao. Oh — da si ti bila ondje ! 
> — Niesam mogla od sestre. U jednoč joj pozlilo — 
— pa sam morala na livadu, da naberem trputca, — i 
skuhali joj to — pa joj istom pod večer pomoglo, — 
ili trputac il — križanje stare Žefe. Tage je po nju 
poslala. 

— Da — čuješ li, Jagice! Onaj ludi Tone — du 
mu — da — taj neka se čuva mene. Zar misli, što ima 
više od mene, da će — oh — ne smijem niti —; jest 
— ti niti da mu jedne dobre kažeš! 

— Ha — ha — ha! Da se svadim s njime? 

— Ne šali se takovim stvarima. Ja ne ću pa ne ću 
— nek ti ne dolazi blizu, ako mu je glava mila. 

— Jesi 1 izpio? Daj, — da uzmem bocu! Kako ti 


o Tonu! Ta — znam ja, što je djevojačka vjera. Samo 
tebe — ah! — Gle — ,kosci“ su već daleko projurili, 
— kasno je. A ti — imaš dva sata hoda. 

— Oh — Jagice — da znaš, kako je meni lako 
sve to, — ja ću i pet sati ići, da te vidim, — i on 


segne za njenom rukom, da je se tek dirne i odmah 
je pusti. 

— Dao Bog i majka Bogorodica, te bismo jednoč 
skupa bili, — daj — daj — skoči opet u varoš poradi 
diobe. Kaži gospodi, da se moraš ženiti. Jesen nije daleko. 

— Tko radje od mene! Ali — gospoda? — Briga 
gospodu za seljačke svatbe, — što hasni da im sve 
kažem? No — kušat ću. Odmah ću sutra skočiti u varoš. 

U to tamo u livadah il u pašnjacih zaori glasni 
snažni povik. U mirnome noćnome zraku moćno odje- 
kivalo i od bregova do četirputa odgovaralo. 

— Ah konjušari, — trgne se nemirno djevojka. 
— Daj — sakrij se, Janko, — oni će za cielo udarit 
ovuda. Vraćaju se kući. Dakako — zora nije daleko. 

Momak posluhne djevojku i potegne se skupa s njom 
u nedaleki grm — tik do jabuke, za kojom stajah. 

Časkom šaptahu nešto, a kad se začulo kopito, posve za- 
muknu. Ona mu je kratila rukom, da pruži glavu iz grmlja: 
Nu sama sliedjaše uporno očima i ušima konjušare. Odanle 
dolazijaše glasni smieh, veseli razgovor i obiestno po- 
trkivanje konja. 

— Je li Tone medju njima? 

— Čekaj — pst! — Da — i njegov je glas. 

— Da li se ogledava na tvoj brieg ? 

— Šut. — Ah odoše. Hvala Bogu, — a ia 
Janko, ajde! 

— Dakle idem. S Bogom, — opet ću doći. — I on 
se pusti opet k cesti. Na razstanku se ni ne rukovaše. 
Jagica je dugo — dugo jošte stajala na svome mjestu i 
gledala za njim. On je silnim dugim korakom žurno za- 
mahbnuo napried. Duga mu sjena skakala uzanj. Za čas 
ga nestade u bieloj mjesečini i u magli, što je nad 
zemljom lebdila. Nu — zaori opet pjesma, — snažna 
vesela, sretna ljubovnika. 

U čudu se pitah: je li to ljubavni sastanak bio ? 
Gotovo mi je neponjatno bilo, — i čisto niesam mogao 
vjerovati, da ova seljačka srca u istinu ljube. 


* 
* ko 


Naskoro sam imao prilike uvjeriti se o toj ljubavi 
Saznao sam za Jankovu stvar. Njegova se zadruga die- 
lila. Njemu je pripadao najveći dio, no baš s toga nikako 
nije moglo kod njegovih domara doći do sporazumka. 
On je svaki čas trčao u grad, da pospješi diobu, jer je 
od toga zavisjela njegova ženitba s Jagicom. Ali kod 
razprava nikada se ništa nije uredilo. Domari i njihov 
odvjetnik uviek su znali štogod nova izmisliti, da su 
diobu spriečili. Janko je bio gotov već da poludi. 

Osobito mu bijaše težko, odkad je otac Jagičin počeo 
ugadjati momku Tonu, a njemu je neprestano spočitavao, 
da ne može do diobe doći. Siromah dodje i k meni po 
savjet. 

— E — pa zar ne možete ostati u zadruzi? — 

— Ne možemo. Podieljeni smo — al tek još tre- 
baju nekoje stvari i razpis. A ne da mi starac djevojke, 
dok niesmo razpisani. — 

— Pa zar je zbilja ljubiš? — upitam ga, pi | 
se one noći. | 

— Ta — ljubim. Djevojka je dobra i razumije se 
u svaki posao. 

— A znaš, što? Stvar se može protegnuti —i po: 
slije još no što dobiješ diobni list. Onda je tu još ,ape- 
lacija“. To može ležati mjesece i mjesece. Pa i kad 
sve bude gotovo — kad budeš i razpisan — još ti mogu 
neprilika praviti kod predaje. Nego ti daj se nagodi — 
budi zadovoljan sa trećinom. 

Momak me pogleda sa sumnjom. Znao sam, kako 
naš zagorski seljak ljubi svako parče zemlje. Gotovo 
njesam ni sumnjao, da će moj savjet odbiti. 

— Ako ti je toliko do djevojke, — a znaš, da bi 
tim diobu pospješio — a diobom svoju ženitbu: — a ti 
me poslušaj. 

Momak je gledao dugo u zemlju, kano da procje- 
njuje svaku grudicu. Onda u jedared strese glavom i 
odlučno reče: — E pa dobrc! Ja ću i tako učiniti. 

Još istoga dana podje u varoš i tamo kod oblasti 
priobći svoju nakanu. | 

No i sad nije diobna razprava bolje koraknula na- 
pried. Domari Jankovi istina napolak se nagodili, ali kad 
je mjernik došao sastavljati dielove, bilo je sto nevolja 
s njima. Svak je htio, da made dobije. I opet nar 
stade pravdanje. Biedni Janko od uzrujanosti čisto već 

spao. I morio ga strah, da će Jagicu izgubiti, i mučile 
ga pravde domara i ovaj polagani nikad gotovi postu- 
pak. Jesen se pak primicala sve bliže. Otac je Jagičin 
čisto već otvoreno govorio, da ne će biti ništa s Jan- 
kom, na kojega se osim toga ljutio, što je tako lako- 
umno odstupio od cieloga svog diela. I Tone stao za- 
laziti u kuću. Jagica je plakala, sastajala se s Jankom 
i zaklinjala ga, neka za Boga što prije diobu uredi. Oh, 
— on je bio ko prikovano zviere. Gotovo svaki dan 
trčao u varoš k oblasti, makar da je uviek čuo isto, da 
& mora ovo ili ono još urediti, a ni ovo ni ono _još 
ge urediti ne da, dok ne bude toga ili onoga. Kojiput 
je došao čisto kano biesan k meni i molio me za pomoć. 


Do sv. Kate bile su još samo četiri nedjelje, a on 
još uviek nema razpisa. I tu mu dodje glas, da je Tone 
Jagicu zaprosio i izprosio. U potvrdu tih glasova nije 
ge mogao više s Jagicom nigdje sastati. Uzalud se do- 
šuljao do pred kuću: nje nema te nema. Po ciele noći 
bludio bi u okolici i pjevao sve svoje pjesme — sad 
veselo, kao da mami k sebi, sad tužno, da je čovjeku 
srce prestalo kucati. S Tonom se nekoliko puta već 
pobio do krvi i da ih niesu razstavili, težko bi il jednome 
il drugomu svietlio još dan. | 

— Tek da nju vidim — da je barem pitam, je li 
istina, da mi je nevjerna! Uh — ova gospoda — ova 
gospoda, — kriva su mojoj nesreći, što ne će da me 
diele! — izjadao bi se pred svakim. — Zadnje dane 
nije više ni odlazio kući. Istom bi u varoš skočio na 
časove. One silne daljine prevalio bi on kao ništa. Po- 
derao i opanke i izcunjao gaće i košulju, i bio je sav 
već blatan. Vječno je trčao po cesti il po močvarnim 
livadama ili tumarao po bregovima od jedne klieti do 
druge. | 

— Ubit ću — ubit ću ga. Jaga je moja i božija 
i nikoga drugoga! — vikao bi cestom i selom, da onda 
zarida ili zapjeva dugu — dugu pjesmu. 

U predvečerje sv. Kate, vjenčanoga dana, nestalo ga. 
Ljudi su rekli, da su ga vidjeli kako je odjurio prav- 
cem gradu. Svatko se poradovao tome, jer je bilo bo- 
jazni, da će inače biti krvavi svatovi. 

Drugo jutro idjaše od Jagičina doma povorka svatov- 
ska. Djevojka je bila blieda i zaplakana. Zlatnim cvie- 
ćem okićenu krunu težko je nekako nosila na glavi i u 
svatovsku se mantiju zavila kano od zime. Dodju do 
ceste. Svatovi huškari i trubljaši uzeli silno trubiti. U 
taj mah skoči pred njih Janko — sav poderan — bos 
i bez surine i bez sešira. U ruci držaše silnu ćulu i_za- 
mahne njom proti Tonu. Al isti je čas pusti k zemlji i 
grohotom se nasmije i uzme trčati, što su ga noge nosile, 
jednako smijući sei huškajući. ..... Siromah — po- 
ludio je! 


—EES— 


Perpetnis. 


s 


edne sam zime putovao k prijatelju, da sprovedem 

Božić kod njega. Dobro njegovo ležaše medju stu- 
bičkom i zagrebačkom gorom. Imao sam do šest sati 
vožnje pred sobom. Polazeći od kuće bilo je liepo vrieme, 
no u polovini puta podigne se mećava. Vihor je zavijao 
od gore do gore, snieg se spustio i ja sa svojom koči- 
jom ne mogoh dalje. Nije bilo druge no da prekinem i 
ma gdje stanem, pa da posudim sanice. Tako dospjeh 
u krčmu židova Davida u L. Taj mi obeća dobaviti 
sve što trebam, no uvjeri me, da to ne će biti do poslije 
podne. Morao sam dakle ostati u njega preko objeda. 
On me odvede u svoj privatni stan, šta više u svoj sa- 
lon s crvenom garniturom i portretima kralja i kraljice. 

Čekajući najelo, stanem uz prozor, da bez misli a 
8 mnogo dosade gledam, kako gusto leti zrakom snieg. 
Pred krčmom bijaše pusto. Nigdje ni duše. Istih vrabaca 
nestalo; sakrili se pod sušu i tek od časa do časa čulo 
ih se tek nešto. Cesta bijaše posve zatrpana sniegom i 
nije se razabiralo više puta od grabe. Kolomiji ni traga. 
Osjetih u duši onu osamljenost i čuvstvo slaboće, što j€ 
zima i zimski predjel često u čovjeka probudi. I htjedoh 
da otidjem od prozora. No taj mah pokažu se na cesti 
seljačka kolica. Nizki dugodlaki konjići jedva se otimahu 


* Vječiti. 

sniegu. Jedva jedvice stizahu dalje, i to samo, jer je 
dugonja seljak silno vikao i mahao rukama i podizao 
se sa svoga nizkoga sjedala, da ih jače i bolje dosegne 
bičem, kojim bi ih grdno lupao. 

Otraga na nizku sjedalu od kukurozovine sjedi 
starac, posve zguren i od zime u se stisnut. Tek na 
glavi ima šubaru astrahansku, naliku na kalpak, tielo “ 
pak zavio u trošni škotski plaštić. Tik sebe drži putnu 
torbu, starinskog oblika — onakovu iz vune sa slikom 
psa na jednoj i drugoj strani, a priličio je pas više jelenu 
il divokozi nego li psu. 

Kolica stanu pred gostionom. Starac se najprvo 
ogleda na sve strane i onda ustade s težkom mukom. 
Da se izprtlja iz kola, morao mu seljak da pomogne. 
Pa i bile mu noge i ruke od zime i zla namještaja go- 
tovo ukočene. Morao je nekoliko puta oko kola brzim 
korakom protrčati, da ga ukočenost mine. Trčeći tako 
lepršao mu je kratki plaštić, laki se jesenski menčikov 
smicao, duga mu sieda kosa i brada treptjela, a to je 
sve prikazivalo tako jadovnu biednu sliku, da me je 
čisto zazeblo u duši i pobojah se, da sirotan ne će moći 
u krčmu. Sad segne očima gore na prozor. Bile su to 
krupne modre oči neobično dobra i blaga pogleda. Tro- 
nuše me ove oči. Sad pogotovo zaželjeh, da starac uni- 
dje u kuću i bude mi čisto lako na srcu, kad ga vidjeh 
gdje je stupio na prag i prihvatio kvaku. ,No — ne će 
ga židov dovesti ovamo!“ — dosjetim se, pomišljajući 
na izgled starčev a znajući, da je Davidov salon samo za 
goste, kojima se može dvostruko računati. I odlučim, 
da podjem i ja u običnu sobu za goste. U to eto 
Davida. | 

— Dolje je jedan putnik. Ako bih ga smio dovesti 
ovamo, ja bih molio — no da — starac je i gospodin 
je — a dolje nije naloženo. Smijem li dakle? | 

— Ma naravno. Niesam ja gazda ovdje — no ste 


Vi. A i bit će mi baš milo. 

Za čas stupi u sobu starac. Sad sam vidio, da mu 
je lice nabrano i masti žučljive. No neka smirena blagost 
pršila je iz njega. Makar je nekako. pritišten, gotovo 


pokoran izgledao, opet je i neko dostojanstvo bilo u 


njega. Nije započeo razgovora, već je u donjem dielu 
sobe šetao iz jednoga ugla u drugi s položenim u natrag 
rukama i stupajući čvrstim polaganim korakom. | 
David dodje u sobu i upita ga, da li želi uzeti 
objed ? | 


— Objed? — Jest — jest. I molim Vas, dajte 


kočijašu litru vina pa nešto mesa s varivom. A što bi 
za mene bilo? 


David mu nabroji sve, što ima u kuhinji. Starac 
ga sada tačno i oprezno upita za pojedine ciene. Onda 
se još nekolikoputa prošeće od jednoga ugla do dru- 
goga, dok najzad izabere najjeftinije jestvine. Sada od- 
mah sjedne za stol. Za kruhom segne i prije donesene 


čorbe, no opet ga nije tim niti časkom ostavio njegov. 


poštovani izgled. 

Mene se sad još više simpatično dojimaše. I ne iz 
puke dosade ili iz puste znaličnosti, već baš iz simpa- 
tije ja mu se približim i počnem s njime razgovor. 


Kažem mu svoje ime i svoju nepriliku. On se nešto: 


smeteno pridigne sa stolice, pruži mi ruku i pred- 
stavi se. 

— Ja sam dr. Maljević, sudbeni pristav. 

Moram priznati, da sam se posve zadivio. 

Taki starac — pa istom na najnižoj ljestvici činov- 
ničke hierarhije! Pak — čovjek doktor — naobražen 
dakle — a toga nije u izobilju u nas! I starac mora 
da je opazio moju zadivljenost. 


m 


= 

— Zar ne, za čudo Vam je — — vidjeti me ovako 
stara a tek pristavom? Eh — dogadja Vam se tako u 
svietu. Dok sam bio mladji i gledao jednako, kako vješ- 
tiji »Sokolovci“ vječno preko moje glave skaču: ja sam 
—što da tajim — trpio od toga. Istina nikada iz nena- 
visti, — tek me je boljelo, što sam se morao uvjeriti, kako 
je u svietu sve samo sreća i ništa nego sreća. A kad 
su me zapostavili, uviek sam se morao odreći koje to 
nade — koje to želje. Najzad projurilo vrieme nada i 
želja, — a tim i laglje podnosim svoj križ. ,Ja perežil 
svoi želanija, ja razljubil svoi mečty! Ostalis mnje odni 
stradanija — plody serdečnoj pustoti!*“ — Poznajete li 
Puškina? Da — da. ,Živu pečalnyj, odinokyj, — i 
ždu: pridet li moj konec?**“ — Tako pjesnik — a ja 
mislim : za ciđlo mi je u duši isto kao da sam ,vieć- 
nik stola sedmorice“: — jedan star, drugi star, — 
dočeka napokon svakoga isto. Tek onda ne bih jeo ku- 
pusa već pečenja. A koja li bi u tome mnogo veća pred- 
nost bila? 

Mene su zadivile ove rieči. Način, kojim ih je izgo-' 
vorio, nosio je na sebi filozofski biljeg. Bio je svakako 
izljev onoga mira, što ga postizava čovjek-umnik, koji 
je naučen mnogo misliti i koji je ušao u trag pravoj vried- 
nosti sviju ljudskih ciljeva na zemlji. Osim toga i ono 
poznavanje ruskoga pjesnika uvjeravalo me, da preda 
mnom stoji čovjek književno naobražen. A ja ga u prvi 
mah mjerih tek mjerilom ,gdjekojih“ naših činovnika 
Starac me sve više zanimao i sve mi bliži postajao. 

— Dobro za Vas, da tako uzimate. Ja sam imao 
prijatelja, koji je jadnik upravo poradi slične zle sreće 


* Preživio sam svoje želje, kanio sam se maštovanja! Ostala 
su mi jčdina stradanja — plodovi pusta srca!“ 

** Živim tužan, samotan — i čekam: hoće 1 mi doći 
kraj!“ | 

Gjalski Biedne priče. 9 

svršio u ludnici. Napokon čovjek, koji se znade cieniti — 
svakako mora da silno trpi. — 

— Istina je, i ja Vam rekoh, da trpjeh — E -— 
i koliko trpjeh. Napokon — bio bih ili luda ili tartif, 
da niečem ili da mislim, no da —, da ne bih znao, da 
niesam baš zadnji i baš najgori. Znadem, da nešto va- 
ljam i da me upotrebljavaju, oi kako upotrebljavaju! 
Ato mii priznaju. Koliko puta malo da niesam zapao 
od jada u suze i u očaj, kad vidjeh, kaki ljudi napried 
jure bez znanja, bez značaja, bez kreposti. Ali ja ne 
krivim s toga ni ma koga. Taki je sviet i život. Ako 
si dobio nešto soli u glavu i nešto srca u grudi — eh, 
onda trebaš da si osobite sreće, ako hoćeš da se pro- 
turaš u množini tih silnih klipova, koji ti se stavljaju 
pred noge u obliku laži, u duhovima srednje ruke, u 
interesima slabijih, u protekciji — eh — tko bi nabrojio sve 
neprilike i suprotivštine. I opazio sam često — vrlo često, 
da ne treba da imaš neprijatelja il protivnih prilika il tako 
šta. Često od zla slučaja ili bolje da kažem, od zle sreće, pa 
ti nasjedneš i nikud dalje! Zavisi Vam, da što postignete 
ili da dodjete na slavni glas, od slučajna posla, koji Vam 
dopadne ruku, od mjesta, u koje Vas je udes bacio. 
Što ćete tu ljude kriviti? Vjerujte mi — ja sam star 
i prošao sam unakrst cielu zemlju i doživio mnogo toga, 
— pa sam se uvjerio o nekoj tajnoj sili, koja prede | 
posve po svojoj volji i sasvim samostalno od naše logike 
— naš život — život pojedinca i život naroda. Sve — 
kao da je odredjeno! 

— Ta — nemojte — Vi ste gotov fatalista — pre- 
kinem ga živo i sa smiehom. 

— Niesam fatalista — al napokon ne bih se plašio 
niti toga naziva, — odvrati i on na polak u šali. — No 
— šalu na stranu. Vjerujte mi, da ima nebrojeno 
mnogo tajnih dosele još ni od znanosti ni od filozofije 

nepoznatih momenata, koji poglavito odlučuju u životu 
našem. Ja sam naišao na ljude umne, poštene i ozbiljne, 
koji su kaku stvar uzeli po svim pravilima zakona. 
logike i pameti u ruke, pa niesu uspjeli, — a došao je 
poslije kakav posve — posve neznatan čovječuljak, i 
prilike se niesu promienile, i radio je on tačno po uzoru 
onih prvih — pa je nekako do vraga uspio. Eto — što 
je to? I tako Vam — ita strana našega života čini, da 
ge podižu manje vriedni a zaostaju bolji. Koliko puta! 
Pa tako Vam je i u historiji. Genij Cezar pada u grob 
bez carstva, — a obični Oktavijan meće si krunu na 
glavu. — 

Kod objeda mi je pripoviedao, da je upravo sada 
premješten i da mora za nekoliko dana daleko nekud 
u Slavoniju. 

— Eto — gledajte. Baš ovaj zadnji slučaj ipak 
me je uvjerio, kako je jalovo sve naše nastojanje, da 
budemo u istinu mirni i da se rie tužimo na nejednaku 
diobu sreće i napredka. Kad sam dobio dekret — malo 
što niesam bjesnio kano ono za mladih dana. 

I starac izvadi dosta zaprljani broj , Narodnih No-| 
vina“ i pročita glasno no drktavim glasom: — ,Nj. | 
c. kr. ap. Veličanstvo blagoizvoljelo je previšnjim rie- 
šenjem od — od — imenovati Milana pl. Obradovića, 
kr. sudb. pristava, kr. kotarskim sudcem u N.“ Da — 
eto dalje: ,Nj. Preuzvišenost ban kraljevina — i tako 
dalje — obnašla je iz službenih obzira premjestiti kr. 
sudb. pristava dra. Srećka Maljevića u istom svojstvu 
kr. kotarskomu sudu u N.“ Zar ne, koje li ironije u 
imenu već ? — prekine se starac dobrodušno. | 

— Da — kada to dodje — ja starac — ja, kojii 
još gore stvari doživjeh, — pa ja — često sam izvan sebe! 
Al treba da Vam kažem, da sve razumijete. Taj Obrado- 
vić i ja skupa služimo. On je mlad otmen čovjek. 

a 

Ne ću zlo govoriti ni o kome. Da — on je divan, kra- 
san momak. Na sveučilištu — sam mi je pripoviedao — 
proboravio je najviše vremena po salonima. Dakle — 
njega dadoše k mojemu sudu, da ga izvježbam — i 
dečko ne baz talenta uvježbao se, — načinio sudački 
izpit, došao k banskomu stolu za pristava, postao tu 
brzo tajnikom, — i onda u jedared njega natrag k na- 
 šemu kotaru. Opet on kod mene radi — opet se vježba 
sa mnom. No da — kod banskoga stola nije imao pri- 
like, da si prisvoji svu onu obsežnu i svestranu praksu, 
što je kotarski sud ište. Onda bude razpisan natječaj 
za sudca u N. Ja — nije mi vrag mira dao — ah — 
znate — uviek se čovjek nada, — a opet jedno je, što 
čini, da još težim — poslije ću Vam o tome, — dakle — 
i ja sam predao molbu. Niesam znao, da je i Obrado- 
vić zamolio. Niti mogoh misliti tako šta. Napokon kud 
će on k takome sudu, gdje je osim obične sudbenosti 
jošte i mjenbena i trgovačka! A on gotovo bez prakse. 
No pogodio je bolje od mene. Njega imenovaše — a 
da imade svoga učitelja uza se — premjestiše odmah i 
mene onamo. 

— Pa da se na ljude ne tužite! — prekinem 
ga živo. ' 

— Jest — jest! — i on kimaše bolno glavom. Ali 
— i tu imade nešto. Nesreća je, što se baš Obradović, 
rodom odanle, zanimao za to mjesto, a on ima pri- 
jatelja. Napokon — gdje je bez prijatelja u takim 
stvarima? Nigdje. — Uz to nesreća po me, što ima 
ljudi, u kojih je malo razumievanja za onu bezob- 
zirnu strogu pravicu, koji bi uviek s vagom u ruci die- 
lili svoju moć. — Da sam sretan, došli bi napokon 
taki ljudi. 

— Eh — boli boli to, gospodine moj! — rek- 


nem gotovo nemirniji od njega. 

— A ma dašto da boli. A baš mi je mnogo bilo 
stalo, da postignem taj put ono mjesto. Ne iz častohleplja. 
Davno je taki poriv u mene nemoguć. Ali što da ka- 
žem? Dvie su stvari, poradi kojih željah. Našao sam 
dvoje dobrih ljudi. Pa ti Vam mene uzeli za kuma, 
— mene sirotana — samotnika — zaboravljenoga. I 
imadu diete — premilo, prekrasno diete, imadu toga 
više — ali osobito ono diete — moje kumče — divno 
Vam je čedo. Tek što me zapazi gdje idem, a ono 
veselo zakrikne, pruži svoje okrugle ručice prema meni 
i cielim se tielom baca k mojim rukama. A onda — onim 
dražestnim ružičastim prstićima šulja mi po bradi, po licu, 
i veseli se veliku mi nosu. Oh — angjelak mali! Ho- 
ćete li vjerovati, da je bogče malo prvu rieč svoju meni 
reklo ? Da — u jedared izmuca vjeverica mala: ,tume, 
— tume!“ — A nije još bilo reklo ni ,mama“ ni ,tata“. 
Za njega dakle željah, da postanem sudcem. Ipak je 
koja stotina plaće više — i stanarina je veća — mogao 
bih dakle njima taj višak posve lako dati, a biednici 
trebaju — uh — i kako trebaju. On je moj kolega — 
a siromah od kuće i on i žena mu. Za njih mi je 
dakle najviše bilo. No — i još je jedno biće. Eto 
gledajte me starca, kojemu tako rekavši tek nekoliko sati 
još treba, da prevali šestdesetu. I hvala Bogu — ima- 
dem još majku. Sirotica nije više daleko od osamdesete. 
Baš kano da čeka moje naimenovanje za sudca. U sva- 
kom me listu pita, kad će to biti; svaki put me sa- 
vjetuje, kome da se preporučim i svake godine onako stara, 
kaka jest, prevali put do Marije Bistrice i žrtvuje materi 
božjoj najveći duplir, da joj sina Bogu preporuči, neka 
postane što prije sudcem. Ta bio je i djed _ moj, i otac 
moj, i njezin otac — gotovo svi moji predci bili su 
sudci. Zato starica toliko za tim žudi. Za cielo, to joj 
je jedina želja. Oh — pa kako ona ne može da shvati 

moju zlu kob! Ja sam za cielo u njenim očima i naj- 
umniji i najbolji i najpošteniji čovjek pod ovim suncem. 
Kako dakle da pojima! Ej — dobra moja majka! Vi- 
dite dakle, to je još jedino, što me nuka, da i sam 
želim: kojiput sudčiju. Koliko li veselja za majku! ,Ne 
da mi se umrieti, dok te ne vidim na sudačkoj stolici. Kad 3 
to doživim, — snda ću biti sretna i lako liogam u grob!“ 
— znade mi reći. A ona ne zna, da sam ja već star: 
— ona me gleda još uviek negdašnjim očima i govori 
mi: ,sinčiću moji“ — No bit će danas veselja, kad 
me vidi. 
— Zar idete k njoj ? 
— Idem. Prije no što podjem dolje u Slavoniju 
zaželio sam, da siroticu vidim. Uzeo sam dopust na ne- 
koliko dana pa ću biti kod nje. Ne zna ništa, da dola- 
zim. Nije daleko odavle. Imade malu šljivariju — do- 
barce od nekoliko jutara. Tu biednica živi i samotuje. 
Udova je već preko trideset godina. Eh — da je po- 
kojni otac znao, kako će izpasti sa mnom pa da me je, 
umjesto u škole, pustio kod kuće da orem i kopam! 
 — No gospodja majka bit će i te kako vesela — 
primjetim ja. — Da mi je to vidjeti? — reknem bezmisli. 
— E pa znate, što ? Ajte sa mnom. I onako Vam 
nije sile do prekosuira k prijatelju. Prije badnj NJ dana 
nije nuždno, da ste ondje. Ajte sa mnom. 
I nije bilo druge, ja se obećam. Za sat kašnje sje- 
dili smo skupa na sanicama i jurili put domaje starčeve: 
— Nosi vam slavno, gospodsko ime — taj moj dom. 
Kukavna je mala šljivarija — no iz starih boljih dana 
ostalo ime ,Kaštelovac-Neboj se“, a isto je kao s mojim 
krstnim patronom Srećkom! 
Put je vodio pod planinu. Za dva sata bijasmo ,na 
licu mjesta“, kako je Maljević svojim činovničkim žar- 
gonom rekao. . 

Dosta već visoko, baš izpod najvišega vrhunca gore, 
stajaše stara drvena ,kurija“ u obliku obične seljačke kuće, 
sagradjena razi zemlje i opasana visokim pletenim plo- 
tom sa ljesom na kotačiće, uz koju se k nebu uzpinjala 
dva suhonjava slaba jablaba: Već za kućom je rasla 
šuma. Šljivik se prostirao skupa sa vrtom postrance. Uz 
kuriju bijaše množ drugih silnih i zgnjurenih zgradica. 
Uza svu sirotinju, koja se odavaše iz ovih drvenjara, 
bila je slika divna i nehotice je morao čovjek pomisliti, 
kako li mimo i kako li se liepo negdje živi u toj sa- 
moći usred ove tihe seoske prirode — daleko od pe 
i od njihovoga nova svijeta. 

Maljević je za cielo slično osjećao. Iz studije mu 
se odkinuo uzdah, — uzdah duboki, — u očima se za- 
caklila suza i jedva jedvice mogaše me pozvati u kuću. 
Najprvo se pokaže mlado seljačko curče. Opaziv nas 
htjede već da pobjegne u kuću. No Maljević je zovnu. 

— Je li gospodja doma? Dašto — da je. Kuda bi? 
Izvolite — i on me povuče pod krov. Djevojče je već 
nekud izčeznulo. Pred nama je zjala kuhinja, a s jedne 
su i druge strane vodila vrata u sobe. Maljević krene 
.lievo. I tu u nizkoj širokoj sobi, gotovo posve već tam- 
noj i silno naloženoj, nadjosmo staricu, gdje sjedi na 
drvenoj klupi pokraj peći i nešto radi u ogromnoj ne- 
koj košari. | | 

— Mamo — evo mene! — javi se Maljević, i sta- 
rac, kano da je pred još višom starosti izgubio svoju 
starinu, skoči k majci kano dječak i uzme je u naru- 
čaj. Starica se čisto zbunila. I jesi i BE i smijala se 
i plakala i dragala si psinčića. 

— Kako ti sada u zimi — ovamo k nama? Je li 
možda? — i ona se prekine sama, a u očima joj za- 
svietli radost, no žensko oko brzo pogadja i tek što je 
bolje zavirila sinu u lice, nije više dovršila pitanja. 

Uzme sada po sobi hodati, da nam nadje mjesta. 
Izpriča se, što nas ne vodi u prednje sobe, jer niesu 
naložene i onda izadje napolje, da dade prirediti večeru 
i da nam uredi sobe. 

— Evo — vidite — uzme Maljević, — prvo joj 
je bilo, da je mislila, dolazim joj javiti željenu viost. 
Sirotica! 

— A kako gospodari sama — tako stara ? 

— Nekako si ona to uredi. Ima u kući seljaka 
i njegovu obitelj, pa taj gospodari. Al pazi ona na sve. 
Dakako — sirotici nije baš najbolje. Al ne će da otidje 
odavle. I meni bi laglje bilo, da je kod mene, ali napokon, 
što ćete? Do nedavna sam imao plaću posve kukavnu, 
a 1 sad niesam baš bogataš, — ba, ha, ha! — Imala 
bi dakle i kod mene dosta kukavštine i nevolje. Pak 
medj tima stranim ljudima — svaki čas na drugome 
mjestu, uh — ta naša činovnička ciganština! Bolje je 
za nju tako, kako je. To i jest strašno, da joj ništa ne 
mogu pomoći. — Siromah — siromah! 

Starica se do večere nekoliko puta svratila u sobu. 
Kako je stara bila, ipak je sama večeru pripravljala. 
Čisto je bila razigrana i blažena, da joj je sin gostom. 

— Ah — ipak je Bog Jeta — misli on na svoje 
biednike. Tako ću te na Božić kod sebe imati. Kako 
se dugo moljah Bogu za to! E — nijaae uslišat će i 
moju molbu, da budeš sudac. a 

— Ne ide to tako, mamice. Treba se potrpjeti. Sad 
imade mladjih, boljih — odvrati joj sin. 

— Ne budali, molim te. A što su prije radili? A 
molim Vas, Sianodie — obrati se k meni, — kaki su 
to ljudi, od kojih to zavisi, da Srećko bude sudac? Zar 
to nema pameti u glavi i očiju pod čelom? Kako mogu 
takoga čovjeka tako dugo pustiti da čeka! Znam ja, 
što on vriedi. Tek žena sam, istina, ne razumijem se u te 

stvari, al opet sam toliko pametna, da vidim, kako je 
pametan i kako je učen i pošten. Odgojila sam ja sina! 
Pa otac mu je bio sudac — oba su djeda bili sudci, 
— a on da ne bude! A Bog im se smiluj — kake mi 
tu sudce imamo! I svi su ti postali — a svi mladji, — 
a moj Srećko nije postao. 

Kod večere — slavne onake hrvatske večere — 
okrenu razgovor drugim tokom. Starica je bajala o 
negdašnjim danima i mladosti svojega Srečka. Bijaše 
.tako prijatno sada u priprostoj sobici, u tome slabo raz- 
svietljenome prostoru, pod starim gredama svoda. U kutu 
ge silno orio zvonki poj cvrčka. 

— Eto — bit će još sreće. Pjeva, kako već nije 
dugo pjevao. Pazite na moje rieči! Srećko, — još će 
doći božićnica, — govorila starica. 

Drugi dan donese skoroteča s pošte list. 

Starica je bila sva uzbudjena. I nije si našla mje- 
sta, dok je sin čitao list. 

— Što je — što je? — pitaše nemirno, kad je 
Maljević svršio. | 

— E — što da kažem. Evo — piše mi kum moj, 
— da za mene dobro stoje ,akcije“. Došao iz Zagreba 
list i njega eto. — Da, tu piše velik gospodin jedan, da 
je gotovo odlučeno, da će me za sudca imenovati u K. 
Mjesto je liepo i ugodno — i nije daleko odavle. Tek 
dobro bi bilo, da odmah odem u Zagreb i da se pred- 
stavim gospodi ; — al odmah! 

— E pa ti idi — odmah, odmah! — uzme živo 
starica. — Eto — nije cvrčak uzalud jučer tako pjevao. 

— Hm — moja draga majčice — kolikoputa sam 
ja tako dobio glasove, a dekreta nikada! — gorko od- 
vrati Maljević. 

: — Al ne budi takav, — što nije stoputa bilo, e 
će sto “i prviput. Ajde — ajde! 
ĐĐ —A božićevati skupa ? 

— Ha — težko će mi biti, no tvoja mi je sreća 
prva. — 

I starac nije imao mira od starice majke, morao se 
odmah spremiti na put. Tako se vratio opet sa mnom, 
“Makar se preda mnom htio pričinjati, da je miran i da 
se suviše ne pouzdaje u svoju sreću, opet sam opazio, 
da je silno uzbudjen i da mu je nada uljezla u dušu, 
Od srca sam mu želio, da se u njoj ne prevari. U ono 
nekoliko sati, što sam s njime bio, uvjerio sam se, da 
je čovjek neobično uman, i velik u srcu i poštenjak od 
glave do pete. A baš sam se zato pobojavao za uspjeh. 
Kod prijatelja imao sam zgode, da saznadem još više 
o njem. I to je slučajno došlo. Meni u čast pozove do- 
maćina poveće družtvo, dapače i nekoga dostojanstve- 
nika, koji se u službenom poslu desio u okolici. Tu 
se zametne kod večere razgovor, sličan onomu, što sam 
ga vodio s mojim starcem. Debeli, krasno ugojeni od- 
vjetnik uztvrđi, da je svatko sam kovač svoje sreće i 
svoga napredka. 

— Treba tek uviek imati pamet : na mjestu, vršiti 
svoje dužnosti, cieniti svoj interes, ne prepuštati se nikakoj 
ludoj sentimentalnosti, uzimati ljude, kakovi jesu — pa 
ja kriv, ako ne uspije svatko, koji tako radi. Eto mene, 
— ja sam najbolji dokaz. Sve sam si sam stvorio. Od 
siromašna seljačkoga dječarčiča — eto me danas takova, 
Kakav jesam. A sve je ludo i glupo, što usijane pjesničke 
glave lomataju nešto o nekakoj sreći ili nesreći. 

— No — uzme li se ,in ultima analysi“* — 
to je za Vas sreća u tome, što ste od prirode dobili 
take krasne živce. ' 

Svi se grohotom nasmiju. A prijatelj moj namigne 
mi na dostojanstvenika, mlada elegantna čovjeka, izslu- 
žena oficira, koji je svoju vojničku karijeru morao na- 
.pustiti, poslije se bogato oženio, došao u sabor, a odtale 
na svoju današnju službu i čast. Sjetim se Maljevića i 
u uztuk odvjetniku spomenem njegovu sudbu. Tu me 
prekine domaći župnik, vriedni starina. 

 — Dakle poznajete ga? Evo — gospodo — ako 
se kod koga obistini, da spomenuta rečenica svagda ne 
odgovara istini, onda za cielo kod Maljevića. Ja ga pozna- 
jem od mladosti. Uviek se mislilo, taj će najdalje i naj- 
više od sviju. Bio je prvi djak, sa svakim dobar, uviek 
miran i uviek uz svoju dužnost. Kad je nauke svršio 
sa sjajnim uspjehom, tek nije imao prijatelja, da dodje. 
na zgodno mjesto. Ušao tako u službu. Tu su ga svi mo- 
rali hvaliti, no uviek je bilo nešto, što mu nije dalo 
napried. Pod njemačkom vladom imali tudjinci prednost 
a on nije bio nepošten, da se daje za sve upotrebiti, što se 
iskalo onda; kod povratka ustava nije imao prijatelja, 
da: se domogne u županiji mjesta. Ostao je kod suda, — 
a opet uviek samo za svoju službu živući nije našao 
prigode, da se posebice iztakne. Šiljali su ga svakamo, gdje 
je bilo mnogo posla i težka posla. To se pak samo u takim 
prigodama spominjalo, kako je vješt i pun znanja, 
— kod zgode avancementa šutilo se o tome. Mogao bi 
kome tome nepriličan postati. I raznesli glasove o njemu, 
da je čudak, da je umnik — mudrijaš. A znali su udesiti, 
da im je rabio najviše, gdje je umnika trebalo. Poslije 
su došle opet nove okolnosti. On se nije ni u što pačao, ali 
baš s toga pretekoše ga oni, koji su se pačali, i zato pri- 
mali nagrade ; i opet je došlo novo stanje — gdje opet novi 
ljudi, štićenici i zaslužnici novoga stanja, imadjahu prednost, 
-— i najzad se naučio sviet, da Maljevića zapostavlja. 
Još nedavno govorih za njega mogućniku jednome, a on 

mi odvrati: ,»E — gospodine — sad je star već ; kad nije 
dosele napried došao, kud ćemo sada s njime?“ No — 
isti je taj mogućnik naredio, da je morao Maljević pre- 
uzeti neku težku iztragu zakučaste naravi, u kojoj s; 
biti morao i pravnik i finaneman i ekonom. Tu im nije 
bio prestar. — Ma koliko prevrtali Vi njegov život, 
ne ćete u njemu krivice naći. A opet koliko je trpio 
od toga! Već ona vječna podredjenost, ono gledanje 
s nizka na visoko; — a vidiš na visoku ljude, koji ti 
niesu ni u čemu premci. Muka je to — muka. Pak i 
materijalna potištenost! Uviek premalo — uviek o biednoj 
kukavnoj plaćici, koja nikad veća. I zato siromah nije 
mogao urediti doma. On, čovjek stvoren za kuću i 
obitelj sa svojom mirnom dobrom ćudi, — on nije toga 
mogao postići, jer je bio presavjestan, da k svojoj biedi 
prikuči još jedno biće. A ljubio je iskreno i žarko dje- 
vojku dobru i poštenu. Siromah već radi onih muka, što 
ih je onda trpio, zaslužio je mjesto u raju. 

Nitko nije bio u družtvu, koji bi bio protuslovio 
župniku. Svi mu pravo davahu, a m poznavahu Maljevića. 


+ 
% * 


Mjesec dana kašnje čitah u ,Narodnim Novinama“ 
imenovanje sudca za K. Trebam li kazati, da nije bio 
Maljević imenovan? Gotovo da sam trpio, kano da se 
mene ticalo. ,Siromah — opet — opet!“ — jednako 
sam sebi govorio. A najteže mi je bilo, što sam za 
nekoliko dana morao baš u neposrednu blizinu Kašte- 
lovca-Neboj se. Obećao! sam bio onajput staroj gos- 
podji, da ću je svakiput posjetiti. Ne dodjem li dakle 
gore k njoj, mogla bi Bog zna kako uzeti. A u nezgodi 
svakoj svatko još strože uzima svaku stvar. Dodjem 
dakle gore. Nu koje zadivljenje, kad eto na preda me 
samoga Maljevića. 

— Sto Vi opet .ovdje? — kliknem u čudu. 

— Ah — oprostite — niesam Vam javio. Moja si- 
rotica stara umrla. Zadnje razočaranje nije više mogla 
podnieti. Niesam je više zatekao u životu, no pripoviedao 
mi je župnik, da je upravo od jada i tuge  svisnula, 
Plakala je — jednako plakala i čeznula za mnom. 
Još u zadnji čas proklinjala je moje progonitelje i bla- 
gosivljala mene i molila se za me Bogu, da ne zabo- 
ravi na me. Kad stigoh, bila je već na odru. Daleko 
je to — daleko moje novo mjesto. Sad sam tu još samo 
nekoliko dana, da uredim stvari i onda se opet vraćam. 

— A što ne idete u mir? — Najbolje bi bilo da 
si sad ovdje gniezdo savijete. 

— Ta išao bih — i onako se nemam čemu nadati, 
— al — eto ja sam se odlučio, da uzmem malo svoje 
kumče za svoje. Roditelji imadu mnogo djece — pa ću 
ja za malu moju Danicu skrbjeti. Diete mi pobolieva — 
treba doktora — morat će u ljetu u Lipik, Kako bih ; 
sve to mogao, da odem u mir? Nemam još četrdeset go- 
dina službe. Ne ide to pa ne ide. Treba dalje tegliti. 
A još jedina radost u tom mi je djetetu. I nekako se 
laglje trpi, kad znadeš, da to za još koga činiš. Ah — 
da vidite, kako me voli i kako je divno i kako je pa- 
metno to čedo. Poslali mi zadnjiput sliku njenu. Oh — 
da je vidite! Prije no što natrag krenem u Slavoniju, 
ići ću da vidim toga angjelka. 

I cielo vrieme, što # njim sprovedoh, nije mu preko 
usta izašla niti jedna tužba na svoje poglavare. Podnosio 
je sve to divnim mirom. Tek ga posule suze, kad se 
spomenuo matere. 

— Ah — da joj se želja izpunila! — I ja sam iz 
njegovih ovih rieči osjećao, da ne govori tako sebe radi. 

Na razstanku umolih ga, da mi kojiput štogod o 
sebi piše. Nies&am dugo već zavolio kojega čovjeka tako, 

kano što sam njega zavolio. I bio mi je pisao nekoliko- 
puta. U svakom listu je bilo spomena o maloj Danici. Nije 
mogao dosta prežaliti, što joj ne može pokraj svoje plaće 
više dati no što joj daje. Izmedju redaka čitao sam, da: 
si starac gotovo sve odkida i daje ljubimčetu svome, za 
koje je jednako bio u skrbi poradi bolesti, koja se sve 
više javljaše. U jednome listu priobćio mi je, da je diete 
kod njega i da mu doktori vele, da će morati s njom 
iči u Beč. Onda dugo ne dobih nikake viesti. U jedared 
mi dodje list iz Kaštelovca-Neboj se. Javlja mi, da 
je došao s malom Danicom i neka dodjem k njemu. 
Već drugi dan odvezem se onamo. Našao sam ga silno 
ostarjela. Posve se bio posušio, brada mu prasina i 
tuga mu se s lica točila. a 


— Došao sam, da diete promieni zrak. Sve sam 
već kušao — i ništa ne pomaže. Svaki dan gore — 
i pokaže rukom na biedno diete, posve suho i žuto s ra- 
nama na vratu. Ležalo je na divančiću gotovo na 
p6 mrtvo. 

= Žalio mi se starac. A vidio sam po iztrošenu mu 
odielu, po svemu — da je sve dao i žrtvovao, samo da 
spase dis 

Još one noći umrlo je. i! 

. — Sad meni nema više svrhe životu! — zavapio je 
očajno i gorko. Tako je bio uništen od boli, da ga niesam 
mogao sama pustiti. I valja da je još jedino ta svrha 
ga držala! Već sutradan jedva se micao i s težkom mukom 
i slabim glasom davao naloge za sprovod. 


Zapao je u bolest; — dugotrajnu mučnu bolest. U 
to uzčitam u , Narodnim Novinama“ njegovo imenovanje 
za sudca u mjestu F. Odmah dadem upreći i pohitim 
k njemu. Ležao je posve iznemogao u krevetu. Liečnik 
mi reče, da je katastrofa na pragu. 

— Ah — dakle i to! — otme mi se iz srca i 
podjem k njemu. Zar da mu kažem ? 

Bliedo gotovo sivo lice nešto oživi, kad mene spazi. 
To me osokoli. ,Možda će mu hasniti“, — pomislim 
u sebi. 

— Gospodine sudče, — ja Vam čestitam! — po- 
zdravim ga i srdačno mu stisnem od hladna znoja vlažnu, 
posve mršavu desnicu, rivajući predanj ,Narodne No- 
vine“. :' 

. — Znadem, — ja sam u snu malo prije čitao sve 
to. U mjesto F. zar ne? Ah — dakle do zadnjega 
časa mora se sa mnom titrati sudba! Gledajte — ko- 
liko smiešne sudbe! No — tu ću im ja pomrsiti račune. 
Niesam ja uzalud : vječiti pristav — ,perpetuus jurassor“ ! 
— Imenovanje ostat će na papiru, a ja idem nekud 
dalje no što je F. Barem sad im ne ću biti pokoran. 
Protivno je, istina, činovničkoj disciplini — rekao bi 
moj predsjednik, — ali sad imade rieč netko veći i od 
mene i od sviju predsjednik — od sviju ,presvietlih“ i 
od sviju ,preuzvišenih.“ Oh — kako glupa — kako 
glupa sudba! — Od nemoći nije dalje mogao. 

Kad je za dva tri dana došao dekret, — on ga je 
onako slab, kaki je bio, raztrgao na dvoje, i posve umo- 
ren od toga napora položio glavu na uzmak i onesvies- 
tio se. Još je samo jednoč došao k sebi i onda je jasnim 
glasom učinio odredbu, da mu ni na grobni križ ni u 
osmrtnicu ne smiju napisati, da je ,kotarski sudac“, već 
»pristav“. — Ja niesam prisege položio nit potvrdio 
primitak dekreta. Što sam sav viek bio, — ono neka 
ostanem ! 

Dva sata kasnije gledah u mrtvo mu lice. Muče- 
nički neki izraz ležao je na njem. 

Biedne priče: 


Gdje je što? 


Svjećica na grobu 


Naja 


Zadnja četiri go 


Zašto ? 


Srce mu puklo 


Sa sela 
Perpetuus 

